
Jacques de Marchetti 


Studiile juridice fiind prea abstracte pentru 
spiritul său pozitiv, Charles de lEcluse părăsi 
în 1549 universitatea din Louvain pentru a 
merge tocmai în sudul Franţei, la Montpel- 
lier, cerând înscrierea lui la renumita facul- 
tate de medicină de acolo. 

Tânărul student, care, potrivit obiceiului 
timpului, își latinizase numele din VEcluse în 
Clusius, avea pe atunci 23 ani. Era un băiat 
doritor nu numai de-a învăţa, dar de-a cu- 
noaşte cât mai mult din tainele acestei lumi 
încă atât de nouă pentru el. Ajuns proaspăt 
la Montpellier, înainte de-a începe să disece 
cadavre, se apucă să studieze -cu curiozitate 
înfățișarea Meridionalilor și firea lor expan- 

sivă, atât de deosebită de-a lui, de-a blondului 
nordic născut la Arras. 

In sala secretariatului Universităţei, când 
merse Charles de l'Ecluse să ceară înscrierea 
la Facultate, printre mulți studenți ce se a- 
flau acolo, atenţia îi fu în deosebi atrasă 
de-un tânăr ce i se păru a fi mai curând Ita- 
lian sau Spaniol, decât Francez. Era frumos la 
față, foarte oacheș, nu prea înalt dar bine le- 
gat, vioi, nervos, distins. Când veni rândul a- 
cestui tânăr să se imatriculeze, de lEcluse 
ciuli urechea pentru a-i auzi numele. Dar 
wavu nevoie de cornet acustic, căci studentul 
și-l spuse cu glas tare și hotărît: 

— „Jacques de Marchetti“. 

— „Aşa dar Italian“ se gândi Charles de 
TEcluse. ` 

După deschiderea cursurilor, când încep 
studenții a se cunoaște între ei, de l’Ecluse se 
apropiă de Marchetti. Il auzi vorbind bine 
franţuzește, perfect italienește, și latinește cu 
eleganţă. Văzu că băiatul e deștept, și, pentru 
vârsta lui, foarte învăţat. Deși se înscrisese la 
matematici, în care știință era cel mai tare 
din toţi, el se pricepea totuși la multe altele, 
chiar la medicină. Căpătase această solidă în- 
văţătură, după chiar spusele lui, la școala lui 
Hermodor — Hermodorus Lestarchus din 
Chios — unul din savanții Orientului cu renu- 
me în toată Europa. Colegii lui îl întrebară 
ce căutase el în acest ostrov al Arhipelagului, 
tocmai în coasta Asiei, și aflară spre marea 

lor mirare că lacomi de Marchetti ru era I- 
talian, ci Grec. i i 

Dar când, necruţător cum e tineretul, înce- 
pură unul și altul să-l întrebe amănunte des- 
pre origina și patria lui, tânărul o scăldă în 
toate felurile. Ba era născut în Samos, ba era 
fiul, ba nepotul unui bogat nobil grec, căruia 
Turcii îi răpiseră domeniile și de răul cărora 
fugiseră amândoi în lume. Asupra unui sin- 
gur punct nu se încurca băiatul niciodată, a- 
nume că era de neam foarte mare. Insă prin- 
tre studenţimea din Montpellier începu să cir- 
cule fel de fel de versiuni asupra originei a- 
cestui om. Cei mai îngăduitori îl făceau fe- 
cior de timonier din Arhipelag, iar cei cu gura 
mai slobodă spuneau că e fiul unei curtezane 
din Sicilia. Vorbind de el, nu i se mai spuse 
decât scurt: Grecul, poreclă care-i rămase în 
tot timpul cât a stat la Montpellier. 

Charles de lEcluse nu se putu împrieteni 
cu el. Un imponderabil sentiment de neîncre- 
dere îl hotărî să ţină pe acest străin la dis- 
tanţă, fără a înceta totuși de a-i urmări de 
departe activitatea, cu aceiaş neobosită cu- 
riozitate cu care viitorul savant botanist va 
erboriza mai târziu în viaţă. 

„ Dar neîncrederea lui Clusius nu era împăr- 
tăşită de toți colegii săi. Grecul, deştept și sim- 
patic, își făcu numeroși prieteni printre stu- 
denţii din Montpellier. Tânărul d'Andr6, băiat 
de familie bună, se legă în curând cu el de-o 
prietenie din acele cum se încheagă ele numai 

în tinerețe, a tot încrezătoare și a tot neștiu- 
toare. Pofti pe simpaticul străin în casă la el 
şi-i prezintă nevasta: Gilette d'André — Jac- 
ques de Marchetti. 

Proastă inspirație. Gilette, drăguță și uşura- 
tecă, găsi ochii lui Jacques frumoși și înfăți- 
șarea lui simpatică. Iar el, pe de altă parte, 
ce era să facă, băiatul? Romanul de dra- 
goste începu, sub ochii bărbatului, care ca toți 
bărbaţii nu vedea nimic. Vecinii începură să 
bârfească, Gilette şi Jacques se iubeau și pu- 
ţin le păsa de vecini. Are dragostea superiori- 
tatea aceasta, că nu bagă nimic în seamă și 
nesocotește sloboda gură a lumii. Insă părin- 
ţii lui d'André — ei erau chiar din Montpel- 
lier — geloși de reputaţia fiului lor, hotăriră 
să pună capăt acestui scandal. Pe vremea a- 
ceia te scăpai ușor de un dușman. Sau îl pro- 
vocai la duel, sau îl pândeai la vre-o răspân- 
tie și îi trăgeai una, de-l achitai. Tatăl soțului 
înșelat alese calea a doua, mai puţin elegantă, 
dar mai sigură. El plăti un om, care urmări 
pe Jacques până la casa unde se întâlnea ei 
cu Gilette. Noaptea, când părăsi acesta cuibul 
lor de dragoste, omul, de după ușa străzii, îl 
pocni cu măciuca în cap. Dar Grecul era voi- 
nic. Rânit cum era și plin de sânge, se luptă 
cu agresorul său, până veniră, atrași de gălă- 
gie, vecinii într'ajutor. Drept dovadă că sunt 
şi ei buni la ceva. Omul fu dezarmat, închis, 
cercetat, şi fu nevoit să mărturisească magi- 

straţilor că crima fusese pusă la cale de către 
părintele tânărului d'Andre. 

Jacques de Marchetti, de cât de mare neam 
o fi fost el, făcu un lucru necuviincios. In loc 
să tacă pentru a nu mai pune pe iubita lui ín- 
tr'o neplăcută situaţie, el s'apucă să tragă pe 
bătrânul d'Andre în judecată, obținând îm- 
potriva lui o condamnare la amendă. Scanda- 
lul deveni deci public. Jacques încă bolnav în 
pat de rana ce căpătase se aștepta că, însănă- 
toșindu-se, să fie provocat la duel de fostul lui 
prieten. 

Soarta însă hotări altfel. Fie că între timp 
Gilette găsise — doar în treacăt — pe altul 
care s'o mângâie de lipsa iubitului ei, și poate 
că soțul ar fi prins'o asupra faptului, fie din 
alte necunoscute pricini, tânărul d'Andre avu 
cu un baron, cavaler de Malta, o afacere de o- 
noare, care-l sili să iasă pe teren. In această 
nouă afacere bietul André își găsi moartea. 

De-acum, viața era a lor, a văduvei cernite 
și a rănitului convalescent. Nici trei săptă- 
mâni nu se trecuseră dela înmormântare, și 
Jacques, strângându-și buclucurile, își părăsi 
gazda, şi se mută în casa Gilettei. 

Charles de VEcluse erboriza. 

Deocamdată, tinerii amorezaţi duseră o 
viață retrasă, fiindcă, pe deoparte, societatea 
montpeliană n'ar fi îngăduit să fie sfruntată, 
iar pe de alta fiindcă Giletei îi rămăsese, la 
moartea bărbatului, un copil de vre-o trei ani- 
şori de care trebuia să îngrijească. 

In mai puțin de-un an, întreaga situație se 
schimbă cu totul. O năpraznică boală trânti 
pe Jacques la pat şi era cât pe ce să-i ră- 
pească zilele. Inebunită de spaimă, uşurateca 
Gilette începu, poate întâia dată în viața ei, să 
cugete. Ce se face, biata, cu reputația ei stri- 
cată, dacă’l pierde și pe omul acesta ? Intre 
două, linguriţe de doftorii, plecată peste el, îi 
şopti la ureche că și-a pierdut tinereța și cin- 
stea cu dânsul și dacă are el un pic de onoare 
este de datoria lui s'o puie din nou în rândul 
oamenilor în societate. In pragul morţii —w 
mai ales că-i vorbise și de onoare — bolnavul 
încuviință cererea iubitei lui, şi pe dată fu a- 
dus un preot, care acolo, la căpătâiul patului, 
oficiă căsătoria lui Jacques de Marchetti cu 
Gilette d'Andre. 

O lună mai târziu Jacques era în picioare, 
rumen sănătos, cu beleau în cap. 

Cu două beleli, că mai era și copilul. 

Plodul acesta, care avea acum cam la patru 
ani, era vioi și sburdalnic, cum pare să fi 
fost și tată-său duelistul. Plăcerea lui era să 
se urce pe un scaun, să se agaţe sus de mar- 
ginea unui dulap şi să se spânzure, legănân- 
du-se. Mamă-sa îi spunea să se astâmpere, că 
i se poate întâmpla o nenorocire, îl dădea, 
jos de pe scaun și-l băga la colț. Dar cum în- 
toarcea ea spatele, plodul, țup, la spânzură- 
toare, până într'o zi se răsturnă dulapul peste 
el, de rămase copilul mort pe loc. Nemângâ- 

iați, soții Marchetti îmbrăcară haine cemite 
şi arătară în lume fețe plânse și posomorâte. 

Charles de L'Ecluse, erborizând, află prin- 
tre vecini că dulapul era prea greu pentru a 
se fi răsturnat fără a fi fost împins. 

Trecu și asta. Cercul soţilor Marchetti se 
mărea din zi în zi, căci Gilette, diu nou soție 
onorabilă, era fată drăguță, iar Jacques era 
băiat deştept. Prieteni mai intimi avură pe 
Saint-Hilari şi pe Baudelet; dar începuse şi 
lumea mai simandicoasă să vină în casa lor, 
ca de pildă un deputat, Givaudan, și un con- 
silier general, Saint-Ravi. Grecul și nevasta 
lui ajunseră copii răstățaţi ai societăţii din 
Languedoc. Cu timpul, ei fură nevoiţi să-şi 
caute un apartament mai spaţios, pe care, 
prin Iunie 1552, îl închiriară în casa priete- 
nului lor Baudelet. 

Jacques se afla la sfârșitul studiilor sale. 
Băiat de vre-o 25 de ani acum, rămas în tot 
timpul acestor tribulațiuni un student emi- 
nent, el se pregătea să-și treacă examenul și 
apoi să îmbrăţișeze, poate, cariera profeso- 
rală. A 

Pe când se petreceau în Montpellier aceste 
mici buclucuri casnice, în Franța se desfășu- 
rau mari evenimente politice. r 

Pacea dela Crespy pusese capăt îndelun- 
gatelor războaie dintre Francisc Intâi și Ca- 
rol Quintul. Impăratul, mai tare acum ca 
oricând, stăpânea Germania, Spania, Italia 
și “Țările de- Jos, guvernând Statul fără Dietă 

și Biserica fără Papă. In Franța din potrivă, 
regele murise pe neașteptate, lăsând pe fiul 
său să cârmuiască o ţară, care avea nevoie 
de un om inteligent, dibaci și experimentat, 
pentru a nu lăsa să piară opera înfăptuită 
cu atâta jertfă de el. Henric al II-a înlocui a- 
ceste calități, care-i lipseau, cu singura pe 
care o moștenise dela tatăl său: energia. 

Pentru dânsul, pacea dela Crespy fusese o 
rușine, o pată care trebuia ștearsă de pe o- 
noarea Franței. înnainte să-și fi rânduit tre- 
bile dinlăuntru cu protestanții pe care-i per- 
secuta, el păși hotărit împotriva Germaniei. 

Reînoind tratatul de pace încheiat între 
Francisc I și Soliman, alliance impie et mon- 
strueuse du croissant et de la fleur de lys, 
asigurându-șşi neutralitatea Angliei, câşti- 
gând pe unul dintre marii generali ai lui Ca- 
rol Quintul, pe Mauriciu de Saxa, care la Ins- 
bruck era câtpece să captiveze pe împăra- 
tul său, el își îndreptă în spre Rhin întreaga 
armată, care apăru, deodată, în faţa orașului 
Toul, în April, și în fața orașului Metz, în Mai, 
1552. Toul își deschise porițle fără rezistenţă, 
Verdun și Metz fură cucerite. Carol V, mirat 
de această îndrăzneală, își strânse 60.000 de 
oameni și porni, cu toată ura-i redeșteptată, 
împotriva Lorenei, a cărei capitală, Metz, vre- 
buia recucerită. 

Astfel stăteau lucrurile, cam încurcate pen- 
tru Henric al II-a, când deodată, din puterea 
categoricului imperativ al Istoriei, apăru la 

„orizontul politic al Franţei un om de-o deo- 
sebită valoare „Francois le Balafre, duc de 
Guise, d'Aumale, de Joinville, de Mayenne“ 
coboritor autentic al casei de Lorena. Favorit 
al regelui, el se oferi să apere Metzul împo- 
triva furiei lui Carol al V-a, jurând că în ora- 
şul acesta nu va mai călca cismă de Neamţ 
vreodată. 

Jurământul lui și l-a însușit Franţa. Din 
toate unghiurile ţării curgeau înscrierile în 
armata inimosului duce. Toată nobilimea, cea 
mare şi cea mic, cea de sânge şi cea de pro- 
vincie, tot ce purta zale, alergă la Metz. 

Colectiva nebunie patriotică cuprinse și 
Languedocul. Montpellier se goli de nobili. 
Era Jacques de Marchetti, cu amețitoare-i va- 
nitate, să rămâie singur la vatră? Saint-Hi- 
lari îşi îmbrăcă armura, Jacques cumpără şi 
el una la iuțeală, și porniră spre glorie prie- 
tenii amândoi. 

Gilette rămase singură în casa lui Bau- 
delet. 

La Metz, epopea a fost frumoasă. La 19 Oc- 
tombrie inamicul apăru în fața orașului și ia 
30 începu atacul. Dar pe măsură ce se des- 
funda o poartă și se dărâma un zid, alte zi- 
duri şi alte porți se arătau în spatele celor 
dintâi. Sute și mii de morţi, paisprezece mii 
de ghiulele, energia germană și îndărătnicia 
împăratului, nimic nu folosi în fața avântu- 
lui asediaților. In Noembrie începură ploile, 
în Decembrie frigul și bolile. Aiurit, Carol 

Quintul începu de pe atunci să se gândească 
la abdicarea unei domnii care apăsa prea 
greu pe umerii lui împovărați de ani. 





Asediul dela Metz!) 


In timpul acesta Gilette, la Montpellier, 
căsca. Căscă odată, căscă de zece, până se 
gândi într'o zi că dacă îi este bărbatul plecat 
după glorie, treaba lui. Tinereţa trebuiește 
trăită. Și, rea de muscă cum o știm, căută 
mângâiere în oraș. Azi pe unul, mâine pe al- 
tul. Dragostea e în funcție de deprindere. 

Baudelet o dete afară din casă. 

Dincolo, asediul nu mai lua sfârșit. Çeta- 
tea era bine aprovizionată şi spiritul trupelor 
excelent. Armata împăratului dimpotrivă era 


1) După Oosmografla iui &. Munster 

decimată de friguri. La 1 Ianuarie 1553, Ca- 
rol Quintul părăsi Metzul. „Soarta, zise el ple- 
când, este o femee ușuratecă; mai bine îi pla- 
ce un rege tânăr, decât un împărat bătrân!" 
Nemţii, cari nu înțelegeau pe atunci însemnă- 
tatea acestei pierderi, glumiră pe socoteala 
Habsburgului, zicând: „Eine 'Metz, und eine 
Magd (Magdeburg), haben dem Kaiser den 
Tanz versagt“. 

După 15 Ianuarie, în împrejurimile cetății 
nu mai era urmă de dușman. Nici un om va- 
lid în tot cazul. Morți, răniți, bolnavi cât lu- 
mea — cai crăpați și case arse. Ducele de 
Guise, în mijlocul acestei sărăcii, uşura mize- 
rìa și mângâia durerile. 

Din toate părțile sosiră veşti de acasă ace- 
lor cari de mai bine de trei luni nu mai știau 
nimic dela ai lor. Avură parte unii de bucurii 
şi alții de necazuri. Jacques de Marchetti in- 
tra în tagma celor din urmă. Poate Baudelet, 
poate tot vre-un binevoitor vecin, îl înștiință 
că Gilette, fiind dată afară din casă, se mu- 
tase într'o mahala îndepărtată, pentru a scà- 
pa de controlul celor cu prostul obicei de a 
se tot amesteca unde nu le fierbe oala. 

Pentru viața lui Jacques, clipa aceasta a 
veştilor sosite de departe, trebuie să fi fost ho- 
tărîtoare. Poate că firea de aventurier zăcea 
în sângele lui, poate că numai soarta l-a îm- 
pins încotro n'ar fi vrut. La Montpellier îl aş- 
tepta o soție necredincioasă, un examen, și, 
eventual, un profesorat. Dar dincolo, în lume: 

celor pe care-i cunoscuse acum la Metz, în lu~ 
mea, blazonaţilor din preajma Curţii, îl aștep- 
ta poate o viață pentru care se simţea el fà- 
cut, o viaţă ascendentă. 

Când Curtea părăsi Metzul pentru a mer- 
ge la Saint Germain, Jacques de Marchetti 
merse după ea. 


La Paris, la Fontainebleau, la Saint-Ger- 
main, în zilnice legături cu toată floarea no- 
bilimii, Jacques găsi că mica lui particulă e 
prea fără însemnătate. Iși adăogă ca nume 
patrimonial un Heraclides scos din istoria By- 
zanțului, pe Marchetti îl transformă în mar- 
chiz, iar ca apanaj își dete două insule din 
Arhipelag, devenind astfel la Curtea lui Hen- 
ric al doilea de Valois un personaj aproape 
nou, destul de prezentabil ca nume, Iacob He- 
raclide, senior de Samos, marchiz de Paros. 
Atât deocamdată. 

Aureola ellenismului în lumea Renașterii și 
bravura lui sub zidurile Metzului erau ade- 
văratele sale pașapoarte. 

Ji mai lipsea încă ceva. Un protector. Nu 
intrai în lume în secolul al XVI-a, nici mai 
târziu de altfel — poate că nici azi nu poți 
intra — fără să ai pe cineva să te împingă 
înainte. La valeur n'attend pas le nombre des 
années, mai elle y fait souvent antichambre. 

O prietenie legată la Paris cu un Neamț, 
Justus Jonas, îl apropie pe Grecul mediteran 

de oamenii Nordului, pe cari nu-i cunoscuse 
până atunci decât prea puţin. 

Jonas, omul contelui Vollrath von Mans- 
feld, se afla la Curtea lui Henric al II-a, îm- 
preună cu patronul său de altfel, pentru a 
trata răscumpărarea frațelui acestuia, Ernst 
von Mansfeld, făcut prizonier de Francezi la 
bătălia dela Ivoy. Elev de-al lui Melanchton, 
Jonas din Eisleben, al cărui tată fusese prie- 
tenul lui Luther, în casa căruia el copilărise, 
era firește protestant, şi chiar un înfocat pro- 
pagator al nouei credinţe încă în fașe. Pentru 
a iniția pe Jacques în chestiunele Reformei, îl 
duse în casele protestanților de marcă fran- 
cezi şi nemți, șin deosebi la gazda patronu- 
lui său Vollrath von Mansfeld, precum și în 
casa unui conte de Rin, un Rheingraf stabilit 
la Saint-Germain. Tânărul Grec, inteligent, 
cult, şi atât de bun de vorbă — trecea drept 
un om elocvent — fu primit de nobilii ger- 
mani cu bună voință şi simpatie. 

Dacă-i plăcea însă lui Jacques să aibă cu 
Nemţii lui discuţii religioase, filosofice sau li- 
terare, pentru a-și hrăni intelectul, pe care 
l-a cultivat de altfel întotdeauna, dacă mar- 
chizului de Paros îi plăcea deasemeni să pé- 
treacă în rafinata societate a acelei curţi în 
care Diana de Poitiers era mai stăpână de- 
cât Caterina de Medicis, nu trebue totuși cre- 
zut că amorul propriu al soţului înșelat ador- 
mise, și că gândul lui s'ar fi îndepărtat cu to- 

tul de chipul femeiei, care în celălalt capăt al 
Franţei, purta încă numele lui. 

In luna Mai avură loc la Saint-Germain 
strălucite serbări cu ocazia nunţii unei fete 
legitimate a regelui şi a Dianei de Poitiers, 
care se mărita cu un nobil italian din casa 
Farnese, ducele de Castro. Sosiră la acea nun- 
tă și doi oaspeţi din Montpellier, foștii prie- 
teni ai lui Jacques, deputatul Givaudan și 
consilierul general Saint Ravi, care merseră 
firește amândoi să facă vizită marchizului. 
Această neașteptată întâlnire puse sângele 
Grecului în mișcare. De cunoștințele din 
Montpellier el nu mai avea nevoie, cu atât 
mai puțin de acest Saint Ravi, despre care 
Charles de V'Ecluse, erborizând mereu, spune 
că s'ar putea să fi fost și el unul din nume- 
roșii crai cari într'o mahala dintr'un oraș din 
Lauguedoc mergea uneori să facă ochi dulci 
unei oarecare Gilette. Că aceste zvonuri ar fi 
corespuns sau nu adevărului, în tot cazul Jac 
ques le crezu. Dar n'ar fi putut face el lucrul 
acela atât de grav pe care-l făcu, numai pe a- 
ceastă bănuială. Trebuie să mai fi fost ceva 
la mijloc, care nu se află în erbariul lui Clu- 
sius. Şi anume o vanitate rănită, care face cât 
o dragoste înșelată—o dragoste mai ales care 
se pierdea acum estompată în trecut și era 
întunecată de-o prea mare mulțime de rivali. 

Saint Ravi o fi clevetit pe seama marchizu- 
lui de Paros, și, poate, o fi istorisit la curte 

oarecari povești despre un timonier din Arhi- 
pelag şi o curtezană din Sicilia. 

Aceste sunt lucruri cari nu se iartă, mai cu 
seamă de un om care era pornit să facă ca- 
rieră. Jacques pândi momentul prielnic pen- 
tru a se răzbuna. 

Oaspeţii din Montpellier fuseseră găzduiți 
întrun sat deasupra castelului din Saint- 
Germain. Ziua mergeau la Curte, seara se în- 
torceau acasă la ei. Intr'o zi, pe când Givau- 
dan şi Saint-Ravi coborau coasta care ducea 
la palat, vorbind între ei de câte toate, consi- 
lierul spuse deputatului : 

— „Mergi încet înainte, că te ajung eu din 
urmă !“. 

Givaudan, om discret, pricepând despre ce 
e vorba, se duse agale înnainte, lăsându-și 
prietenul în marginea drumului. 

Dar Jacques, care-i urmărea de cu dimi- 
neaţă, eşi deodată de după un tufiș şi trânti 
lui Saint Ravi o lovitură de spadă drept în 
țeasta capului. Apoi, prin câmp, viteazul o luă 
la goană până'n Saint-Germain. Nu destul de 
repede totuși, pentru a nu fi văzut de Givau- 
dan, care la ţipetele de durere ale asasinatu- 
lui se întorsese înspăimântat să vadă ce sa 
întâmplat. Deputatul montpelian alergă pá- 
nă la han, adună oameni, şi se întoarse în 
toată graba cu ei să-și ridice prietenul, care 
scăldat într'o baltă de sânge, horcăia de 
moarte la marginea șanțului. Un ceas mai 
târziu, acasă, la gazda lui, Saint Ravi își dete 

duhul, ispăşind astfel, cam prea greu, fie o in- 
discreție, fie un capriciu, fie amândouă. 

In oraş, la Curte, afacerea făcu o nemaipo- 
menită vâlvă. Givaudan denunţă pe asasin, 
dar nimeni nu-i putu da de urme. Căci, prin 
mijlocirea lui Jonas, Jacques își găsise adă- 
post în casa Rheingrafului, pe care nimeni 
nu-l bănui că ar putea găzdui pe un ucigaș. 

Regele publică un edict, poruncind popula- 
tiei din Saint-Germain, din Paris, din împre- 
jurimi, să caute pe marchizul de Paros și să 
i-l aducă; iar cine ar avea cutezanța să-l găz- 
duiască, va fi pedepsit cu toate rigorile legei. 

Rheingraful nu mai putea deci ține pe Jac- 
ques în casa lui. Sfătuindu-se cu Jonas, care 
i-l adusese, hotărîră amândoi că viitorul a- 
dept al lui Luther trebuie numai decât să fie 
salvat. O împrejurare fericită înlesni sarcina 
lor. 

Contele Vollrath von Mansfeld căpătase de 
la rege eliberarea fratelui său Ernst pe o su- 
mă de răscumpărare destul de însemnată de 
altfel. Fiind gata să se întoarcă amândoi in 
Germania, fu uşor pentru Jonas să ceară a- 
cestora învoirea de a lua cu dânșii pe bietul 
proscris. Travestit, cu pașapoarte false, Jac- 
ques urmă deci convoiul prinților germani, în 
care se afla fireşte şi Justus Jonas, oprindu-se 
deocamdată la Bruxelles. 

In afară de însemnările lui Clusius într'o 
istorie Universală contimporană — erbariu— 
nicăeri nu se mai dă de urmele acestui asasi- 


www.dacoromanica.ro 


FARMECE 21 


nat, comis la Saint-Germain de marchizul de 
Paros în vâltoarea unei spumegânde tinereţe. 
Nici contimporanii lui de prin alte țări nu 
Vor fi cunoscut, și nici epigoniile, până mai 
deunăzi, n'au știut nimic de această întâm- 
plare. | 

Insă asasinatul a existat. Adevărat că era 
să i se întâmple și lui Jacques acelaș lucru, cu 
trei ani mai înainte, pentru aceeaşi femeie. 
Dar aceasta, nu este o scuză, 

Intre Jacques și Gilette o fi urmat un di- 
vort „in absentis“ a cărui sentinţă s'o mai fi 
aflând poate în arhivele tribunalului din 
Montpellier. 

In tot cazul Gilette dispare din Istorie. O- 
dată cu ea, dispare și Jacques de Marchetti. 

Ici, colea, presărate parcă de mână de om, 
răsar din albastrul mării archipelagice stânci 
albe strălucind la soare: Cicladele. Pe cât sunt 
de frumoase în pitorescul decorului lor, înche- 
nărite în sineliu, pe atât sunt de sărace, aceste 
insule pierdute în imensitate. Au unele mar- 
moră, altele vii, și au capre cari pasc printre 
stânci. Dar marinarii cari de departe nu văd de 
cât piatră albă și lucie, spun glumind că oa- 
menii de acolo pun caprelor ochelari verzi, ca 
să li se pară stânca iarbă. 

Locuitorii acestor ostrovuri nu pot fi deci 
deosebit de bogaţi, însă cum natura își are 
compensaţiile ei, oamenii aceştia sunt în 
schimb deosebit de vanitoşi. 

Pela sfârșitul veacului al XV-a trăia în in- 
sula Samos un arhonte grec, Vasile, al cărui 

fiu, Ion, trăitor în prima jumătate a secolu= 
lui următor, se stabili la Paros. Şi-o fi cum- 
părat acolo o casă cum turnuleţ — semn de 
nobleță la grecii tăușani — o carieră de mar- 
moră şi câteva capre. Nimic nu Fo fi împie- 
decat; să-și cumpere, sau poate chiar să ca- 
pete, și un titlu de marchiz, căci pe vremea 
aceia ostrovurile Arhipelagului erau încă în 
stăpânirea Veneţiei, şi Republica împărțea 
uşor asemenea distincţiuni. 

Așa dar, Ion arhontele, marchiz de Paros, 
era prin anii 1530, dacă nu bogat, în tot ca- 
zul om înstarit, cu blazon şi cu strămoși, 
strămoși dormind prin cimitire, dar documen- 
tar atestaţi de hârțoagele și pergamentele fa- 
miliei. 

In serviciul acestui personaj quasi legen- 
dar, dar care totuși a existat, intră micul Ia- 
cob, fecior de timonier, sau al cui fiu o fi fost. 
Deștept, vioi, guraliv, copilul se furișă în ini- 
ma patronului său, care-l trimise la şcoală să 
învețe buchile şi numerile. Elevul arătându- 
se sârguitor și priceput, fu dat în mâni mai 
bune, într'ale dascălului Hermodor din Chios, 
să facă un mic savant din el. 

Toate păreau a merge de minune în lumea 
zâmbitoare a insulelor mediterane. De mulți 
ani era pace acum în largul mărilor de acolo. 
După căderea Bizanțului, Mahomet, Baiazid, 
Selim încercară, dar în zadar, să smulgă Ve- 
neţienilor proprietăţile acestor ostrovuri din 
mâni. Insă în anii din urmă vizirul Ibrahim 

Paşa, venețian renegat, isbutise să împace pa~ 
tria lui dintâi cu patria de-a doua. Nu se mai 
auzise de mult, în Arhipelag, sgomot de ghiu- 
lele răsunând printre stânci. 

Şi iată că, deodată, marele pacifist Ibra- 
him moare de boală la Stambul. Kair-Uddin 
cu barba roșie, capudan pașă, fost corsar, se 
gudură pe lângă Sultan și-i șopti la ureche 
că acum ori nici odată trebuesc cucerite insu- 
lele. Suleiman, zis El-Kanuni, făcu semn cu 
mâna, și flota porni. Era în primăvara 1537. 

In mai puţin de două luni, zece insule fură 
cucerite, printre care şi Paros. 

Marchizul, speriat, fugi la Samos. 

Dar un an mai târziu, în vara 1538, Kair 
Uddin cuceri și insula aceasta, împreună cu 
altele 24, după care ispravă își întoarse flota 
împotriva escadrei creștine şi o bătu, alun- 
gând-o, cu vestitul ei comandant Doria cu 
tot, dincolo de apele, care de-acum vor rămâ- 
ne, multă vreme, în stăpânirea Semilunei. 

Alungat și din Samos, arhontele Ion părăsi 
stâncile strămoșilor săi, luând cu el în pribe- 
gie aur cât putu, pergamentele toate, si pe 
tânărul cel crescut de dânsul cu atâta chel- 
tuială şi dragoste. Copilul acesta avea pe a- 
tunci mult 12—13 ani. 

Merseră împreună întâi la Corona, în Pelo- 
ponez, oraș care se afla pe atunci în mâinile 
Spaniolilor, apoi la Roma, unde par a fi ră- 
mas multă vreme. De acolo o fi trimis mar- 
chizul Ion pe tânărul său protejat Iacob să-și 

facă studiile la Montpellier, iar ei însuşi luă 
calea Nordului, stabilindu-se la . Bruxelles. 

Trăi acolo vreo patru ani, ducând viaţa ob- 
scură a unui sărac pribeag. Apoi intr'o zi, 
prin Mai sau Iunie 1553, el muri fără sgomot, 
înconjurat numai de câţiva servitori. 

Când fugarul din Saint Germain sosi cu 
Nemţii lui la Bruxelles și merse să sărute må- 
na bătrânului său binefăcător, oamenii de 
serviciu îi spuseră că arhontele părăsise de 
curând musafirlâcul acestei lumi. O îi, no fi 
vărsat Iacob vre-o lacrimă, în tot cazul înce- 
pu să scotocească prin lucrurile rămase dela 
mort, fiindcă acesta e un obiceiu care a fost 
în toate vremurile şi care mai e și azi. Găsind 
diploma de marchiz și întreaga arhivă plină 
de hârțoage și de pergamente, iar îi colo doar 
câteva lucruri de nimic, haine, rufe, poate și 
ceva bani, el adună pe servitorii din casa și le 
spuse următoarele: 

— „Eu, după cum știți, am fost cea mai 
veche şi credincioasă slugă a răposatului; 
crescutu-m'a el de când eram mic, ca pe-un 
fecior de al lui. Dar iată, vă las vouă toate lu- 
crurile din casă, iar mie să-mi dați numai 
hârtiile aceste şi mergeţi sănătoși. Iar de vâ 
va întreba cineva de mine, să spuneţi că eu 
sunt feciorul mortului, născut din sângele 
lui“. 

Din momentul acesta, fostul Jacques de 
Marchetti din Montpellier, fostul marchiz de 
Paros din Saint Germain, devine un al treilea 

simandicos personagiu: Iacob Eraclide Bası- 
licu Despotul, senior de Samos şi marchiz de 
Paros. Cele două titluri din urmă le mai pur- 
tase și în Franţa, precum și numele de Era- 
clide, care amintea pe-al împăratului bizan- 
tin Heraclie. Insă Basilic devenea acum, și 
pentru a arăta că era nepotul autentic al lui 
Vasile și pentru a da a înţelege că se trăgea, 
din basilicii bizantini. De altfel, pentru a în- 
tări această credinţă, răspândi svonul că e 
văr cu patriarhul din Constantinopol, un Pa- 
leolog din ramura împărătească, ceeace im- 
presionă foarte în deosebi pe luteranii din 
Germania. Cât despre titlul de Despot, îl des- 
coperise el acum din cercetarea documente- 
lor, din care rezulta că un strămoș de-al ar- 
hontelui Ion fusese din neamul Brancovici, 
despoțţi ai Serbiei. 

. Atât se poate spune cu aparență de vero- 
similitate asupra acestei întunecate părți a 
vieței lui Iacob Eraclide. Toate celelalte ver- 
siuni, si în deosebi ale cronicarilor moidoveni, 
sunt poveşti. 

Dar că bătrânul Jon a existat, nu rămâne 
îndoială, de oarece pe temeiul actelor și per- 
gamentelor sale i sa legalizat mai târziu, de 
două ori, lui Iacob Eraclide arborele său ge- 
nealogic. Deasemenea este neîndoelnic că 
moartea bătrânului a coincidat cu sosirea lui 
Iacob la Bruxelles, căci altfel ar fi avut el di- 
nainte arhiva familiei în mânile sale, nu sar 
îi înscris la facultate cu numele de Marchetti, 

n'ar fi lăsat lumea să bârfească, și, probabil, 
n'ar fi omorât pe consilierul de Saint-Ravi. 

Pe la sfârșitul lui Mai fugise Iacob din Saint 
Germain; în Iunie era la Bruxelles, și în Au- 
gust se afla la Mansfeld, instalat în castelul 
contelui Vollrath. 

De acum începe pentru eroul nostru o via- 
tă nouă și deosebit de interesantă, căci e fà- 
cută numai din mișcare. El nu și-a cruțat nici 
mușchii, nici meningele. A fost un om care 
s'a priceput să-și trăiască traiul. 

Când, cum, unde va trebui să dea o lovitu- 
ră, el încă nu știa. Insă era foarte sigur că 
menirea lui era să se înalțe, prin orice mijloa- 
ce ; iar veacul în care a trăit era deosebit de 
prielnic unor firi ca ale sale de om inteligent, 
cultivat, energic, curajos, mlădios, insinuant, 
guraliv, cu un bagaj compus dintr'o ladă ma- 
re de ambiţiuni și o neîncăpătoare cutiuță de 
conştiinţă. 

Oaspete, nu impus, ci primit cu bunăvoință 
— aș risca vorba entusiasm — el a stat zece 
luni la curtea din Mansfeld. In timpul acesta 
făcea, dese plimbări până la Wittenberg, căci... 
„dar aici intrăm în geografie. 

Mansfeld, sud de Electoratul de Branden- 
burg, est de Electoratul Saxoniei, nord și vest 
de Ducatul Saxei, strâns în chingă prin ur- 
mare de aceste populaţii, era un mic comitat 
de 100 hectare, suveran cât orice cogemite 
de stat modern. Totuș un fleac. Insă un fleac 

bine întărit într'un castel pe-o stâncă. Pe vre- 
mea, aceia era deci o putere. Tunuri de cali- 
bre moderne nu existau, iar cele de atunci 
încă nu dărămau zidurile. Din punct de ve- 
dere militar contele de Mansfeld era stăpân: 
pe stânca lui, și-și arătase atotputernicia prin 
sprijinul ce dăduse lui Albrecht, duce de Bran- 
denburg-Kulmbach care războia ca să fure. 
La noi, hoţii aceștia se ţineau prin codri și se 
chemau haiduci. La Nemţi, stăteau în castele 
şi erau nobili. 

Hot de domnie a fost şi Despot Vodă. Fuse- 
se la o școală bună, privită ca nobilă, chiar 
de către Victor Hugo — vezi apologia Burgra- 
vilor.. 

Trecem. Important deocamdată este geo- 
grafia. 

La sud-est de Mansfeld se afla orășelul Eis- 
leben, patria lui Luther, iar la nord-est era 
Wittenberg, orașul lui Melanchton.  Strâns 
deci în mijlocul Saxonilor luterani, Vollrath 
von Mansfeld nu se putu sustrage directivei 
religioase dată de vecinii săi. El se făcu pro- 
testant, cum fusese de altfel și tatăl său Al- 
brecht. 

Vremea de care vorbim e cea de după Inte- 
rim, când Impăratul își impusese voința, iar 
protestanții nu voiau să se lase bătuţi, vre- 
muri de aprigă luptă între catolici și refor- 
matori, pe cari Luther avu norocul să nu le 
mai trăiască, şi pentru care Melanchton nu 
era făcut. Totuşi, capul reformei era acum el, 

'blândul, învățatul, bătrânul Filip Schwartz- 
erde, zis Melanchton, în casa căruia, la Wit- 
tenberg, se puneau la cale toate pricinile pro- 
testantismului, şi unde se perindau toţi apos- 
tolii nouei credințe, toţi martirii ei. 

In timpul celor zece luni petrecute la Mans- 
feld, August 1553 — Iunie 1554, Iacob făcu de- 
se ori drumul cel atât de scurt, vre-o 20 de ki- 
lometri, până la Wittenberg. Aplecarea lui 
spre protestantism nu poate să fi fost pornită 
din adâncul unei convingeri morale, ci mai 
curând din interesul care-l împingea în sfera 
de acțiune a oamenilor dela care aștepta des- 
fășurarea viitorului său. Cu deșteptăciunea, 
cultura, și darul lui de vorbă, știu să mascheze 
atât de bine șovăelnicele sale simţiminte, în- 
cât toată lumea îl crezu, de pe atunci, un în- 
focat partizan al Reformei. Farmecul care e- 
mana din personalitatea lui, cu care zăpăcise 
pe tinerii studenţi din Montpellier si pe vani- 
toşii nobili din Saint Germain, îşi făcea acum 
efectul asupra severilor teologi și savanţi din 
Wittenberg. E caracteristica acestor oameni, 
epithetum odiosum, de-a fi iresistibiii de sim- 
patici. Melanchton stătea ceasuri întregi de 
vorbă cu el, discutând despre câte toate, chiar 
despre teologie. Cât despre ginerele acestuia, 
Gaspar Peucer, care trăia în casa socrului său, 
și aspira să fie numit profesor de matematică 
la universitatea din Wittenberg, cunoștințele 
lui Iacob în această știință îl încântară atât 
de mult, încât se legă cu el de-o strânsă prie- 

tenie. Mai erau, printre oamenii cu care veni 
el în contact în mediul acela atât de intelec- 
tual, celebrul diplomat și publicist francez Hu- 
bert Languet, precum și, firește, amicul Jus- 
tus Jonas, care-l scăpase din încurcătura dela 
Saint-Germain. 

Dar, — și lucrul acesta e foarte interesant— 
Iacob, în cercul acelor fanatici, nu deveni pro- 
testant. Nu încă. Era prea inteligent ca să lu- 
creze pripit. In ochii tuturor avea îndoita au- 
reolă — pe care o speculă cât putu — de a fi 
Grecul deposedat, martirizat de Turci, și de-a 
fi prințul ortodox, în a cărui religie, ca și în 
acea luterană, preoţii se puteau însura și co- 
municătura se putea face cu potirul. In gân- 
dul celor din preajma lui Melanchton, Despo- 
tul de Samos și Paros ar putea, redobândind 
insulele lui, luteraniza uşor tot Orientul — 1ar 
în calculele Grecului, trecerea la luteranism 
n'ar putea-o înfăptui decât atunci când, prin 
această abjurare, și-ar vedea âsigurate avan- 
tagiile la care râvnea. 

Un mic joc — deasupra căruia, firește, bla- 
jinul Melanchton plutea într'o admirabilă ne- 
cunoștință a realităţii. 

In primăvara 1554 Iacob începu să piardă 
răbdarea. La Mansfeld culcușul şi mâncarea 
erau bune, la Wittenberg erau creerii ascuțiți 
şi inimile naive — însă viitorul de glorie de ni- 
căeri nu se arăta. Graful Vollrath era încurcat 
încă în micile aventuri dubioase ale ducelui 
de Brandenburg-Kulmbach, împotriva căruia, 

se coalizaseră aproape toţi principii germani. 
Iacob își dădu seama că din partea aceasta nu 
era nimic de făcut, căci nu războaie lăuntrice 
de jafuri puteau pregăti viitorul lui. Foloase 
ar fi putut trage numai dela Impărat. Gândul 
lui era mereu într'acolo, înspre Belgia, la Bru- 
xella aceia, în care trăia de câtva timp acum 
Carol Quintul. 

Şi iată că deodată, la Mansfeld, la Witten- 
berg, în toată ţara de jur împrejur, izbucnește 
o veste mare și îmbucurătoare. Impăratul și-a 
scos gloatele dela iernat, și-a pornit din nou 
împotriva regelui Franţei. Graful Günther 
von Schwartzburg, cumnatul lui Victor de O- 
range, va merge, cu Cavalerii săi Negri, să-i 
dea o mână de ajutor. 

Momentul e prielnic. Recomandat de toți 
prietenii lui, Iacob Eraclide pleacă la Son- 
derhausen şi se face Cavaler Negru, Schwar- 
tzer Ritter, călăreț înarmat cu pistol, noua 
invenţie despre care se vorbea cu mirare, cu 
frică, cu entuziasm — o armă atât de mică, 
care, poc, poate să omoare pe un om de la dis- 
tantă. 

Marchizul Basilic — aşa îi trăzni deodată 
lui Iacob să-și spuie — făcu asupra grafului 
Günther o atât de bună impresie, încât aces- 
ta îl numi, împreună cu Hugo von Schim- 
berg, comandant al călăreţilor săi, având 
sub ascultarea sa o grămadă de conți și de 
baronași. Mai mult ca ori când, începură fu- 
murile să-i turbure mintile. Mai era și stă- 

pânit de bucuria aceia de-a merge să se mă- 
soare cu nişte infami de Francezi, cari dacă 
anul trecut ar fi pus mâna pe el, l-ar fi omo- 
rît. De-ar pune el mâna acum pe Henric al 
II-a, nu i-ar fi moale regelui Franței ! 

Porniră. Era în Iunie. Din Sonderhausen, 
prin Halberstadt şi Colonia, ajunseră la Na- 
mur, unde Cavalerii Negri se împreunară cu 
armata imperială, pusă sub comanda lui. Fi- 
libert-Emanuel, principele Piemontului. 

Carol Quintul răsbunase luarea Metzului 
prin cucerirea şi arderea 'Theruanului și a 
Hesdinului, pe care le rase de pe suprafața 
pământului. La Valenciennes, în toamna 
1553, nouă înfrângere a Francezilor, care pu- 
tură apoi câștiga puţin teren, până în iarnă. 
când ambele tabere cartiruiră liniștite până 
după desgheţ. In primăvara 1554, armatele 
lui Henric al II-a căpătară o nouă energie, cu- 
cerind Marienburg, Dinan și Bouvines pe Mo- 
sela. Atunci începu împăratul să-și strângă, 
să-și adaoge, să-și întărească oștirea, făcu a- 
pel la Cavalerii lui Schwartzburg, şi porni, 
în sfârșit, cu un nou avânt împotriva dușma- 
nului de totdeauna. 

"Francezii făcură o retragere până în Arte- 
zia, Germanii îi urmăriră, intrară în Renty 
şi se întăriră în cetate. Inamicul înconjură o- 
rașul, făcu șanțuri, și începu asediul. Dar po- 
ziția acestuia, ascuns prin munţi, prin văi, 
prin codri, era prea bună pentru ca Nemţii 
să-l poată lăsa, nestingherit, să bombardeze 

cetatea. Ei se hotăriră să facă o eșire și să în- 
ceapă bătălia în loc deschis. Lupta începu cu 
un atac vitejesc al Cavalerilor Negri, numai 
20 la număr, care puseră pe goană 200 de in- 
fanteriști francezi. Dar armatele se reculeg, 
se strâng, se înpreunează, se încaeră. Bătă- 
lia ţine toată ziua cu succes îndoelnic. Către 
seară, Francezii, obosiţi, încep retragerea. 
Nemţii și Spaniolii urmăresc pe fugari, măce- 
lăresc pe cei ce-i prind, și în timpul acesta 300 
de Călăreţi Negri ocupă poziția pe care o do- 
reau, o înălțime care domina câmpul de bă- 
taie. In zăpăceala aceia tunurile sunt părăsite. 
La ariergardă, nedormit, călare pe-un murg, 
Henric al II-a aștepta să se lumineze de zı 
pentru a-și da seama de situaţie. 

Situaţia era proastă. In zori, trupele rega- 
le, înspăimântate de tot ce pricepură c'au 
pierdut, erau să se răzlăţească, dacă un vi- 
teaz, îmbărbătându-le, nu le-ar fi strâns din 
nou laolaltă, dându-le poruncă să recucereas- 
că poziția pierdută peste noapte. Francezii 
erau deci gata să sară la atac, dacă nu le-ar 
fi luat-o Nemţii înainte. Căci de pe culme 
pândeau călăreţii lui Günther von Schwartz- 
burg, comandaţi de el însuş, având la aripa 
dreaptă pe „marchizul Basilic, nobil grec“, la 
aripa stângă pe Hugo von Schimberg, și în 
gloată conții și baronii lor, toți iluștri și toți 
iscusiți în arta militară. Ei se repeziră asupra 
dușmanului — Moritz Fries cel dintâi — în- 
cepură atacul și puseră pe Francezi pe fugă. 

3 

Nici un dar... Astfel ne povestește lupta 
marchizul Basilic, şi trebuie să-l credem. 

Din spate, veni inamicului un nou ajutor. 
Cei 300 de călăreți negri îl distruseră. Cădeau 
morţii unul după altul, unul lângă altul — 
ha ! şi regele privea la fuga rușinoasă a solda- 
ților săi, iar nobilul grec, în vâltoarea luptei, 
nu mai putea de bucurie. Ce-ar fi dat ei a- 
tunci să fie văzut și recunoscut de fostul său 
prigonitor. 

Dar Henric de Valois nu se uita la Iacob E- 
raclide. Sfătuindu-se cu Ducele de Guise, ho- ` 
tărîră amândoi să arunce întreaga cavalerie 
asupra celor 300 de draci negri. In faţa aces- 
tui puhoi, Giinther, Iacob, Hugo, nu mai pu- 
tură ţine. O ultimă sforțare, 14 morţi, câţiva 
răniţi — printre care marchizul — şi neînvin- 
şii călăreţi începură, la rândul lor, mişcarea 
de retragere. Poziția fu redobândită de Fran- 
cezi şi victoria finală păru a fi a lor. 

Armata germană se retrase în cetate, pre- 
gătind pentru a doua zi o nouă eşire. Insă in 
dimineața d'apoi, spre marea ei mirare, împre- 
jurul orașului nu mai era urmă de oaste duş- 
mană. Se retrăsese toată peste noapte, pentru 
a da, prilej istoriei să vorbească de marea bă- 
tălie dela Renty, câștigată de Carol Quintul 
împotriva lui Henric al II-a. Iar ceeace este 
ciudat, e că este adevărat. 

Armata imperială a mai devastat împreju- 
rimile timp de vre-o două luni, însă marchi- 
zu! Basilic fu transportat pe dată la Bruxelles, 

căci rana ce căpătase, deși nu-i punea viaţa 
în pericol, era totuşi foarte grea. I se frânsese 
mușchii, tendoanele și nervii degetelor dela 
mâna dreaptă, punându-l astfel în neputinţă 
de-a se mai sluji de ea. 

Ingrijirea medicilor, multă vreme zădarni- 
că, îl reținu în Belgia aproape un an şi jumă- 
tate, dându-i răgaz să scrie amintirile lui asu- 
pra luptelor la care luase parte. 

El scrise această operă pe latinește, cu râv- 
nă și băgare de seamă. Avea un deosebit in- 
teres să iasă cartea bună, căci, mai întâi, du- 
pă cum singur spune în prefaţă, „voi putea 
atunci întreprinde fără sfială alte lucrări mai 
mari“ ; iar în al doilea rând, opera fiind de- 
dicată lui Filip, fiul lui Carol Quintul, el nă- 
dăjduia prin faptul acesta că-și va atrage bu- 
năvoinţa Imypăratului şi a fiului său. 

In ultimele zile ale lui Noembrie 1554 Iacob 
era la Bruxelles, și în iarna 1555 cartea eşise 
de sub tipar. Adevărat că e foarte scurtă, dar 
oricum, râvna a fost mare. Ea apăru la An- 
vers, în două ediții: o versiune latină editată 
de Ion Beller, şi una franceză scoasă de cele- 
brul Platin. Titlul pe franțuzește este : „Récit 
de la prise de Therouane et de Hesdin, avec la 
bataille de Renty, etc., par le marquis Jacques 
Basilic, despot de Samos“. 

Cartea a plăcut. Dovadă, e apariția unei 
noi ediţii, la Schard, în 1574, și încă alta, du- 
pă o sută de ani, în 1673. De altfel putea să și 

placă, căci e bine scrisă și se citeşte astăzi 
încă, nu numai cu interes, dar cu plăcere. 

Forma prozei e dialogul, un gen literar 
foarte răspândit în secolul al XVI-a. Stau în 
cer, mai bine zis în câmpiile Eliseene, Hercule 
şi Nestor, și se miră că mai sunt eroi pe pă- 
mânt, căci Hercule credea că dela dânsul, și 
în tot cazul dela Homer, neamul vitejilor se 
stinsese. Dar Nestor îl asigură că mai sunt 
mulți pe pământ, și în deosebi Carol V-a, îm- 
păratul Germaniei. Pentru a-l convinge de a- 
cest adevăr, începe să-i istorisească toate lup- 
tele celor doi ani din urmă. Intrucât forma 
trebuie să rămâie dialogată, Hercule e nevoit 
să întrerupă mereu cu fel de fel de întrebări 
sau cu naive exclamaţii ca de pildă aceasta: 
„Pe Joe, multe fapte mărețe se petrec acum 
între oameni !“ Firește că vorbind de bătălia 
dela Renty, Nestor nu uită să-i spue lui Her- 
cule că aripa dreaptă a Cavalerilor Negri era 
comandată de marchizul Basilic, nobil grec, 
iar semi-zeul nu uită să exclame: „Pe Joe!“ 
De asemeni, Nestor, germanofil, dă zor mereu 
că Francezii fugeau de rupeau pământul şi că 
regele lor, călare pe-un murg, tremura de ne- 
caz. Nu mai puţin, istorisirea e captivantă şi 
stilul plăcut. Singurul lucru pe care Despot 
v'ar îi putut feri să-l spuie, e că „poate au 
scris și alții despre acest război, dar au vânat 
mai mult propria lor glorie, de cât exactitatea 
şi adevărul !“ 

' Pe de altă parte, fraza aceasta e adevărată 
iscălitură a autorului ! 

Iată-l în tot cazul pe Iacob Eraclide erou și 
scriitor. Deocamdată, scopul lui pare a fi fost 
atins. Impăratui îl primi la Curte, ascultă pă- 
surile fugarului Grec persecutat de Turci, îi 
văzu arhiva şi-i citi cartea, 

Camera aulică fu însărcinată să cerceteze 
documentele, să facă un arbore genealogic și 
să-l legalizeze. 

Și onorurile începură să curgă. Cu mâna 
lui, Carol Quintul îl făcu cavaler, lovindu-l cu 
spada lui împărătească peste umeri. Ii con- 
feri apoi titlul de conte palatin, Markgraf, și-i 
dădu dreptul să încunune poeţi. 

Mări ! 

O ceaţă neagră se lăsa peste un timonier, 
peste o siciliană, peste de VEcluse și peste tid- 
va spartă a lui de Saint-Ravi. 

Incepu o viață mare, încă nu bine hotărâtă 
asupra scopului ei, dar mare. Dacă Markgra- 
ful Basilic frecventa Curtea din Bruxelles, pe 
Carol și pe Filip, firește că toate casele, până 
și cele mai autentic blazonate, îi erau deschi- 
se. Printre prietenii lui cei mai buni numărau 
conții de Schwartzburg, doi frați mai mici 
de-ai lui Giinther, rămași în Bruxelles pentru 
studii. Mai era Plantin, editorul din Anvers, 
căci de viață intelectuală nu se putea lipsi 
noul Markgraf. Au mai fost poate și lorzi en- 
gleji, căci se pare că Iacob s'ar fi dus şi la 

Londra, la Curtea Mariei Tudor, nevasta lui 
Filip al II-a. 

In mijlocul acestor măriri și vanităţi, aces- 
tor planuri de strălucit viitor, se arată în su- 
fletul lui Iacob o notă simpatică și du- 
ioasă de prietenie și de recunoștință către bă- 
trânul și blajinul sfânt din Wittenberg. De 
când plecase el din Germania scrisese de două 
ori lui Melanchton, fără a primi răspuns. Pro- 
fită acum — la 23 Noembrie 1555 — de pleca- 
rea lui Finzing, consilierul Impăratului, către 
meleagurile acele, pentru a-i încredința o nouă 
scrisoare, care nădăjduia că nu se va mai 
pierde. Roagă să i se răspundă numaidecât 
pentru a atla vești despre sănătatea bătrânu- 
lui său prieten cât și despre Peucer, şi iscăle- 
şte simplu, fără vanitate dar cu înșelătorie : 
Iacob, Despotul nenorocitului și despoiatului 
Samos. 

Un gând de după ceafă prin urmare tot mai 
era. Ba chiar două. Căci din cuprinsul acestei 
scrisori aflăm ceva cu totul nou pentru noi: 
existența unui „prea mărit Domn al Doridei“, 
neamul lui Iacob venit de curând din Grecia 
la Bruxella. Despot îl recomandă cu căldură 
lui Melanchton, iar el însuși, Domnul Doridei, 
îi scrie o scrisoare, care din nefericire s'a pier- 
dut. Acest nou personaj, apărut proaspăt la 
Curtea lui Carol Quintul, e enigmactic și mis- 
terios. In cursul vieţii viitoare a lui Iacob, va 
dispare și iar va apare, va face buclucuri şi 
încurcături, va pieri ca un mizerabil, fără ca 

până azi nimeni să poată şti exact cine era. 
Nu cumva unul din vechii servitori ai bătrâ- 
nului marchiz Ion, care voia şi el, mai curând 
decât haine, partea lui din documente ? Mici 
șantaje rămase obscure ? 

Prin urmare, de după bătălia de la Renty, 
Iacob Eraclide, erou, poet şi conte — autentic 
de data aceasta — nu se mai mișcă din Bru- 
xelles, decât doar în treacăt până la Anvers, 
poate până la Londra. Viitorul lui nu-l mai 
putea concepe decât în preajma împăratului, 
care îl umpluse de onoruri, dar care încă nu-l 
stabilise. Increzător în steaua lui cea bună, 
el aştepta. 

Când să-i fie viața mai dragă, căzu deodată 
ca un trăsnet vestea, în oraş, în ţară, în Euro- 
pa și în Istorie: Carol Quintul a abdicat. Şi-a 
rupt coroana împărătească în două, a pus ju- 
mătate pe capul lui frate-său, cealaltă jumă- 
tate pe capul lui fiu-său, și-a pornit, agale, pâ- 
nă'n inima Spaniei, să-și odihnească bătrâne- 
tele şi să-și ispășească păcatele. 

16 Ianuarie 1556! 

Cu toate că Iacob dedicase cartea sa lui Fi- 
lip al II-a, acum rege al Spaniei și al Țărilor 
de Jos, acesta nu pare a-i fi arătat aceiaș bu- 
năvoință pe care i-o arătase augustul său pă- 
rinte. Foarte mâhnit de întorsătura lucruri- 
lor, după câteva luni de dibuire şi de zadar- 
nică așteptare, Markgraful Basilic își strânse 
bulendrele şi părăsi Bruxella. 

Unde să meargă? O apucă înspre Răsărit, 
la oamenii aceia care-i arătaseră cândva atâta 
bună voință. Trecu prin Sonderhausen să va- 
dă pe tovarășul său de arme, Günther von 
Schwartzburg, merse la Mansfeld să împros- 
păteze vechea lui prietenie cu Gratul Vollrath, 
și în Iunie 1556 îl aflăm din nou la Witten- 
berg, în casa lui Melanchton, care-l primi cu 
aceiași. bunătate ca mai înainte. 

Echilibristica diplomaţiei întrebuințată de 
el în timpul şederii lui aici, este uimitoare. Pe 
deoparte trebuia să se impuie, pe de alta să 
ceară. O luă deci de sus, în Markgraf, în răz- 
boinic, în savant, în scriitor, în omul care face 
pe arbitrul în chestie de artă și împarte lauri 
poeţilor. Dar între două premii literare și în- 
tre două probleme de matematică, între dis- 
cuţii teologice și peroraţii strategice, furişa 
suspine și lăcrimi, tânguiri asupra nenorocitei 
lui soarte. Prinț despoiat de Turci, nu-și va 
mai afla odihna până nu i se vor restitui sta- 
tele sale ereditare, îndepărtatele Samos şi Pa- 
ros. In Constantinopol, vărul său Patriarhul 
Paleologul lucrează—zicea el — pe lângă Sul- 
tan să repare nedreptatea ce i sa făcut, dar 
i-ar trebui și sprijinul Germaniei, o interven- 
ţie dela un om puternic, de care să asculte 
Poarta. Și lumea îl credea. Nici o clipă nu l-a 
bănuit nimeni, cel puţin nu la Wittenberg, că 
ar putea grăi el o singură vorbă de neadevăr. 

Deocamdată, pentru a mai arunca puţin 
praf în ochi, începu cu exercitarea dreptului 

ce-i conferise împăratul de-a încununa poeţi 
La un concurs ţinut la Wittenberg sub auspi- 
ciile lui Melanchton, dar prezidat de el, îm- 
părți lauri unor elevi de-ai bardului luteran. 
Franz Raphael din MHeckstădt şi Zacharias 
Praetorius (Breiter) din Mansfeld. Cel dintâi 
va ajunge mai târziu superintendent general 
la Ansbach, iar al doilea preot la Eisleben. A- 
mândoi i-au mulțumit în bunicele versuri la- 
tinești, pe care le-au publicat sub titlul: „Duo 
carmina in honorem domini Iacobi Basilici, 
nobilis Graeci, domini Sami, etc“. | 

Manoperile acestea erau satisfăcătoare pen- 
tru vanitatea eroului nostru, dar nu și pentru 
punga lui. Comorile lui Carol Quintul se mu- 
taseră din Bruxelles la Saint-Just, din Bra- 
bant în Estramadura — sau erau pe cale 
de-a se muta, căci fostul împărat era încă pe 
drum — iar cassele de bani ale noilor Suve- 
rani nu se mai deschiseseră pentru el. Nevoie 
mare deci de-a împinge evenimentele, care de 
altfel, bune sau rele, se succedau în viaţa a- 
cestui om cu o repeziciune extraordinară. 

In casa lui Melanchton, Iacob cunoscu de 
data aceasta pe-un bărbat ciudat, foarte inte- 
ligent și foarte italian, pe Vergerio, cel mai 
ciumat din propagatorii ereticilor, pestilentis- 
simus haereseos propagator, cum îi spunea 
Papa. Fusese în vremuri nunțiu papal, episcop 
de Capodistria şi duşmanul lui Luther; trecu- 
se apoi la protestantism și, excomunicat din 
Biserică, se stabilise în Wirtenberg. Acum, 

chemat de ducele Albrecht al Prusiei pentru 
a face propagandă luterană în ţara lui, era în 
drum spre Königsberg şi se oprise la Melanch- 
ton pentru a pune cu el la cale felul cum ur- 
ma să facă acea propagandă în Prusia. Asu- 
pra acestui om, Iacob făcu o mare impresie. 
Era şi firesc, căci nu era vorba aici numai de 
inteligență, de știință și de elocvenţă, ci de a- 
finitate sufletească. Două poluri cari se atrag. 
Vergerio făgădui lui Basilic că, odată ajuns 
în Königsberg, va face tot chipul pentru a íin- 
dupleca pe ducele Prusiei să cheme pe savan- 
tul Grec la Curtea lui, și să-i dea tot sprijinui 
necesar pentru recăpătarea răpitelor sale sta- 
te. Foarte necunoscător încă în chestiunile 
Prusiei și ale Poloniei, Iacob mulțumi lui Ver- 
gerio cu căldură, însă, până a ajunge la Kö- 
nigsberg, ceru lui Melanchton cu insistenţă o 
recomandaţie către regele Danemarcei şi al 
Norvegiei, Christian al III-a, dela care nădăj- 
duia cel puţin un ajutor bănesc, de care avea 
urgentă nevoie și pe care bine înțeles că nu-i 
putea găsi în casele săracilor luterani din Wit- 
tenberg. Binevoitor ca întotdeauna, Melanch- 
ton scrise nu o scrisoare ci două. Una, pe la- 
tineşte, către prietenul său Henricus Busco- 
ducensis (von Bruchofen), predicatorul Curţii 
din Copenhaga, cealaltă către regele însuși, 
pe nemțește. Din cuprinsul acestor scrisori, cu 
un conținut aproape la fel, reese clar, nu nu- 
mai simpatia şi dragostea ce purta savantul 

luteran oaspetelui său, dar încă încrederea ce 
avea în el. 

„E adevărat“ scrie el „că luminatul conte 
Vollrath von Mansfeld a adus cu sine din 
Franța pe purtătorul acestei scrisori, domnul 
Iacob Basilicu, născut stăpân și moştenitor al 
insulelor Samos și Paros din Asia, și că timp 
de zece luni l-a ţinut în casă la el, în care timp 
a fost dese ori pe la mine și prin alte părți. 
Căci cunoaște bine limba grecească, şi e foar- 
te învăţat, şi se pricepe în matematică şi în 
învățăturile creștine, și are tragere de inimă 
către învățătura Bisericii noastre“. 

Urmează, întrun stil entuziast, descrierea 
descendenței lui Iacob, fiul lui Ion, nepotul 
lui Vasile, stăpânitori ai insulelor Samos și 
Paros, omorâţi de Turci, şi ale căror documen- 
te le-a văzut. Descrie mai departe luptele 
lui Iacob în ultimul război, certificatele de vi- 
tejie date de contele de Schwartzburg, precum 
și recompensele lui Carol Quintul și închee 
spunând că roagă pe Majestatea Sa Regele 
să-l i-a sub protecţia lui, întrucât Iacob e de 
neam mare, de moravuri bune, un biet orfan 
fugar, în firea căruia n'a văzut decât adevăr 
şi virtute. ; 

Cele patru veacuri cari ne despart de Me- 
lanchton se topesc în infinit în fața acestei 
scrisori, din care rezultă o naivitate, o bună- 
tate şi o încredere în oameni, care dacă nu 
te-ar face să zâmbești, te-ar face să-l adori ! 

Din toate aceste, pentru caracterul lui 

Despot, este de reţinut un singur lucru, Nici 
acum măcar nu se făcuse protestant. „Are tra- 
gere de inimă pentru învăţătura bisericii noa- 
stre“ scrie apostolul către rege. Er ist der Lehr 
in unserer Kirchen zugethan. Atât. Căci cine 
ştie cum se mai pot întoarce lucrurile ! 

Scrisorile amândouă poartă data de 1 Iuhe 
1556. Iacob le băgă în buzunar și, foarte gră- 
bit de-a căpăta bani, plecă cu ele în Danemar- 
ca. Odată cu dânsul plecă și Vergerio la Kò- 
nigsberg. 

In brumele Nordului, în Kopenhaga cea că- 
rămizie, Iacob Eraclide n'avu noroc. Vorbele 
încântătoare ale lui Melanchton nu avură da- 
dul de-a convinge pe Christian al III-a. Poate 
cauza trebuie căutată în faptul că solicitantul 
se înfățișa ca un protejat de-al lui Carol Quin- 
tul, care era cumnat cu detronatul Christian 
al II-a, pe care regele îl ţinea de 20 de ani în- 
chis într'un turn, până îl omori de mult ce-i 
dădu de băut, vinuri italiene mai ales, că erau 
reputate mai tari. 

Dar nici Iacob nu era om să rămâie unde 
vedea, că nu este treabă de făcut. Două luni 
mai târziu luă o corabie, și, prin Warnemiinde, 
merse în Meklenburg la ducii Hans-Albrecht 
şi Ulrich, doi fraţi cari din întâmplare se iu- 
beau și stăpâneau împreună aceste meleaguri. 
Insă ce puteau face ei, doi mici herţogi din 
Nordul Germaniei, față de marile ambiţii ale 
Markgrafului Basilic ?  Stăpânirile sale din 
Arhipelag nu i le puteau restitui, bani n'aveau 

de unde să-i dea. Ii propuseră deci, având în 
vedere recomandațiile lui, să ție cursuri de 
matematică la Universitatea din Rostock. Cât 
de paradoxal ar pare lucrul acesta, Iacob Era- 
clide Basilicu Despotul, senior de Samos, mar- 
chiz de Paros și conte palatin — primi. Sto- 
mahul își are drepturile sale. Dar cine totuși 
ar fi crezut ca omul care fugise de beleaua a- 
ceasta la Montpellier, va ajunge profesor la 
Rostock ? 

Rostochii mathematica docebat, spune isto- 
ricul polon Lasicius, iar Lexiconul Invățaţi- 
lor din Leipzig din 1631, îl numește ein ge- 
lehrter Professor der Mathematik zu Rostock. 
Totuşi, un savant din secolul al 18-a se îndo- 
ește de veracitatea acestui fapt. „In lumea po- 
sibilităţilor“ zice el, „o fi şi lucrul acesta ade- 
vărat. Dar cine ne poate dovedi că este așa ? 

Ne-o dovedeşte Zaharias Orthus, un student 
în litere de felu lui din Stralsund, pe care Ia- 
cob Basilicu îl încunună poet, în orașul Ros- 
tock, în ziua de 9 Octombrie 1556, la ora 10 di- 
mineaţa. Al treilea premiu decernat de el. 

In versuri latine, ca şi colegii lui din Wit- 
tenberg, Orthus mulțumi lui Iacob, preamă- 
rindu-i învăţătura. Băiatul acesta va deveni 
mai târziu un fel de vântură ţară, însă cu 
multă ştiinţă de carte. Va scrie diferite opere 
de literatură şi de istorie, va dedica unele din 
ele lui Despot, va semna în totdeauna „poet 
laureat“, și va nota într'o autobiografie că e 
încununat de Iacob Eraclide la Rostock, din 

autoritatea Augustului Impărat Carol al V-a i! 

In timp ce Markgraful nostru se căznea în 
mica dar ilustra universitate de pe malul Bal- 
ticei să-și ție prestigiul în mijlocul sărăciei, 
Vergerio se plimba între Königsberg și Vilna, 
foarte încântat de spiritul luteran ce desco- 
peri în Prusia și în Polonia. Cu gândul de a se 
stabili în aceste regiuni, el scrise lui Despot că 
pe la mijlocul lui Noembrie se va afla la curtea 
ducelui Albrech, și c'ar fi bine prin urmare să 
vie şi el acolo. Atât i-a trebuit profesorului de 
matematică din Rostock ca să uite de cursuri 


și de tot, şi s'o pornească pe dată, prin Danzig, 
în Prusia Orientală. Fără bani. 
Iacob Eraclide sosi la Königsberg „pedibus“. 


x 

Pe jos, ca un cerșetor, astfel făcuse drumul, 
sau o parte din drum, despotul marchiz, con- 
te palatin ! Energii de acestea cer imperios o 
răsplată. Veni-va ea oare în capitala Pru- 
siei ? *). 

Când sosi acolo, într'un oraș cu totul necu- 
noscut, Iacob, om obișnuit să se descurce uşor, 
în câteva zile dete de urmele lui Vergerio, care 
tocmai venise și el atunci din Vilna. Puseră 
ei la cale câte toate şi trimiseră apoi răspuns 
ducelui Albrecht că, doresc să-i vorbească. A- 
cesta le trimise pe prietenul său, medicul 
Curţii, Andreas Aurifaber din Breslau, să-i 
salute din partea lui și să cerceteze care le 
sunt dorinţele. Pe Vergerio pare a-l fi cunos- 
cut, dar despre Iacob Eraclide nu auzise vor- 
bind. La 27 Noembrie, doctorul Andrei făcu 
Ducelui un raport în scris despre doleanţele a- 
cestor străini, prin care arăta că Vergerius do- 
reşte să tipărească o carte asupra confesiunei 
luterane, iar cât despre „Eraclid Iacobul, des- 


*) Nu trebue confundată Prusia cu capitala Berlin, 
cu Prusia Orientală cu capitala Königsberg, des- 
părţită azi de Germania prin coridorul Poloniei. 
Cea, dintâi se numea pe atunci Electoratul de Bran- 
denburg, a cărui capitală era Köln an der Spree 
(azi înglobat în Berlin), a doua era statul Ordi- 
nului cavalerilor Teutoni, transformat în 1525 abia, 
după sfaturile lui Luther, în ducat profan de către 
Albert de Brandenburg, fost mare maestru al ace- 
stui ordin. Ducele Albert nădăjduia că Germania îl 
va ajuta să capete independenţa acestui stat, pier- 
dută de multe veacuri. Ne putând obţine acest aju- 
tor, el se închină Poloniei, al cărui vasal deveni. 

potul Samosului“ spune că, fiind deposedat de 
statele sale, cere să intre în slujba ducelui, cu 
o leafă „non magnifica, sed mediocra !“ 

Câteva zile mai târziu ducele Îl primi la pa- 
lat, și pe dată, ca toți cei dinaintea lui, ră- 
mase încântat de acest străin distins, deştept, 
elocvent, savant. Incepură, din ziua aceia, ne- 
sfârșite convorbiri între ei, atât asupra 
dogmelor nouei credinți luterane, pe care Ia- 
cob le cunoaștea din Wittenberg în toate a- 
mănuntele lor, cât în deosebi asupra artei mı- 
litare care interesa pe Albrecht cu atât mai 
mult, cu cât scrisese el însuși o carte asupra 
acestui subiect. Dar Iacob, care fusese la 
Renty și luptase cu pistoalele Cavalerilor Ne- 
gri, avea asupra lui Albrecht o superioritate, 
pe care acesta i-o recunoștea, învățând dela 
dânsul schimbarea  condiţiunilor strategice 
produse prin întrebuințarea acestui nou ar- 
mament. 

La aceste conversații luau parte îndeobște 
intimii Ducelui, care avea o curte compusă 
din infocaţi protestanți, toți oameni de sea- 
mă, inteligenţi și culţi. Printre ei se aflau doi 
gineri de-ai lui Luther, Georg Sabinus, bă- 
batul Anei, și Georg von Kunheim, bărbatul 
Margaretei. Doctorul Andrei și frate-său Jo- 
hann Aurifaber, profesor de teologie la Uni- 
versitatea din Königsberg, erau de asemeni 
nedeslipiţi dela Curte. Insă prietenul cel mai 
bun al lui Iacob deveni consilierul Christof 
Jonas, fratele acelui Justus, care, cu trei ani 

înainte, îl scăpase din ghiarele regelui Fran- 
ței. 

In mijlocul acestor oameni de seamă, îm- 
pins de curent, de nevoi, de premeditarea in- 
tereselor sale, Iacob trecu în sfârşit la pro- 
testantism. 

Acum putu și Ducele să-l ajute în mod mai 
eficace. La el, în Prusia, nu erau mari nădejdi 





Ducele Albrecht al Prusiei’) 


în perspectivă. Pentru a se putea înălța, Iacob 
avea nevoie de sprijinul Regelui Poloniei. O 
știa dealtmintrelea prea bine, el care căutase 
întotdeauna numai tovărășia regilor şi împă- 
raţilor. Astfel, după două luni de ședere în 


1) După Cosmogeratia tui S. Munster. 

Königsberg, obținu dela Ducele Albrecht o 
scrisoare către regele Sigismund August — vu 
foarte lungă, amănunțită şi elogioasă scrisoa- 
re, datată din 19 Ianuarie 1557, — cu care, ca 
și alte dăți, porni iar mai departe înspre des- 
tinul lui, care-l tot apropia, pe nesimţite, de 
Moldova aceia a noastră, unde urma să-și gă- 
sească înfăptuirea neînfrânatei lui ambiţii şi 
potolirea neastâmpărului său ! 

Ducele Albrecht se pricepuse de altfel să 
pregătească protejatului său o primire cu atât 
mai fovorabilă în Polonia, cu cât îi recoman- 
dase ca un viteaz ostaș, tocmai în vremea 
când regele pregătea o campanie în Livonia 
spre a supune şi distruge pe Cavalerii Săbii— 
acei Schwertritter, cari de trei sute de ani 
turburau, prin ambițiile lor, liniștea locuito- 
rilor din Riga și din împrejurimi. Sigismund- 
August , căpătând dela Dietă banii ceruţi în 
acest scop, își strânse oștile și porni într'a- 
colo. La sfârșitul lui Ianuar era cu armata sa 
la Vilna, tocmai când sosi și Iacob Eraclide cu 
scrisoarea lui de recomandaţie. Nici un mo- 
tiv să refuze regele de-a angaja, în momen- 
tul acela, pe-un ostaș de-al lui Carol Quintul, 
fost rănit în bătălia dela Renty, fost luptător 
în Cavaleria Neagră a lui Schwartzburg, prie- 
ten cu Ducele Prusiei, și conte palatin al Im- 
periului. Din potrivă, îl primi cu braţele des- 
chise şi-i dete rang în armată. 

Plecară cu toţii în Livonia. Campania fu 

scurtă și nenorocoasă. Insă mâna dreaptă a 
lui Iacob, abia de curând complet vindecată, 
făcu minuni de vitejie. Ca după asediul de 
la Metz, ca după Renty, Iacob eși din acest 
al treilea război al lui, erou răsfățat de nobi- 
limea, ţărei, omul regelui. Sigismund-August 
îi dărui 200 de galbeni și-i făgădui un cal, iar 
principele Nicolae Radziwill, cumnatul rege- 
lui, îl opri la Vilna, reședința lui, umplându-l 
de onoruri și de binefaceri. „Ab principe pa- 
latino  Vilniensi multis beneficiis affectus 
sum“ putea el scrie, la 23 April 1557, ducelui 
Albrecht la Königsberg. 

Acesta de altfel nu înceta, din fundul Pru- 
siei, să poarte lui Iacob cel mai mare interes 
şi, prin ce mijloace îi stăteau la îndemână, 
să stăruiască în favoarea lui. 

Norocul, care până atunci zâmbise doar tre- 
cător lui Iacob, începea să-i râdă acum, sta- 
tornicindu-se. Pentru a nu-l scăpa din nou 
printre degete, Eraclide nu pierdu nici un pri- 
lej de-ași valorifica toată gama talentelor sale 
Când savant, când credincios, când poet, când 
războinic, şi întotdeauna elocvent, el zăpăci 
curtea, palatinului Radziwill, și-și atrase în 
scurtă vreme dragostea și stima tuturor celor 
cari se apropiau de el. Şi erau toți oameni de 
mâna, întâi: Ion Maczinski, secretarul prin- 
tului, Ion 'Tricensius, cântărețul reformei po- 
lone, Stanislas Kosutski, bibliotecarul curţii 
regale, Stanislas Ostrog, unul din cei mai 
mari magnați ai Poloniei. Ii fermecase Grecul 

pe toți. Avea omul acesta o putere de suges- 
tiune, de stai să te întrebi dacă își dădea sea- 
ma de dânsa, sau dacă ea izbucnea, fără ştirea 
lui, din adâncurile inconștiinţei. Johann Lö- 
wenklau — latinizat Leunclavius — 'un tânăr 
istoric cu renume pe vremea lui, a scris când- 
va despre el: „In adevăr că l-am văzut și l-am 
cunoscut pe acest om, de când eram încă îlă- 
căuandru, mult înainte de-a veni el în Polc- 
nia. Era un bărbat frumos la înfățișare, nu 
prea mare de stat, vânjos, și cu draci în corp. 
Părul negru, limba desgheţată !“ 

Dar nu, era desigur prea inteligent ca să 
nu-şi dea seama de impresia ce făcea asupra 
oamenilor. Avea acum vre-o 32 de ani, și cu 
cât înainta în vârstă, cu cât căpăta experien- 
tä în viaţă și în cunoașterea firei omeneşti, cu 
atât mai mult era pentru el o joacă de-a a- 
runca mreji împrejurul iui. 

La Vilna, ca şi la Bruxelles, întâiia lui preo- 
cupare după întoarcerea din război, fu să scrie 
o carte asupra campaniei la care luase parte. 
O întitulă: „Despre disciplina militară“ şi în- 
flăcără cu această scriere atât de mult pe poe- 
tul 'Tricensius, încât acest cântăreț al refor- - 
mei polone îi făcu o epigramă prin care-l ridi- 
ca în slava cerului. Ion Ciprian Sieradz, cei 
care a scris mai târziu o vestită „Istorie a per- 
secuțiunii bisericii lui Christos“, poet, teolog, 
muzicant, nu se mai putea lipsi de tovărășia 
înteresantului străin, care, grandoman cum 
era din fire, îl luă sub a sa protecție, și, prin 

stăruințele lui, făcu pe regele Poloniei să cori- 
fere acestui tânăr un titlu de nobilime. 

Jată-l pe Basilicu Despotul ajuns, într'un 
nimic de vreme, din viator pedibus om cu in- 
fluențţă. Totuși, încă nestabilit; încă plutind 
în nesiguranță asupra ţelului de urmărit. In 
zarea, viitorului se arăta încă veșnicul punct 
de întrebare, care-l neliniștea. 

Totuși, coarda principală pe care trebuia să 
cânte în Vina cea ultra protestantă, era de- 
sigur Theologia. 

Dacă perechea regală șovăia între vechea și 
noua religie, apoi Radziwill, nobilimea și bur- 
ghezimea erau în majoritatea lor protestante. 
Vilna era în Polonia, ceiace era în Germania. 
Wittenberg. Veneau străini la Curtea Palati- 
nului din toate unghiurile Europei, unii pen- 
tru a disputa asupra doctrinelor Reformei, a)- 
ţii pentru a afla protecție. Francesco Lisma- 
nino, italian din Corfu, fostul duhovnic al re- 
ginei Bona (mama lui Sigismund-August) 
exilat, rechemat, proscris din nou, trăia as- 
cuns acolo. Hieronim Philipowski, cel care, în 
ziua înmormântării nevestei lui, fusese bătut 
de fanatici studenţi papistași pe străzile Cra- 
coviei, tot aici se refugiase. Şi Hans Rettig, 
zis Johannes Rhaeticus, profesor de matema- 
tică, alt bun prieten de-al lui Despot, venea 
deseori din Cracovia la Vilna; şi Vergerio, care 
era când în Prusia și când în Polonia; și Mar- 
tin Zborowsky, unul din marii magnați din 
Sudul regatului, care va fi mai târziu de două 

ori câtpece încuscrit cu Domni moldoveni, 
căci fiul său Cristofor era să ia pe una din fe- 
tele Lăpuşneanului, iar fiică-sa pe Despot el 
însuși—din toată salata aceasta, Iacob Eracli- 
de încă n'avu ce alege pentru stabilirea, viito- 
rului său. Scăpat de sărăcie, răsfățat, influ- 
ent, ce-i mai trebuia lui acum pentru a fi de- 
finitiv stăpân pe situaţie, era o întâmplare şi 
d idee. 


Şi una și alta răsăriră în calea acestui no- 
TOCOS. 


+ 

In dimineaţa zilei de 17 Martie 1557 Vilna 
părea în sărbătoare. Gloată multă pe străzi, 
femei înţepenite pe la răscruci, copii alergând 
de ici colo. Un rădvan în goana cailor trecu 
deodată prin această mulțime, care, exube- 
rantă, aclama pe zâmbitorul bătrân, a cărui 
față se zărea, în treacăt, după geam. Rădva- 
nul trecu pe dinaintea primăriei, coti la bise- 
rica Sfântului Stanislas, și, dintr'o întinsoa- 
re, goni drept la palatul prințului Radziwill. 
Acolo urma să fie găzduit Ion Laski, care du- 
pă 18 ani de pribegie, de suferințe pentru cre- 
dința sa evanghelică, se întoarcea acum, bă- 
trân și istovit, în ţara care'l alungase. Trium- 
furi târzii ai celor fără noroc. 

Dintr'o vechie familie de nobili poloni, Ion 
Laski, om înzestrat cu o deosebită inteligenţă, 
făcuse în tinerețe studii teologice și ocupase 
apoi înalte demnități bisericești, până când, 
sub influenţa umaniștilor, trecu deodată la 
noua credință pe atunci încă atât de perse- 

cutată. Işi atrase prin aceasta ura bisericii şi 
disgrația regelui. Exilat, el se refugiă în Ger- 
mania, la Emden. Trecu apoi la Londra, în 
timpul domniei acelui Henric VIII-lea, care de 
ochii Anei Boleyn se despărțise de Papă, pro- 
clamându-se capul bisericii reformate angli- 
cane. Până la moartea acestuia, și în timpul 
domniei fiului său Eduard VI-lea, Laski o du- 
sese bine în ceața imensei Londre — imensă 
de pe atunci — funcționând ca predicator al 
comunităţilor de emigranţi. Când însă frânele 
guvernului fură luate de Maria Tudor, asasi- 
na surorei sale Ioana Grey, persecuțiile înce- 
pură din nou. Această regină, căutând să res- 
tabilească catolicismul în Anglia, nu puse nici 
o măsură în pofta ei de răsbunare împotriva 
celor ce i se împotriveau. Laski fu nevoit să 
se ascundă. Imbătrânit, bolnav, sărac, răma- 
se acolo încă trei ani, până îi veni deodată 
vestea că Polonia îl cheamă înapoi. In timpul 
acestor 18 ani, o bună parte din ţara lui tre- 
cuse la protestantism, la religia lui Calvin în 
deosebi, și credincioșii nouei biserici având ne- 
voie de oameni luminaţi și învăţaţi pentru a li 
sprijini revendicările, trimiseseră răspuns ex 
latului că ingrata sa patrie îl aştepta, pocăită. 

Laski venise în Polonia cu menirea de-a or- 
ganiza biserica evanghelică. In Decembrie 
1556 era în Cracovia și în Martie 1557 în Vilna, 
chemat de Radziwill cu deosebita însărcinare 
de-a încerca, prin autoritatea lui, să înduple- 
ce pe cumnatul său regele să treacă la pro- 

testantism. Menire grea, pe care bătrânul nu 
va avea puterea s'o ducă la bun sfârșit, cu 
atât mai puţin cu cât regina, fiica împăratu- 
lui Ferdinand al Germaniei, primise de la ta- 
tăl ei hotărite instrucțiuni de-a rămâne cre- 
dincioasă bisericii strămoşeşti. 

Deocamdată însă Ion Laski fu primit la 
Curtea palatinului Lituaniei cu toată cin- 
stea cuvenită puternicii personalități ce era. 
Ținu predici în capela castelului, în biseri- 
cile Sfântului Stanislas şi Sf. Ion, în satele 
învecinate, iar la curtea lui Radziwill se în- 
grămădeau nobili, burghezi și popi să'l as- 
culte vorbind. Iacob Eraclide, care din firea 
lui numai sfios nu era, se încumetă, din pri- 
ma dată când făcu cunoștința lui Laski și în 
fața unui foarte numeros public de oameni 
învăţaţi, să înceapă cu acesta o discuţie tec- 
logică din cele mai subtile. Ii spuse anume că 
el, ca și ducele Prusiei, erau partizani de-ai 
lui Ossiander, un reformator mort mai anii 
trecuţi la Königsberg, că evangheliştii ziceau 
de ei că sunt eretici, că părerea lui este că 
doctrina osiandiană nu poate, de bună sea- 
mă, fi condamnată și tâlmăci dece — rugând 
îsfârşit pe Laski să-și dea părerea sa, pe care 
e gata s'o primească dacă rămâne convins, 
sau, dacă nu, cu tot respectul cuvenit, s'o 
combată din nou. Bătrânul pastor îi răspunse 
că respinge el însuși imputarea ereziei osian- 
diene ca inadmisibilă, întrucât învățăturile a- 
cestui reformator sunt prea bine întemeiate, 

pentru a putea spune de ele altceva decât, în 
cel mai rău caz, că sunt o eroare, dar nu o 
erezie. „Ceiace îmi făcu o foarte mare plă- 
cere“ scrise Eraclide ducelui, într'o lungă seri- 
soare în care-i istorisea, cu multe amănunte, 
această d'întâi întâlnire dintre el și sărbători- 
tul pastor evanghelic. Quod mihi valde pla- 
cuit. 

Aceste cuvinte sunt o revelație. Fiindcă 
în cercetarea firei acestui om, arareori am gă- 
sit omul 

L'am întâlnit odată îndrăgostit la Montpel- 
lier, şi încă altă dată, la Bruxelles, sincer în- 
grijorat de sănătatea amicului său Melanch- 
ton. In colo, ne-am lovit numai de cultură, 
de eroism, de gesturi, de discursuri și de pre- 
făcătorii. Pe frumoasa lui față, o veșnică 
mască. Dar când ni este îngăduit a ridica mă- 
tasa măștii, găsim dedesubt, nici că s'ar putea, 
un chip leit de om, în ochii căruia tremura un 
suflet. Din cuvintele scrise singurului sincer 
prieten pe care Ya avut Despot, din acel „quod 
mihi valde placuit“ ţâșnește un atât de adevă- 
rat, de neprefăcut sentiment omenesc, încât îi 
ierți aventurierului înșelătoarea lui mască, 
menită numai de-a prosti pe străini, nu și pe 
prieteni. 

Laski, bătrân, învăţat, predicator, duhov- 
nic, avea prea multă experiență pentru a cre- 
de orbeşte în Despot. Insă aceasta i-a plăcut, 
precum plăcea oricui. Și apoi, prietenia lui 
Eraclide cu ducele Albrecht al Prusiei putea 

fi întrebuințată de el cu folos. Il însărcină așa 
dar să scrie acestuia că nici învăţătura lui 
Ossiander, nici chestiunea împărtășeniei care 
desbina pe luterani de calviniști, nu aveau în 
sine vre-o însemnătate faţă de erorile papis- 
tașe. Ce i-o mai fi şoptit deșteptul Polon am- 
bițiosului Grec la ureche, nu se știe anume, 
însă la 27 Aprilie a curgătorului an 1557, Ia- 
cob scrise lui Albrecht, că mare cinste ar fi 
pentru Prusia să aibă ca, episcop de Königs- 
berg pe acest om înţelept şi sfânt. 

Primăvara, vara trecură. Eraclide tot mai 
adânc intrase în intimitatea bătrânului. Mer- 
se de mai multe ori la Cracovia unde cunoscu- 
se familia lui Laski, pe nepotul Albert și pe 
prietenul acestuia, Stanislas Lasoski. 

Steaua răsărise. Iată, întâmplarea venise, şi 
în curând ve veni şi ideea. 

Albert Laski, nepot de frate al lui Ion, era 
fiul lui Hieronim, agentul diplomatic al lui 
Zapolya, voevodul Transilvaniei. Om ambi- 
tios, zvăpăiat şi cheltuitor—deştept, ceva mai 
puțin — el avusese o mare avere, pe care o 
risipise toată.. Ca răposatul Doctor Faust se 
ocupa acum de alchimie, pentru a face aur. 
Avea o nevastă cu moșii în Ardeal, — o vădu- 
vă nou cucerită — și mai avea talente mili- 
tare, cunoștinți în politică și relaţii puter- 
nice. Ce pleașcă pentru Despot ! 

Ca în romanul lui Alexandre Dumas se gă- 
siră împreună trei mușchetari și cu al patru- 
lea patru : Iacob Eraclide, Albert Laski şi Sta- 

nislas Lasoski. Al patrulea era Martin Zbo- 
rowski, mai bătrân, adecă bătrân bine, căci 
avea 11 copii, din cari trei flăcăi mari, și opt 
fete săracul. Dar rămăsese tânăr de fire, şi 
astfel, trup și suflet, se făcu mușchetar — la 
figurativ, fireşte. El era pe atunci palatin de 
Kaliș. 

Intrunirile aveau loc chiar în casa lui, și ce 
se punea la cale era pe atât de măreț, pe cât 
era de tainic. De altfel, abia încă planuri. 

Moșia lui Laski, Kesmark, era situată în 
Ungaria, la granița Poloniei și a Moldovei, în 
vecinătatea Maramureșului. lar Zborowski 
era din Camenița, în apropierea Hotinului, 
nu departe deci nici ea de hotarul Moldovei. 
Cunoşteau bine amândoi trebile acestei ţări, 
cu care atât Polonia cât şi Ungaria erau în 
strânse legături de tot felul, comerciale, prie- 
tenești, dușmănești, după împrejurări. În a- 
fară de aceasta, erau pline orașele ardelenești 
şi leșeşti de boeri moldoveni, fugiţi din țara 
lor de răul voevozilor care "i asupreau. De mai 
bine de-un sfert de veac, de prin anul 1523, 
de când omorâse Ștefăniță Vodă pe Luca Ar- 
bore și pe fii săi, începuse o persecuție a ve- 
chei aristocrații moldovenești, care ţinu în 
timpul întregei domnii a lui Petru Rareș și 
care culmină sub a lui Lăpușneanu. Cei din 
boerii neamurilor asuprite, care putură scăpa 
cu viaţă, fugiseră, pribegi, prin ţările vecine. 
In deosebi Polonia fu năpădită de ei. 

Muşchetarii noștri, Laski și Zborowski, ca 

vecini ce li erau, intrară în legătură cu dân- 
şii. Astfel ajunse și Eraclide să-i cunoască. 
Află de la ei că Moldova e un rai în care dom 
nește Satana. Din vorbă în vorbă, auzi că pe 
dracul acela îl cheamă Alexandru Vodă Lă- 
pușneanu, fiară, nu om, care-și făcuse din o- 
mor o credinţă, dar c'avea în schimb un în- 
ger de femeie, tânără, frumoasă, deşteaptă, 
că o chema Ruxandra și că era din neamul 
regesc al Despoţilor sârbi. La auzul acestor 
vorbe, îi sări lui Eraclide sufletul în gât, res- 
piraţia i se opri, şi văzu verde, albastru, gal- 
ben, aur în faţa, ochilor. 

Se născuse Ideia. O împărtăși celor trei 
mușchetari, şi, pe nerăsuflate, se puseră cu 
toţii pe lucru. 

Taman can Dumas, fiecare mușchetar a- 
vea câte-un valet, adecă un slujitor, pe care”! 
numeau ei secretar. Laski avea pe Utenhove, 
gi Eraclide pe Curione. Acesta, Horazio Curio- 
ne, era un nobil italian scăpătat, cu oarecare 
ştiinţă de carte, deștept, arogant, destrăbă- 
lat, mâna dreaptă a lui Eraclide. Pe dânsul 
1 puse patronul său în mișcare, la dreapta, la 
stânga, la Cracovia și la Königsberg, pentru 
a-i fi stafetă, interpret, factotum. El fu pur- 
tătorul jeremiadelor lui Despot, care începură 
din nou, mai patetice decât înainte. Reînvia- 
seră nenorocirile marchizului de Paros, ne- 
mângâiatul principe grec despoiat de dome- 
niile sale. Trebuia neapărat să plece în Arhi- 
pelag — drumul ducea prin Moldova — şi 

cum tuspatru mușchetari se puseseră umăr 
la umăr, prin bătrânul Ion Laski, prin puter- 
nicul Radziwill, prin reînoitele calde scrisori 
de recomandaţii ale neobositului prieten Al- 
brecht al Prusiei, se trezi Eraclide, în iarnă, 
cu un trimis special de la Cracovia la Stam- 
bul pentru a cere Sultanului din partea re- 
gelui Poloniei, insulele Samos şi Paros, pe 

Iscălitura lui Despot 


care Sigismund August dorea să le restitue 
lui Jacob Eraclide. 

Ce chei trebuie să fi fost în ziua aceia, şi ce 
râs, în casă lui Martin Zborowski. Se hotări 
atunci plecarea lui Eraclide într'acolo. DIr- 
tr'acolo, adecă înspre Sud, înspre visiunea, in- 
sulelor asiatice, cu un popas în Moldova. Fi- 
rește că'n eficacitatea augustei intervenţii re- 
gale nu credea niciunul din cei patru prie- 
teni. Dar avuseseră nevoia de ea, pentru a 
pregăti mai bine trebile în micul principat ve- 
cin, care trebuia cucerit. Succesul întreprin- 

derei părea destul de ușor, căci planul de bă- 
taie era următorul: fiind coborâtor din Des- 
poții Sârbilor, ca și Doamna Ruxandra, Iacob 
se va înfățișa la curtea Lăpușneanului ca o 
rudă a perechii domnești, cărora va istorisi 
cunoscuta poveste a insulelor arhipelagice, 
spunându-le c'a venit la Iaşi în așteptarea 
răspunsului Inaltei Porți la intervenţia făcu- 
tă de Regele Poloniei. Astfel va adormi vigi 
lența lor, pe când, pe de altă parte, pribegii 
boeri moldoveni vor intra în tainice legături 
cu rudele lor rămase în Moldova, pentru a li 
cere să înlăture pe crudul tiran Alexandru 
din scaunul țării și a da domnia lui Despot. 

Pe urmă, poftim la masă. 

Dar socotelile se încurcară chiar înainte de 
plecarea lui Iacob. O întâmplare îi mai ţinu 
o vreme în Polonia, în momentul chiar când 
era gata de plecare — un mic neajuns, la care 
bietul Eraclide nu sar fi gândit o clipă că 
i-ar putea cădea belea în cap. E vor- 
ba de sosirea la Cracovia, pe neașteptate, a 
acelui misterios personaj, pe care lam mai 
întâlnit cu doi ani în urmă la Bruxelles, Du- 
mitru, principele Doridei. Cum dibuise el pe 
Iacob, cu ce pretenţii venise, ce noi mijloace 
de cumplite șantaje întrebuință, nu se știe a- 
nume, însă ușor se bănueşte. Despot pare u 
fi fost terorizat. de această bruscă apariţie, în 
clipa când îi era viața mai dragă. După o șo- 
văire destul de îndelungată, vre-o două luni, 
afacerea se termină în chipul cel mai neplă- 

cut pentru Eraclide. El fu nevoit să adopteze 
pe Dumitru, dându-i numele lui și învoindu-l 
a-i purta blazonul. „L'am adoptat pentru ma- 
rile lui virtuţi“ zice el „şi de azi înainte îmi va 
ţine loc de frate“. 

Insă cei ce Pau cunoscut, aveau altă părere 
despre acest Dumitru, pe care-l credeau Bul- 
gar, — vom vedea mai departe că trebuie să 
şi fi fost -— şi pe care Sommer îl numește „om 
sgârcit și crud“. De altfel, cea mai bună do- 
vadă că omul acesta nu putea fi decât un 
şantajist, e faptul că pe când în 1556, fiind la 
Bruxelles, Iacob îl numește în scrisoarea sa 
către Melanchton „Domn al Doridei, ruda 
mea“, acum, în 1558, îl odoptă în Polonia 
„pentru virtuțile lui, dându-i dreptul de-a 
purta armele Eraclizilor“. Prin urmare nu-i 
mai era acum nici un fel de rudă, căci 
altfel ar fi specificat lucrul acesta în actul 
de adopțiune și în deosebi în arborele genea- 
logic, găsindu-i încrângătura, care lipsea. E 
chiar probabil că a fost unul din motivele de 
tărăgănare a unei imediate adopțiuni, Dumi- 
tru venind în Polonia cu pretenţia de-a trece 
drept vărul lui Iacob, iar acesta cercând a-i 
dovedi absurditatea unei atare afirmaţii, în- 
trucât el nu era trecut în faimosul arbore ge- 
nealogic legalizat de consistoriul imperial ger- 
man, pe care-l cunoșteau toți prietenii lui . 
Despot. Așa încât incidentul fu tranșat prin 
tro adopțiune „ac loco fratris“, Umbra bă- 
trânului Ion, marchiz de Paris, trebuie să fi 

plutit undeva, pe-acolo, în preajma Cracoviei, 
în timpul dureroasei ciocniri dintre cele două 
foaste slugi de-ale lui. 

Cu scaiul de călcâi, Iacob Eraclide porni în 
sfârşit în Moldova, în primăvara anului 1558. 
Bani de drum îi trimisese Albrecht al Pru- 
siei, iar urările de grabnică izbândă i le fă- 
cură cei trei mușchetari. 


xk 


„Cine se naște sub semnul Peștilor, adecă 
de la 8 Februarie până la 9 Martie, nu va fi 
nici mare nici mic, va fi scurt la grumaz, mi- 
nunat la faţă, frumos la statură, bun plănui- 
tor; când se supără se îngălbenește, mândru 
şi îndrăsneț, plecat către învățătură; va avea 
un semn la mână sau la faţă, buzele cărnoa- 
se, voinic și viclean; pe nimeni nu va crede, 
pre sine se va lăuda, din ţara lui va călători 
şi de la străini multe bogății va avea“. 

Astfel glăsuind cartea, Zodiilor, nimeni nu 
se va, îndoi că Iacob Eraclide Basilicu Despo- 
tul în Zodia Peștilor născutu-s'a. Iar dacă o 
fi crezut el însuşi în acea minunată carte, 
care nu se dă de sminteală decât neîncreza- 
torilor cercetători, o fi văzut că „la 9 Martie 
se face întocmai ziua și noaptea, de vreme ce 
atunci intră soarele în semnul cerului Berbe- 
cele, și la vremea aceia este bine a călători şi 
altele a face“. 

Deci după 9 Martie porni spre Moldova o- 
mul cel frumos, bun plănuitor, voinic și vi- 

clean, şi cun semn la mână rămas dela Ren- 


ty. Mergea la Suceava „altele a face“. 
* 


Doamna Ruxanda era fata voevodului Pe- 
tru Rareș și a Doamnei Elena, fiica despotu- 
lui Ion al Sârbiei. Era o femee înțăleaptă, des- 
toinică și la toate bunătăţile plecată, zic cei 
ce-au cunoscut-o. Avusese o copilărie tristă, 
căci tatăl ei îşi petrecuse viața ba în pribegie, 
ba în războaie; iar mai târziu, în vremea o- 
cârmuirii lui Ilie și lui Ștefan, nevrednicii ei 
fraţi, îi fusese viaţa otrăvită de destrăbălata 
purtare a acestora și de plânsetele maicii lor. 
Prin ofilita ei tinereţe străbătuse, în treacăt 
doar, ca o rază de soare, dragostea ce prinsese 
Domnița pentru boerul Joldea. Dar acest în- 
ceput de roman se isprăvise cu o înspăimân- 
tătoare dramă. Tânăr, viteaz și ambițios, Jol- 
dea se gândi că dacă e iubit de o Domniţă,i 
se cuvine și domnia. O conjurație fu pusă la 
cale de el împotriva lui Ştefan Vodă, și pe 
când acesta, după un chef, se odihnea noap- 
tea într'un cort pe malul Prutului, boierii 
tăiară sforile și prăbuşindu-se cortul asupra 
voevodului, îl măcelăriră acolo, împreună cu 
cei ce'l păzeau. Apoi, fără întârziere, noap- 
tea, la malul râului și la lumina făcliilor, ei 
aleseră Domn pe Joldea, care trimise de olac 
răspuns iubitei lui că a murit Vodă, că Dom- 
nul Moldovei acum este el, și că să'l aștepte 
Domnița la Iași, unde va sosi peste câteva 
zile pentru a face cu dânsa nuntă. 

A trăit biata fată atunci niște chinuite cli- 
pe de groază. Pe de o parte ea nu-l mai voia 
pe omorâtorul fratelui ei, iar pe de alta nu se 
putea împotrivi poruncii noului voevod. Și pe 
când, împreună cu maică-sa, aștepta înfrigu- 
rată, la curtea din Iași, sosirea logodnicului 
asasin, îi veni deodată vestea că un văr de-al 
ei, pe care nici nu-l cunoștea, un Petre stol- 
nicul, fiul lui Bogdan Vodă Orbul, fost pri- 
beag prin Polonia, sosise în ţară cu armată 
leahă, bătuse oastea de Moldoveni a lui Jol- 
dea, prinsese pe acesta, îl însemnase la nas, 
şi” trimisese, sub strașnică pază, într'o må- 
năstire, la călugărie. Odată cu această veste, 
îi sosi și porunca să se înapoieze cu mamă-sa 
la Suceava, căci noul voevod o poftea de mi- 
reasă. Ca fulgul la vânt, o împingea soarta 
într'o parte şi într'alta, 

Porniră deci femeile la drum, Doamna E- 
lena şi Domnița Ruxanda. Când sosiră în Su- 
ceava, găsiră pe stolnicul Petru uns Domn al 
Moldovei sub numele de Alexandru Vodă, și 
în curând după aceia se făcu și nunta, împo- 
triva canoanelor de altfel, căci mirele și mi- 
reasa erau doar veri primari. 

Aceasta fusese tinereța Ruxandei. Iar de 
atunci, de șase ani acum, trăia liniștită ca 
Doamnă a Moldovei, cu un soț pe care nici 
nu-l iubea și nici nu-l urea, şi cu trei mici 
plozi, cari erau de fapt singura ei bucurie în 
viaţă. 

Pe-un dâmb, deasupra orașului, se ridica 

cetatea Sucevei, zidită de Petru Muşat cu a- 
proape 200 de ani în urmă. Era încăpătoare și 
bogată, cu trei rânduri de ziduri puternice, 
cu două curți împrejmuitoare, până intrai 
în cea mare din mijloc, în care se înălța ve- 
chiul palat domnesc și frumosul său para 
clis. Dar în aceste bătrâne încăperi din lăun 
tru cetăţii nu mai stăteau voevozii de cât în 
timpul de război, de răsmeriță, de asediu. 
Locuinţa lor obişnuită era în oraș, în marele 
palat domnesc din vale de biserica Sfântului 
Dumitru, a cărui grădină, de-alungul ciş- 
melei și de-alungul băiei, se întindea departe, 
până jos la gârlă, sub poalele cetății. De 
şase ani acum, acolo ţinea curte noul Domn 
Alexandru, fiul lui Bogdan Vodă și al fru- 
moasei Nastasia, târgoveaţa din Lăpușna, 

Fusese o vreme, şi nu de mult, când Dom- 
nii Moldovei spuneau crailor Lehiei „veri și 
buni prieteni“. Insă Lăpușneanul se urcase 
în scaun cu sprijinul armatelor polone. Re- 
gele Sigismund era pentru el „îndurătorul 
meu stăpân“, Din Cracovia la Suceava por- 
neau oculte directive, și orice dorinţă de-a 
„stăpânului“, era pentru Vodă Alexandru o 
poruncă. 

Când sosi deci la curte vestea că va veni 
în Suceava un străin protejat de regele Polo- 
niei, cu scrisori de la Radziwill și de la Sbo- 
rowski, Domnul porunci să fie întâmpinat la 
graniță, adus cu alai în capitală, și conăcit 
în cea mai bună casă din oraș. 

Pe ia mijlocul lunei Martie 1558, păși Des- 
pot întâiași dată pe pământul ţării Moldovei. 
Iosif Veveriță și Petre Cracă, părcălabi de 
Hotin, îl primiră pe malul Nistrului, iar hat- 
manul Dumitru, portarul Sucevei, îl întâm- 





Suceava *) 


pină la rohatcă. A doua zi după sosirea sa, 
Vodă il pofti la palat. 

Ca în Franţa, ca în Germania, ca în Polo- 
nia, ca oriunde fusese și oriunde se va mai 
duce, cum se arătă Iacob Eraclide la curtea 
Lăpușneanului, de îndată își întinse mrejile, 
fermecând, ca 'ntr'o poveste, tineri și bătrâni, 
femei și bărbaţi. Aureola martirului despoiat 
de Turci, gloria viteazului soldat al lui Carol 
Quintul, îndemânarea savantului teolog, ma- 


1) După Romsdorffer 

tematic, scriitor și orator, o fi tras cât o fi 
tras în cumpăna norocului. Dar isprava cu- 
cerirei de la farmece a venit, fără buruieni 
și fierturi, farmecul ochilor și farmecul gla- 
sului. Poate puţin și de la altceva, de la acea 
meșteșugită spiță de neam, la care se uitară 
Moldovenii cam ca pisica în călendar, dar du- 
pă tălmăcirea căreia, ei pricepură totuși că 
Tacob Eraclide era vărul Doamnei Ruxanda. 
Și de fapt, numai în această calitate se înfă- 
țișă el la curte. Scoase spița și hârţoagele şi 
arătă Doamnei că el se trage din Despotul La- 
zăr Brancovici al Sârbiei, după vre-un răsbu- 
nic oarecare de-a bătrânului grec Ion, mar- 
chiz de Paros, după cum se trăgea ea însăși 
din acelaş Lazăr, prin bunicul ei Ion Branco- 
vici. 

Meşteşugul prinse. Iacob fu primit la curtea 
Lăpușneanului, nu numai ca un pribeag pe 
cale de-ași recăpăta domeniile pierdute, nu 
numai ca un protejat de-al regelui Poloniei, 
dar ca o rudă, ca un prieten. Domnul îi arătă 
o deosebită simpatie. Cât despre Doamnă, 
ea avea, în 1558, douăzeci și patru de ani 
si era frumoasă. Vărul Iacob număra 
primăveri treizeci și trei. Nu că s'ar fi iubit. 
Dar în viața deşartă a Ruxandei, arătarea a- 
cestui om deștept, vioi, învăţat, venit din lar- 
gul unor lumi depărtate, însemna o atât de 
mare schimbare în monotonia zilnicului ei 
trai, încât, fără măcar a cugeta a rău, i s'o 
ți tulburat puţin bietul ei încercat de suflet: 

Şi cum ar fi putut fi altfel, când omul a- 
cesta, în mai puţin de-o lună, câștigase inimi- 
le tuturor. Cu Vodă vorbea despre Polonia 
lor, pe care o iubeau amândoi; Doamnei îi 
spunea minunate povești despre strălucirea 
curților din Paris, din Bruxelles, din Craco- 
via și despre felul de trai al femeilor din acele 
orașe; cu copiii, care la frageda lor vârstă se 
şi deprinseseră a săgeta din arc, se punea, în 
joacă, la întrecere; mângâia pe boeri cu vor- 
ba, pe slujitori cu daruri, și se cobora chiar 
prin prostimea străzii, întrebând pe unii și pe 
alții, pe negustori, pe breslași, pe derbedeii 
coate goale, de păsul fiecăruia și de durerea 
tuturor. Cu o uimitoare ușurință se deprin- 
sese a vorbi românește. In limba ţării cuceri 
inimile acelor ce urmau să cucerească, pentru 
el, domnia. 

Până în vară, complotul era gata plăsmuit. 
Boerii pribegi din Polonia, Arbureștii, Găneș- 
tii, Luca Stroici, Ion Sturza, dăduseră lui Ia- 
cob scrisori către rudele lor, către prieteni: 
cei mai de taină, îndemnându-i să facă cum 
se vor pricepe ei mai bine pentru a da străi- 
nului domnia, căci vor fi pe urmă cu toţii în 
mare cinste la noul Domn. Găsi deci Iacob 
în Moldova un puternic sprijin în această par- 
tidă potrivnică lui Vodă. Dar, pentru a ajun- 
ge la scop, trebuia să câștige pe boerii din 
sfat. Cu ce vorbe i-o fi ademenit, cu ce făpă- 
dueli, nu se știe anume. Insă îi avu. In capul 
conjuraților se puse Ion Moţoc el însuși, ma- 

rele vornic al Țării, şi după el urmară Ion Mo- 
vilă, vel logofăt, Andreică părcălabul. stolni- 
cul Bolea, comisul Pascu, şi Ion Denciu Pe- 
tricină, vistiernic, și Iosif Veveriţă, cel care-l 
intâmpinase la Hotin. Se sfătuiră în taină cu 
toții să omoare pe Vodă Alexandru și să alea- 
ză Domn pe cel ce le furase inimile și mìn- 
țile. Dar înainte de-a păși la c atare indrăs- 
neaţă faptă, le mai trebuiau boierilor arme şi 
bani, căci ultima neizbutită încercare cu Jol- 
dea îi făcuse să înțeleagă că izkînda e din 
partea celor care au putere, nu numai do- 
rinţi. De fapt, Lăpuşneanul nu făcuse încă 
nici un rău nimănui. Crud, din răzbunare, 
„a fi el abia în a doua lui domnie. Dar le ve- 
nise domn fără voia lor, şi aceasta nu puteau 
boerii să i-o ierte. 

La 7 Iunie — nu era încă nici de trei luni 
în ţară — Despot trimise pe un om de-al lui 
— probabil pe Curione — în cea mai mare 
grabă, tocmai la Königsberg, la bunul său 
prieten Ducele Albrecht, cu o lungă scrisoare 
în care-i spunea câte-va adevăruri și multe 
minciuni. Ii descria întâi sosirea lui în Mol- 
dova, frumoasa primire ce i se făcuse, și ce 
domnește îl cinstise Vodă „immensis et regiis 
muneribus“. Şi-apoi adăoga — fiindcă ducele 
Prusiei nu trebuia să aibă cunoștință de ade- 
văratul scop al șederei lui în Moldova — că 
e gata să plece mai departe „pentru a'și recu- 
ceri insulele răpite“, însă că nu o poate face 
fără bani și fără arme. Roagă deci pe cel că 

ruia îi va fi veșnic recunoscător, să se mai în- 
dure odată a-i face binele și să-i trimită ar- 
me, cât de multe arme. 

Apoi, împreună cu vornicul Moţoc şi cu cei- 
lalţi conspiratori, așteptând cu încredere răs- 
punsul din Prusia, se puse în ţară pe-o și mai 
vajnică propagandă, pentru a-și asigura suc- 
cesul întreprinderei. 

Prea vajnică totuși, căci prinseră de veste 
şi din acei boeri cari-i erau Domnului credin- 
cioși, Petru Cracă, Grigore Liciu, Cârstea, 
Vâscan, alţii. Şi odată că aflară ei ce nu tre- 
buia, află firește și Vodă. Acesta, pornit la pa- 
timă cum era, iute în dragoste și iute la mâ- 
nie, nu stătu mult pe gânduri ce să facă și ce 
să nu facă pentru a scăpa de încurcătură. Il 
pofti, ca de obicei, pe vărul Iacob la masa 
domnească și-i dădu otravă. Intors la gazda 
lui, gata să-și dea sufletul, bolnavul își turnă 
pe gât doftorii, căci pe vremurile acele orice 
om serios purta în buzunar, întotdeauna, 
două sticluţe, una cu otravă și alta împotriva 
otrăvei. 

In chiar noaptea aceia, o noapte de Au- 
gust, călare, cu câţiva credincioși de-ai lui 
care-i duceau buclucurile — haine, bani și 
spița neamului — Iacob Eraclide din Despo- 
ţii Sârbiei, fugi din Moldova. 

* 

Zice undeva, în cartea unui vechi biograf 
contimporan de-al lui Despot, că mult l-a a- 
jutat, la fuga lui, faptul că învățase româ- 

nește. Dar nu zice nicăeri că era ploaie și 
frig, în nopțile acele de vară, și că pe drum, 
în goana lui fără popas, zăpăcitul fugar reci. 
Se opri la Brașov pentru a-și îngriji sănă- 
tatea. 

Nimănui nu va fi de mirare că experimen- 
tatul aventurier, — care nu era, de groaza 
morții, la întâia lui fugă — luase calea Sudu- 
lui în loc de-a lua pe-a Nordului. Era firesc 
ca Lăpușneanu, aflând nu numai că nu mu- 
rise Despot, dar că și părăsise Suceava, să fi 
trimis în urma lui călăreți să-l prindă și să-l 
aducă, mort sau viu, înapoi. Și cum venise 
din Polonia, înspre granița Poloniei îi trimi- 
sese. Dar atâta minte avu şi Despot. El luă 
drumul Ardealului. 

Cu micile lui sisteme, ale căror secrete 
doar el le cunoștea, învânrti și aici pe gravii 
magistri ai orașului, care-l găzduiră în caste- 
lul Brașovului, în care de obicei locuiau nu- 
mai oaspeţii cei foarte simandicoși — în fru- 
moasa, pitoreasca cetate, care dă încă astăzi 
Braşovului atâta farmec, die alte Burg auf 
den Schlossberg. 

Aici, în cura doftorilor saşi, chirurgi cum 
se chemau pe atuncea medicii, începu Iacob 
Fraclide să cugete asupra celor ce erau de fă- 
cut pentru a drege el ce stricase soarta. Prea 
obișnuit cu măririle și cu scăderile, nici o cli- 
pă nu-și pierdu nădejdea. Scopul vieții, dru- 
mul izbânzii, le găsise: domnia Moldovei. Pre- 
gătite fusese bine toate. Dăduse greș, nu e ni- 

mic; pe altă cale, se va întoarce de unde ple- 
case. Prin urmare: 

Intâi o scrisoare celor trei muşchetari pen- 
tru a le spune adevărul, apoi alta ducelui Al- 
brecht, pentru a-i spune minciuni. Prietini- 
lor din Polonia le dădu întâlnire acolo, în țara 
lor, cum va fi vindecat. Iar pe Ducele Prusiei 
îl legă, la repezeală, de gard, istorisindu-i că 
fusese nevoit să fugă din Moldova „din prici- 
na religiei ortodoxe“, ca și cum ar fi fost în 
Suceava un martir al credinței sale, pe care, 
bine înțeles, n'o mărturisise acolo nimănui. 

In schimb, aici în Braşov, oraș nou cucerit 
de protestantism, se făli cu religia lui, cu 
prietenia ce-l lega de Malanchton, de ducele 
Prusiei, de Radziwill, de Zborowski, parcă 
Dumnezeu, pentru a avea grijă de sufletele 
oamenilor, s'ar uita pe capetele lor dacă poar- 
tă coroană şi cu câte tacuri. 

Honterus, reformatorul Saşilor, cel despre 
care spusese Luther că „este un nou apostol 
trimis de Dumnezeu“, murise de vre-o zece 
ani. Insă o nouă stea protestantă se ridica a- 
cum în Brașov, Mihai Siegler, un tânăr întors 
de curând de la universitatea din Wittenberg, 
şi numit îndată rectorul școalei luterane dm 
„Kronstadt“. Cu acesta, pe dată, se și împrie- 
teni Despot. Nu fără cauză, căci nu stătea 
în obiceiul lui de a-și alege relaţii din cari nu 
putea trage foloase. Insă Siegler era prieten 
cu Benkner, directorul unei fabrice de hârtie 
— cea dintâi fabrică din Brașov — iar Benk- 

ner era la rândul lui prieten cu directorul u- 
nei tipografii, acea înfiinţată de Honterus în 
1533 pentru răspândirea protestantismului. 
Din unul în altul, ajunse deci Iacob prietenul 
tipografului. Nu că scrisese o carte nouă, căci 
doar fuga lui din Moldova n'a însemnat-o în 
scris pentru posteritate, cum însemnase lup- 
tele din Livonia și din Artois — ceiace, de alt- 
fel, e foarte păcat. Insă, după matură chib- 
zuială, în pat doftoricindu-se, găsise că e ab- 
solută nevoie să-și tipărească spița neamului. 
Pe de o parte, fiindcă, tot arătând-o la toată 
lumea, începuse a se rupe originalul, și acum 
mai mult ca oricând avea nevoie de ea pentru 
a-și susţine drepturile, prin Despoţii Sârbiei, 
la tronul Moldovei! Pe de altă parte, mai era 
și „fratele Dumitru“, care stăruia mereu să 
fie arborele publicat, pentru a se vedea odată 
şi el trecut într'ânsul. Omul acesta „pentru 
virtuțile și calităţile lui“ nu mai părăsise o 
clipă pe Despot de când plecaseră ei din Polo- 
nia. La Suceava, noaptea în pădure, la Bra- 
şov, nedeslipit a fost de „frate-său“. 

Arborele genealogic fu deci tipărit, cu 
mici modificări faţă de original. Intâi, se urcă 
șirul strămoșilor cu câteva generaţii mai sus, 
însă numai până la Hercule, semizeul Greci- 
lor, până la Jupiter, tatăl zeilor, nu. De alt- 
fel, atari monstruoase vanităţi nu sunt speci- 
fice lui Iacob Despotul, marchiz de Paros, 
conte palatin. Familia de Croy, bunăoară, își 
urcă şireaua strămoşilor la vremea potopului 

şi în armele ei se vede un desen inchipuind 
pe Dumnezeu, arătându-se printre nouri, și 
întrebând pe tata Noe: „Noe de Croy, pus-ai 
tu arhivele familiei în barcă ?“ 

In spița eşită din tipografia Brașovului, a- 
îlăm, firește, pe Dumitru „adoptat ca pe-un 
frate“, cu dreptul de-a purta blazonul stră- 
vechii familii Eraclide Basilic !). 

Eşit de sub tipar, arborele genealogic fu tri- 
mis la Viena spre a fi din nou legalizat, căci 
atât Dumitru cât şi Hercule aveau nevoie de 
pecetea imperială germană. 

Pe urmă, se trecu o lună, se trecură două, 
și Iacob, simțindu-se încă prea slab pentru a 
se pune la drum, aşteptă în cetatea Braşo- 
vului ziua deplinei vindecări spre a putea 
porni apoi la o tainică consfătuire cu priete- 
nii săi din Polonia. 

In timpul acesta, Lăpușneanu, bănuitor, 
nu-și pierduse vremea. 


1) Numele acestui Dumitru era Dyasorinus, sub 
care poreclă îl cunoscuse și Melanchton, și care dă 
de bănuit c'ar fi fost el Bulgar (cum spune Som- 
mer), sau poate chiar Român (cum spune Xenopol), 
intrucât Iacob îl recomandase în vremuri ca Domn 
al Doridei, ceiace pe înţelesul de azi, înseamna că 
el era născut în Dorida, o regiune muntoasă din 
Macedonia, unde numele de Diasorinus, precum și 
cel de Deachiari, sunt destul de răspândite, ele 
însemnând în româneasca de acolo, de-a soarin — 
de unde răsare soarele, și de-a chiarin (a chieri sau 
a pieri) de unde piere, de unde apune soarele. 
De altfel, aceasta este o simplă presupunere a lui 
Xenopol, care însă e probabil că n'a avut sub ochi 
arborele geneologic al lui Despot (publicat de Haş- 
deu în Arhiva I) din care ar rezulta că Diasorin 
pnsemna „rege“, după părerea lui Despot Vodă. 

Câteva zile după fuga lui Despot din Mol- 
dova, sosise în Suceava un sol de-al lui Al- 
brecht al Prusiei cu o scrisoare către priete- 
nul său Iacob, cu alta către Vodă Alexandru, 
şi cu un şir de care încărcate cu arme. In 
gândul încrezătorului Duce, aceste erau me- 
nite să cucerească ostrovurile Arhipelagului, 
după cum singur o scria, urând lui Despot 
noroc bun, și rugând pe Vodă să-i sprijine re- 
vendicările. Şi-o fi închipuit Albrecht de 
Brandenburg că Samos și Paros sunt lângă 
insula Şerpilor. Dar Lăpușneanu știa că nu. 
De la Cracă, de la Liciu, de la Vâscan, aflase 
el multe, de care Prusiacul habar n'avea. Şi 
începu o goană prin vecini, cu agenţi și spioni, 
pentru a dibui urmele vărului Iacob. După 
două luni abia îi află ascunzătoarea. Trimise 
pe dată crainici de-ai lui cu o amenințătoare 
epistolă către Broșoveni, poruncindu-le să-i 
întoarne pe Despot la Suceava, căci omul 
care i-o fi încântat poate și pe ei, nu este de- 
cât un mincinos, un înşelător, un trădător, 
care râvneste scaunul Moldovei şi altceva 
nimic. 

De mult acum prinseseră Brașovenii groaza 
Domnilor Moldovei. Petru Rareș în deosebi 
îi cam muștruluise prea adesea, pentru a mai 
îndrăsni ei să se împotrivească poruncilor ve- 
nite din Suceava. Seara sosise scrisoarea Lă- 
pușneanului — întovărășită dealtfel și de un 
ordin de la principele Ardealului — în dimi- 

neața d'apoi urma Despot să fie predat Mol- 
dovenilor. 

Când veniră magistrii orașului să-l aresteze 
în cetatea ce locuia, găsiră camera lui goală 
O fereastră deschisă, o frânghie lăsată afară 
până jos, urme de pași în iarba udă de bru- 
ma lui Noembrie. Altfel, din odaie nu lipsea 
nimic, Lucrurile erau toate la locul lor și si- 
petele pline de haine și de bijuterii. 

Nici în Saint-Germain, nici în Suceava, nu 
pusese Iacob Eraclide o grabă atât de mare 
de-ași scăpa dragile lui zile. 

* 

Plecase bolnav, convalescent în tot cazui. 
Şi timp de o lună de zile îi pierde toată lumea 
urma, şi prietenii, şi biografii, și noi ceilalți, 
care scotocim prin hârțoage. 

Dar el nu s'a pierdut. La începutul lui De- 
cembrie îl aflăm în Polonia, bine sănătos. Al- 
brecht al Prusiei scrie iarăşi scrisori de reco- 
mandaţii — omul acesta era, în statornica lui 
prietenie, neobosit — iar Despot încă dibuia. 
Se răslețiseră Mușchetarii și nu știa unde să-i 
găsească, cum să-i adune împreună. 

Insfârșit dete de urmele lor. Se aflau pe ia 
moșii, cu treburi, unul într'o parte, altul în- 
tr'alta, puţin încrezători în steaua lui Iacob, 
care li se părea că apusese. Zborowski și La- 
soski nu mai erau dispuși, deocamdată, să 
sprijine aventura lui. In schimb, foarte dis- 
pus a o urmări, era Despot el însuși. Cu atât 
mai mult, cu cât găsise, aici în Polonia, o su- 

medenie de Moldoveni fugiţi din Suceava de 
frica Lăpușneanului, care aflându-i vicleniţi 
în afacerea „vărului“ său, poruncise să fie c- 
morâţi. Erau printre ei fostul logofăt Luca 
Stroici, Dărman căpitanul și Ionașcu Zbie- 
rea. Stroici în deosebi, om cu multă carte, 
care în bogata lui bibliotecă avea cărţi de 
Melanchton, de Peucer și de Camerarius, fu- 
sese cel care se legase mai cu temeinică prie- 
tenie de Iacob Eraclide. Il sfătui deci cu multă 
căldură să nu se dea bătut, și să le vie iar 
Domn în Moldova, că-l așteaptă toată ţara cu 
drag. O armată de câteva mii de lefegii ar a- 
junge, zicea el, pentru a alunga pe Lăpușnea- 
nul din scaun. 

Dar unde să găsească Despot bani pentru 
o atare întreprindere? Pe Albrecht al Prusiei 
prea îl speculase; Zborowski și Lasoski bătu- 
seră în retragere. Nu-i mai rămânea decât să-l 
caute pe Laski, de-ale cărui urme încă nu dă- 
duse. 

Il află în Ungaria, la moșia sa Kesmark, 
nord de Maramureș. Dar îl găsi foarte de- 
primat. 

Albert Laski, vanitos ca orice nobil ce se 
respectă, se întitula cu mândrie „palatinus 
Syradiensis, in Rittwieni et Kesmark dominus 
et haeres”. Dar titulatura aceasta nu-l aju- 
tase întru nimic să descopere mijlocul de-a 
face aur. Nici faima lui Faust, mort pe rug 
la Cracovia, nici știința lui Paracelsius, mort 
de beție într'o cârciumă din Salzburg, nu-l 

putură ajuta să pătrundă în deajuns tainele 
alchimiei pentru a face din piatră stearpă 
strălucitor metal. Ca şi marii săi predecesori, 
el era menit să sfârșească rău. Lumea spunea 
despre el: Laski e prăpădul banilor. Averea 
lui părintească trăise într'o clipă. Rămăsese 
Kesmark, şi o moșie sau două din averea ne- 
vestei, o biată văduvă luată de curând, foasta 
nevastă a lui Gheorghe Szeredy. 

Firi de acestea sunt foarte răspândite și 
astăzi. Ori tot, ori nimic. Sau toate plăcerile 
sau nici una. Și cred unii oameni că în atare 
cerinţi este ceva grandios, pe când nu e de 
fapt decât slăbiciunea celor ce se cred prea 
mult. 

Dar ce deosebire între a se crede și a fi! 
Şi ce ușor, când nu eşti prost, să speculezi 
astfel de slăbiciuni ! 

Fireşte că dacă nu i se poate tăgădui ceva 
lui Despot, este inteligența. Cum ajunse la 
Kesmark, cum prinse mişcarea. 

Şi lucrătura începu. 

Mai întâi pe de departe. Credincios, devot, 
doct, bisericos, Tartufe — dar de fapt admi- 
rabil — începu să-și caute, ca pretutindeni, 
prieteni, firește protestanți. Găsi la Bartfeld, 
lângă Kesmark, pe Leonhard St6kel, rectorul 
şcoalei luterane, unul din intimii lui Laski. 
Ţinu în casa acestuia strălucite discursuri 
despre Luther, Melanchton, Papa, Dumnezeu, 
dracu, lacu, până-şi făcură farmecele efectul, 
de merse Leonhard Stökel zăpăcit la Albert 

Laski să-i spună că Iacob Eraclide Basilicu 
Despotul este un geniu care trebuiește aju- 
tat. Că dacă o căpăta Grecul domnia Moldo- 
vei, om va fi și Laski, şi că va putea renunța 
atunci la retorte și la formule magice, fiindcă 
va curge aurul fără ajutorul magiei nici al 
alchimiei. 

Dar Laski era doar un fost Muşchetar. Ştia 
el toate acestea mai bine decât Stökel. Insă 
îi plăcu să și le mai audă zicând. Un ghionte 
pe ici pe colo face pe om să meargă mai 
repede. Iar Despot, perspicace, începu să 
ghiontească. Aduse la Kesmark pe Stroici, pe 
Sbierea, pe Dărman — un întreg divan de 
boeri români — să spuie palatinului sira- 
dian că moare Moldova după Despot. 

Mai fă ceva! 

Albert Laski îşi amanetă moșia — și asta 
n'ar fi nimic, dar amanetă și pe ale neves- 
tei — luă cu împrumut suma de zece mii de 
galbeni, închiriă o armată de lefegii, o puse 
sub comanda a doi războinici iscusiţi, Anton 
Székely din Ardeal şi Pierre Roussel din Bur- 
gundia, și, cu opt tunuri și vre-o mie de oa- 
meni, porni de-adreapta lui Despot să cuce- 
rească Moldova. 

Acestei armate cam donchișotene i se în- 
tâmplă în drum o neașteptată aventură, A- 
junsă în Podolia, drumul spre Moldova îi fu 
tăiat de oastea regală leșească, pusă sub co- 
manda prinţului Dumitru Wisznowiecki. Tra- 
tativele urmate între acesta şi Laski nu du- 

seră la nimic. Unii voiau să treacă, ceilalți 
aveau poruncă să-i împiedice. Ori câtă bună- 
voință o fi arătat regele Sigismund August 
lui Despot, el nu putea totuși îngădui ca o 
armată străină să treacă prin statele sale 
pentru a merge într'o ţară vecină să alunge 
din scaun pe un Domn, care-i era prieten, 
plecat, și care-şi cucerise coroana cu ajutorul 
lui. De altfel Lăpușneanu, aflând de unelti- 
rile lui Despot, trimisese pe unul din boerii 
săi la craiul Lehiei pentru a-l ruga să îm- 
piedice cu orice preț, în baza tratatului exis- 
tent între ei, intrarea lui Laski în Moldova. 

In fața acestei situaţii, Iacob şi Albert se 
sfătuiră cu generalii lor, Szekely și Roussel, 
întrebându-i dacă n'ar fi mai nimerit a face 
calea lor întoarsă. Dar pe de o parte lefegii 
nu înțelegeau să scape chilipirul din mână, 
pe de alta Laski era el însuşi prea încurcat 
acum în această afacere pentru a mai da în- 
dărăt. Intre o eventuală neisbândă şi ruina 
lui sigură și definitivă nu mai era loc pentru 
şovăire. Hotărîră deci să atace pe Wiszno- 
wiecki. 

Hotărire neînţeleaptă. Armata polonă era 
cu mult mai numeroasă decât strânsura de 
mercenari unguri și burgunzi care ataca, iar 
generalul ei era îndemănatec şi viteaz. 

După o scurtă luptă între aceste forțe ine- 
gale, cavalerul negru dela Renty bătu în re- 
tragere. Opt zile mai târziu, armata Laski- 
Despot era desființată. 

Despre această din urmă campanie, Iacob 

Eraclide n'a mai scris nici o carte. 
* 

Se trecuse acum mai bine de un an de 
când, noaptea, pe fereastră, fugise Basilicu 
Despotul din cetatea brașoveană. Ne aflăm în 
iarna 1559—60. Vremuri grele, gânduri negre. 
La steaua care a răsărit e o cale atât de 
lungă, și Despot, desnădăjduit, credea că n'o 
s'o mai ajungă. 

In singurătatea de la Kesmark, în tovărăşia 
amărâtului Laski, n'o fi încercat oare și el 
să amestece în eprubete metaluri topite, şi 
prin magice  chemări la lumina lunei, să 
adune din. văzduh spiritușuri de elemente, 
Salamander, Sylphe, Undene şi Cobold ? 

Hocus-pocus a venit. Nu în chip de câine 
mârâitor, nici cu prea scurta mantie roşie a 
lui Mefistofeles.  Hlamidă, coroană, armată, 
bani, putere. In chip de Impărat a venit. Dar 
a venit cu greu, și multe salamandre au fost 
invocate până fu pusă în mișcare Sacra Sa 
Majestate, Ferdinand I, fratele și urmașul 
marelui Carol Quintul ! 


* 

Copăcel, copăcel, astfel s'a ridicat treaba 
domniei lui Despot Vodă. 

O urzeală întâi printre potentaţii Ungariei 
de Nord, clerici și laici, cari primiră de la el 
promisiuni de bogate daruri. O scrisoare apoi 
către Impărat — 3 Martie 1560 — trimisă la 
Viena prin Sigismund Thurzo, și rămasă fără 

răspuns. Apoi o adunare a refugiaților boeri 
moldoveni, care hotărâră pentru ziua de 4 
Aprilie întrunirea, la Bartfa, a unui congres 
general al tuturor partizanilor lui Despot, Şi 
în sfârșit — abia acum se îndruma afacerea 
pe calea cea mai nemerită — un călduros a- 
pel către Maximilian, regele Boemiei, fiul Im- 
păratului. La 31 Martie îi scria Despot și la 2 
Aprilie Laski, cerându-i amândoi sprijinul „în 
interesul creștinităţii“ și spre gloria bisericii 
luterane, pentru care regele Boemiei avea o 
deosebită, înclinare. Laski asigură pe Maximi- 
lian că Despot i-ar fi jurat cum că dacă a- 
junge Domn în Moldova, el va introduce pro- 
testantismul în acea ţară. Iar Despot, mai 
prudent, nu jură regelui nimic, decât cerea 
bani pentru a alunga pe tiranul de Lăpușnea- 
nul din scaunul ce uzurpase. 

Deocamdată Maximilian, care încă nu era 
protestant și pe care Moldova nu-l interesa de 
loc, puse doar o vorbă moale pe lângă tatăl 
său, care, întrunind un consiliu de coroană, 
respinse propunerea venită din Praga și din 
Kesmark, întrucât „toată această afacere i se 
pare pe deoparte prea grea, și pe de altă parte 
zădarnică !* De altfel, Impăratul încheiase de 
curând un tratat cu Poarta, şi nu era dispus 
să-l rupă de ochii unui om pe care nici nu-l 
cunoştea. 

Urmară în Kesmark clipe de zăpăceală şi 
de mare nedumerire. Laski se vedea iremt- 
diabil ruinat ; Despot nu mai știa încotro 

să-și îndrepte paşii. Desesperat, el pare a fi re- 
nunțat — foarte în treacăt numai — la pla- 
nurile lui de mărire. La 4 Mai, trimite o scri- 
soare lui Ferdinand, rugându-l să-i acorde o 
pensie și să-l primească în armata imperială, 
germană. 

Fusese o scurtă clipă de slăbiciune, despre 
care Eraclide își dete seama că nu era demnă 
de el. Nu numai că nu era demnă, era zădar- 
nică. Cei o pomană, ţi se respinge, şi-ţi îmbâe- 
sești apoi cutiuța de amor propriu cu inutile 
păreri de rău. Altceva e să te înfăţișezi ca o- 
mul tare, care cere dreptul ce i se cuvine. Ia- 
cob Eraclide Basilicu Despotul deveni deci 
deodată legitim herede al coroanei Moldovei. 
Pe scrisorile sale atârna pecetea Moldovei, 
rătăcită din întâmplare prin buclucurile sale 
în timpul celor fugi dela Suceava la Braşov 
și din Brașov la Kesmark. 

In vara 1560 Despot părăsi tonul de milo- 
geală, pentru a păși din nou pe acel al cate- 
goricelor revendicări. Moldova, ţara lui, tre- 
buia să-i fie înapoiată. Pribegii boeri Suceveni 
scriseră Impăratului că nu mai pot suferi 
cruzimile Lăpușneanului și că-l vor Domn pe 
Despot. Cereau ajutorul Majestății creştine, și 
iscăleau „senatores terrae Moldaviae“. 

Impăratul tăcea, Despot se îndârjia. Laski 
cu luciditatea omului care în clipa suprema 
a nautragiului cugetă la ultimă putinţă de 
scăpare, scria lui Maximilian al Boemiei că 
regele Poloniei e bătrân, că, neavând copi, 

se va stinge cu el ultimul Jagellon, că tronul 
acelei țări va deveni în curând vacant, şi-i 
dete deci a înțelege că singurul viitor candı- 
dat ce s'ar putea impune ar fi el, Maximilian, 
fiul lui Ferdinand. Dar, adăoga Laski, tre- 
buie, pentru reușita acestui plan, să fie Des- 
pot Domn al Moldovei. Şi ca atare, până una 
alta, să-l ajute Maximilian pe Eraclide, à ti- 
tre de revanche. In mărul bine rumenit re~ 
gele Boemiei îşi vâri dinţii și mușcă cu pottă. 
Bătrânul Impărat de la Viena, sâcâit de a- 
tunci mereu de fiu-său, începu cu tot dina- 
dinsul să se gândească dacă n'ar fi chip să 
tragă pe Sultan pe sfoară, ajutând pe acest 
incomod străin stăruitor să capete coroana 
unei ţări, care nici nu știa bine unde se află 
situată. 

Pe scena tragi-comediei ce se juca între 
Kesmark, Praga şi Viena, apăru deodată un 
deus ex machina, care lămuri întreaga, situa- 
ție, făcând să se lase cortina peste triumful 
final ! 

Francisc Zay, un bun prieten de-al lui Sze- 
kely, fu numit, către sfârșitul verei, căpitan 
suprem al Cașoviei, o înaltă situație în impe- 
riu, situație militară și politică. Când plecă 
la Viena, să mulțumească Impăratului pentru 
distincţia ce i se făcuse, bătrânul Fer- 
dinand, obosit de refrenul Maximilian-Laski- 
Despot, și crezând că Zay este cunoscător al 
trebilor Ardealului și ale vecinilor sale țări, 
î] întreba ce părere are despre o eventuală 

domnie a unui oarecare Iacob Eraclidul Des- 
potul într'o oarecare ţară, ce s'ar fi chemând, 
zice-se, Moldova. 

Zay habar n'avea de nimic. Răspunse Im- 
păratului că, întors la Kaschau, va, cerceta 
cu deamănuntul această afacere și că va ra- 
porta apoi la Viena cele de cuviinţă. Inapoin- 
du-se în Ungaria, se puse pe treabă spre a 
împlini porunca împărătească. Informaţiile 
le luă de la prietenul său Anton Székely, care 
din întâmplare fusese căpitan lefegiu de-al 
lui Despot în zădărnicita aventură din anul 
trecut. Laudele interesate ce aduse Szekely 
lui Despot convinseră pe Zay mai puţin decât 
scrisoarea ce primi de la candidatul scaunu- 
lui Moldovei. Dacă raportul ce va face Impă- 
ratului îi va fi favorabil — scria Eraclide — 
va căpăta un dar de trei mii de galbeni, pa- 
tru cai turcești și două blănuri de sobol ; iar 
dacă intervenția lui va fi de natură a face din 
Despot un Domn, Francisc Zay va avea 
15.000 de galbeni, blănuri și cai turcești, și 
pe deasupra încă 12 cai din Moldova și în fie- 
care an câte 50 de boi! 

Supremul căpitan al Cașovei era om ca 
toți oamenii. Raportul ce porni la Viena fu 
plin de laudele înţeleptului Jacob Eraclide, 
nenorocitul Domn al Moldovei, care, neapă- 
rat, trebuie ajutat să recucerească scaunul 
străbunilor săi |! ! Pe de altă parte, Francisc 
Zay scrise și regelui Boemiei, al cărui favorit 

era, rugându-l să se nevoiască de-a câştiga 
definitiv cauza lui Despot. 

Maximilian începu deci din nou să stăruie 
pe lângă tatăl său, spunându-i că, ajutând pe 
Eraclide să se facă Domn în Moldova, i-ar în: 
lesni lui însuși mai târziu candidatura la tro- 
nul Poloniei. 

Bătrânul Impărat întruni însfârșit sfatul 
său secret, die Geheimrăte des Reiches, pen- 
tru a lua o definitivă și nemaistrămutată ho- 
tărire în această mult desbătută chestiune. 

* 

Viena, 1560, către sfârșitul toamnei. 

Şedinţa fu lungă și furtunoasă. Prieteni 
mulți și puternici sprijiniră pe Despot; bă- 
trâni consilieri înţelepţi găsiră din potrivă 
că dubioasa întreprindere este potrivnică ob- 
ștescului interes al ţării. Se sprijiniră sfetni- 
nicii aceştia şi pe părerea vestitului diplomat 
burgund Hubert Languet, care, mai anul 
trecut, făcuse un raport Electorului Saxei a- 
supra războiului ce voia să întreprindă Iacob 
Eraclide împotriva Domnului Moldovei. Acest 
diplomat, care cunoscuse pe Despot la Wit- 
tenberg, — poate chiar la Metz — raportase 
lui Mordeisen, cancelarul electoratului saxon 
„despre o nebună întreprindere a unui fan- 
tastic de Marchetti, Despot al Samosului şi 
a unui biet adolescent, Albert Laski“. Iar 
dovada că Languet avusese dreptate, stătea 
în faptul că întreprinderea avusese loc și nu 
reușise. 

Față de aceste argumente, taţi sfetnicii 
Imperiului începură a şovăi. Cauza părea 
pierdută — când deodată, în adânca tăcere 
ce se făcu împrejur, începu să vorbească unul 
din marii prelați ai cotolicismului, Francisc 
Forgach, Episcop de Oradea Mare. Cuvântul 
lui — toată lumea o simţi — va fi hotăritor. 
Şi cât de simplu știu bătrânul să arate fap- 
tele : 

— „Nu e vorba“ zise el, „de un lucru atât 
de mare, și prea multă oratorie e pierdere de 
timp. Iacob Eraclide, om destoinic și energic, 
cere doar ceva bani și dreptul de a-și aduna 
ostași cu sâmbrie. Dacă Sultanul sar burzu- 
lui, i sar răspunde că toate s'au făcut fără 
știrea Curţii din Viena !“ 

Atât! Episcopul de Oradea Mare se aşeză 
din nou pe scaun. 

Și astfel prin talentele oamenilor deştepţi, 
se câștigă cauzele, fie ele drepte, fie nedrepte. 

Dar ce-l făcuse pe el să vorbească aşa, nu 
erau nici galbeni, nici blănuri, nici boi. Era 
nădejdea ce-o nutrea de-a putea, prin ener- 
gia lui Despot, redobândi Ardealul pe seama 
coroanei imperiale, în care caz sufletele rătă- 
cite de eresia protestantă s'ar întoarce din 
nou în sânul bisericii mame. 

* 

La Kaschau şi la Kesmark bucuria fu ma- 
re. Poate se așteptau oamenii la ceva mai 
mult, dar oricum, bine şi așa! Despot se şi 
vedea cu coroana Moldovei pusă peste plete, 

Laski cu moșii și sate fără număr, iar căpi- 
tanul Zay cu boi și herghelii. 

Insă socoteala de acasă cu cea din târg nu 
se potrivește. Deși în Ianuarie 1561 Impăra- 
tul poruncise lui Thurzo să adune 8000 de 
florini pentru a i le da lui Despot, nici în 
primăvară, nici vara, nici când  începură 
frunzele a cădea, banii nu erau încă strânși. 

Se trecuse aproape anul dela tainicul sfat 
din Viena, și treburile stăteau încă pe loc. 

Abia la sfârșitul lunei Octombrie primi 
Despot cei 8000 de florini. 

Dar și când avu banii în mână, armata eşi 
ca din pământ. Totul era firește gata, căci în 
timpul acestor zece luni de sbucium, pregăti- 
rile fuseseră făcute până în cele mai mici a- 
mănunte. 

Albert Laski, care dorea să aibă comanda 
supremă a, acestei oștiri, adună la moșia lui 
pe căpitanii cari erau înțeleși cu el, toți unul 
şi unul, vestiți mercenari. Anton Szekely sosi 
cu 200 de călăreți, haiduci unguri de-ai lui, 
iar Pierre Roussel aduse numai 50 de oameni, 
însă toți prevăzuţi cu coituri și cu flinte. In 
afară de acești doi viteji, care mai luptaseră 
şi în prima armată a lui Despot, sosiră la Kes- 
mark și alții noi; Claude Roussel, fratele Im 
Pierre, cu 80 de Burgunzi, neamțul Lech- 
mann cu 100 de pușcași călări, îmbrăcaţi în 
platoșe negre, Silezianul Siedliski cu 150 de 
călăreţi în armură grea şi Francezul Jean de 
Villey (sau de Vileille) cu alți 100 de cavaleri, 

Burgunzi și Spanioli, serviţi în armata vesti- 
tului Castaldo. La numărul acestora se mai 
adăogară câteva sute de lefegii poloni, având 
în fruntea, lor pe Filipowski și pe vechiul pri: 
eten Lasoski, fostul mușchetar, revenit la 
sentimente mai bune. Artileria era compusă 
din cele opt tunuri — puști, cum se spunea 
pe atunci — de care mai dispusese Eraclide 
şi altă dată, iar infanteria din vre-o 1200 de 
soldați nemți, adunaţi de Francisc Zay din 
foștii luptători ai lui Carol Quintul și puși 
sub comanda lui Ştefan Balogh. 

: Armata, compusă din 2000 de oameni, era 
deci nu numai îndoit mai mare de cât acea 
pe care o avusese Despot întâia dată, dar era 
şi alcătuită din floarea vitejilor mercenari ai 
Europei Centrale. Cu drept cuvânt puteau 
Laski şi Despot să-și pună în ea nădejdea u- 
nei strălucite izbânzi. 

Totuşi Domnul Moldovei — o știa toată lu- 
mea — dispunea de-o numeroasă oaste, rău 
înarmată, rău îmbrăcaiă, rău condusă, dar 
gloată. Şi se mai știa că Lăpuşneanul împă- 
nase Polonia și Ungaria cu spionii lui, cari 
umblau până sub zidurile Kesmarkului, 
poate chiar până prin bucătăriile palatului. 

Pe la 26 Octombrie, tocmai când se adu- 
naseră cei 2000 de oameni în curtea castelu- 
lui dela Kesmark, izbucni vestea că Iacob 
Eraclide s'a îmbolnăvit. A căzut, așa deodată 
la pat, și trage de moarte. A doua zi, dofto- 
rul nu mai dădea nici o nădejde, iar în di- 

mineaţa a treia, Laski, cu părul vâlvoi, cu 
ochii rătăciţi, se arătă în faţa întregei oștiri, 
tânguindu-se c'a rămas pe drumuri, cu în- 
treaga lui avere zălogită, căci Despot, marele 
Despot, murise peste noapte. 

Clopotele capelei sunară a jale toată ziua, 
Mută de spaimă, mulțimea se închina. 

In aceiaş seară, la lumina făcliilor, patru 
oameni coborîră sicriul pe scara de marmură 
a palatului, ducându-l în vaza tuturor până 
în cimitirul castelului. Laski și toţi căpitanii 
lui urmară, reculeși, convoiul. In fața groapei 
proaspăt săpată, un preot evanghelic făcu o 
scurtă rugăciune, și sicriul, care conform ri- 
tului protestant rămâne tot timpul închis, 
fu coborit în mormânt... Un pumn de ţărână... 
Dumnezeu să-l ierte. Spionii Lăpușneanului 
plecară mulţumiţi. 

De după perdeaua unei ferestre a castelu- 
lui, Despot, gânditor, privise la înmormân- 
tarea lui. 

Deacum, repede la treabă, până n'o prinde 
Vodă Alexandru de veste că totul fusese nu- 
mai o minciună. 

La 1 Noembrie 1561, în toiul nopţii, ar- 
mata porni spre Polonia. Intre Laski și 
Sz6kely se ivise o ceartă cu privire la condu- 
cerea supremă a oastei, dar soldaţii luând 
partea acestuia din urmă, comanda îi rămase 
lui. Trecură granița pe la Ujvar, între Se- 
rednia și Muncaci, și înaintară repede, pen- 
tru a nu lăsa răgaz Polonilor de-a prinde de 

veste și a-i împiedeca din nou să pătrundă 
în Moldova. Palatinul Ruteniei fusese dealt- 
fel însărcinat de regele Sigismund August cu 
atare treabă, dar, crezându-l și el pe Despot 
„mort, nu-și adunase încă oamenii. Micile de- 
tașamente de pază fiind lesne împrăștiate, 
armata mercenarilor se afla, la 8 Noembrie. 
în satul Espenicz, la hotarul Moldovei. 

Când i se spuse aceasta  Lăpușneanului, 
începu să râdă. Nici trei zile nu se trecuse de 
când aflase vestea morţii lui Despot, din gura 
celor care-i văzuseră înmormântarea. Cum 
era să fie acum la hotarul ţării ? Insă o nouă 
solie, venită din Polonia, îl înștiinţă car fi 
bine să se grăbească a-și strânge oastea, căci 
dușmanul său de moarte înainta, cu o armată 
bine disciplinată, asupra lui. I se spunea că 
deocamdată el nu pare a vrea să atace Su- 
ceava, ci cotea Prutul la Nord, nu se știe în 
ce scop. 

Zăpăcit, Vodă Alexandru își strânse la re- 
pezeală lucrurile mai de preţ și le trimise cu 
d-na Ruxandra la Chilia, spre a fi, în caz de 
pericol, mai aproape de țara turcească. Apoi, 
cu o iuţeală uimitoare, își adună oastea, 
compusă în majoritatea ei din țăranii luaţi 
dela vatră. Moldova putea da pe atunci până 
la o sută de mii de ostași. Inșă Lăpuşneanul 
nu avu nici timpul necesar să ridice toată 
tara sub arme, și nici nevoie de ea. El strânse 
împreună 15.000 de călăreți, cu suliță şi scut, 
și vre-o 3000 de luptători pe jos, muiţi din 

ei purtând o armă rudimentară, măciuca. In 
schimb, boerii purtau platoșe şi cămăși de 
zale. Erau, în această ciudată armată, şi Ieni- 
ceri turci, însă nu 5000 cum îi văzură Ungu- 
rii, ci numai 260, straja Domnului. Tunuri: 
16. Comanda supremă: Moţoc. 

Inainte, marş ! 

Un ostaş trădător de-al lui Despot sosi la 
Suceava cu vestea că armata mercenarilor 
numără numai 2000 de oameni. Vodă Alexan- 
dru își găsi răsuflarea, pe care şi-o pierduse. 

Un ostaş trădător de-al lui Lăpuşneanu 
sosi în lagărul lui Szekely cu vestea că ar- 
mata moldovenilor numără cam la 20.000 de 
oameni. Despot își pierdu răsuflarea, pe care 
trebui să i-o înapoieze Laski, spunându-i că 
„mult” nu înseamnă nimic, şi că rost are 
numai ce e „bun”. De altfel, o încercare de 
retragere ar fi zadarnică, fiindcă în spatele 
lor s'ar întâlni de sigur cu armata palati- 
nului Ruteniei, care între timp trebuie să-și îi 
strâns şi el oamenii. Prinși între două focuri. 
mai bine să meargă înainte, decât înapoi. 

Când se înfăţişă deci Vornicul Moţoc cu 
avangarda lui, însărcinat de Vodă de a cer- 
ceta numai pe dușman, Székely și Lasky îi 
ieşiră înainte și-i înprăștiară oastea. 

Apoi, pentru a nu pierde vremea, toată ar- 
mata lui Despot trecu Nistrul, înaintând în 
spre hotarul Dorohoiului cu scopul de-a pune 
mâna pe podul de pe Jijia, înainte ca acesta 
să fie trecut sau distrus de oastea Lăpușnea- 


www.dacoromanica.ro 


FARMECE 95 


nului. Vodă Alexandru, prinzând de veste, po- 
runci vornicului Bodei să iasă înaintea vene- 
ticului, să-l atace, noaptea prin surprindere, 
şi să caute să pue mâna pe el, aducându-i-l, 
legat, în tabăra moldovenească. In executa- 
rea acestui ordin, Bodei porni cu o bună parte 
din oştire întru întâmpinarea lui Eraclide. Pe 
la miezul nopții îl şi găsi, nu departe de râu. 
în tabăra ce şi-o făcuse pentru a se odihni. 
Dar mercenarii nu dormeau. Ei puseră tunu- 
rile în bătae, îşi îndreptară puştile şi arche- 
puzurile împotriva Moldovenilor, și sub po- 
vara acestui foc, vornicul Eodei cu oamenii 
lui o luară goană înapoi. In zorii zilei, Lăpuş- 
neanul care se afla la tunuri, într'o pădurice 
în dosul podului, văzu cu mirare trupele dus- 
mane apropiindu-se de apa Jijiei. El porunci 
artileriei să tragă. I se răspunse însă cu a- 
ceiaşi măsură, şi toată ziua se petrecu în 
reciproace bombardamente, cari de fapt mari 
stricăciuni nu făceau. 

In dimineaţa d'apoi, 18 Noembrie, iar după 
călindarul nostru d'atunci, 7 Noembrie, lefe- 
gii lui Despot hotăriră înaintarea, sub focul 
artileriei. Székely cu haiducii lui, și Roussel 
cu Burgunzii, trecură podul cei dintâi. Ghiu- 
lelele și săgeţilor Moldovenilor culcară vre-o 
sută din ei la pământ, însă pedestrimea lui 
Ștefan Balogh dete la rândul ei năvală, tre- 
când podul ca un vârtej. Linia a doua, con- 
dusă de Lasky şi de Despot, înaintă la rân- 
dul ei, și începând atunci a da în tobe și în 

trâmbițe semn mare de război, făcură cu toţii 
năvală asupra oştii lui Alexandru Vodă „Ce, 
nau ținut multă vreme războiul” zice cro- 
nica lui Ureche „că se amestecase oștenii lui 
Vodă, călărimea cu pedestrimea, şi purceseră 
în risipă”, 

Boerii moldoveni fugiseră aproape toţi, nu 
de frică, ci pentru a înlesni izbânda lui Des- 
pot. Iar țăranii, cărora tot una li era cine-i 
asuprește, un Vodă Alexandru sau un Vodă 
Eraclide, muriră la vre-o 2090 săracii, pe 
câmpul de luptă, prin pomii în care se că- 
ţăraseră, prin întortochiatele străzi ale satu- 
lui. 

Izbânda lui Despot poartă în Istorie nu- 
mele acestui sat de pe Jijia, în ținutul Do- 
rohoiului : Bătălia dela Verbia. 

Frumos, în această împrejurare, s'a purtat 
Lăpușneanu.  Văzându-se părăsit de ai săi 
sa retras luptându-se pas cu pas, corp la 
corp. A omorît cu sulița pe un Neamț, i s'a 
tăiat cu sabia gugimana de samur, dar a 
scăpat teafăr. Ajuns la Iași, mai avu vreme 
să încarce din comorile lui câte ceva, și apol. 
în toată graba se duse la Huși, pentru a cerca 
să ridice acolo Țara de Jos, care rămăsese ne- 
chemată sub arme. 

Cât despre oastea risipită la Verbia, trecuse 
aproape toată de partea lui Despot, vre-o 16 
mii de oameni. Impreunându-se cu mercena- 
rii lui Székely, întreaga armată porni spre 

Suceava, având în fruntea ei, călare pe-un 
murg, pe Iacob Eraclide Basilicu Despotul. 

Viitorul Domn făcu un gest larg. Iertă de 
moarte pe toți prizonierii, boeri și ţărani, ca 
și cum s'ar fi putut lipsi de cei care deveneau 
doar de acum înainte plecaţii săi supuși. 

La Suceava, deschizându-i-se porţile cetă- 
ţii, Despot intră triumfător în sunet de trâm- 
bițe, de surle, și de tobe. Prima lui grijă fu 
să pue mâna pe comorile Lăpușneanului și 
să plătească cu ele pe lefegii săi. Insă timp 
de a merge la Iași să se ungă Domn navu, 
căci îi veni știrea din josul ţării, că Vodă 
Alexandru face pod la Prut, lângă Huși, și 
c'a strâns acolo vre-o 30.000 de ostași, moldo- 
veni și turci. Pe dată, nici două zile după so- 
sirea lui în capitală, porni din nou la război, 
căci Lăpuşneanul trebuia alungat peste Du- 
năre, nu peste Prut. 

Odată că, la Verbia, două mii de oameni 
bătuseră douăzeci de mii, era ușor de prevăzut 
că 18.000 vor învinge acum oastea fugarului, 
care era mai rău înarmată decât cea dintâi. 
Cu atât mai mult, cu cât Despot luă cu sine 
şi tunurile Sucevei, 32 la număr, si cu 8 ale 
lui, patruzeci | 

Sosiră la Huși toți buluc: Despot, Laski, 
Szekely, Francezi, Nemţi, Unguri, Poloni, Spa- 
nioli, Moldoveni, călărime, pedestrime, tunari. 

Lăpușneanu, care împotriva părerei mul- 
tora, a fost totuşi un om, scrâşni din dinţi, 

dar nu se urni din loc. Porunci să se dărime 
podul, pe care abia-l făcuse, şi-şi dispuse oas- 
tea în linie de bătae. Boerii însă prinseră o 
spaimă grozavă văzând atâta mulțime de oa- 
meni, atâtea zale strălucind la soare, atâtea 
ţevi de tunuri îndreptate asupra lor. In pu- 
terea nopții se strânseră laolaltă și se sfă- 
tuiră, tainic, între ei. Iar în dimineaţa d'apoi, 
fără ştirea Lăpușneanului, ridicară stegulețe 
albe, și vornicul Moţoc trimise răspuns lui 
Anton Szekely c'ar dori să-i vorbească. Pe 
dată capii oștirilor își deteră parola, zice cro- 
nica, și Moţoc trecu Prutul cu barca. Parola, 
care nu este deci în limba noastră un neolo- 
gism. 

A rămas marele Vornic în lagărul lui Des- 
pot și nu sa mai întors. Zic unii de el c'a 
fost un trădător, iar alții spun că iubindu-şi 
ţara a vrut s'o ferească de prea multe rele. 

Ce a urmat, a fost frumos pentru unii şi 
dureros pentru alţii. Oamenii lui Despot, a- 
păraţi de artileria lor, dreseră în două zile po- 
dul. Apoi trecură apa şi năvala începu, scurtă 
şi hotărîtoare. Odată cu oastea lui, se risipi și 
nădejdea din urmă a Lăpușneanului. 

Bătălia dela Prut avu loc în ziua de 28 No- 
embrie. In ziua de 29 Vodă Alexandru era la 
Kilia, îmbrățişându-și nevasta şi copilul, iar 
în ziua de 30 erau cu toţii la Galaţi, de unde 
o porniră pe Dunăre în jos, în spre Stambulul 

vânt de spus în toată această întâmplare. 

Ce furtuni răscoliră pieptul lui Alexandru, 
ce amărite simțiminte s'o fi furișat în inima 
desamăgită a „verișoarei” Ruxandra, — Isto- 
ria nu ni mai spune. 

lan Vodă, Domnul Moldovei 


In clipa când fugara familie domnească 
părăsea portul Galaţilor, din Iași tulgera 
strașnica poruncă a noului voevod: 

„lo loan Vodă, cu mila lui Dumnezeu 
Domn al Moldovei, sănătate ţie Iacov Bole 
staroste, credinciosul nostru. La primirea ră- 
vașului de față, îndată fără zăbavă, vei că- 
lări cu oastea ta la țărmul Dunărei, și cu 
obișnuita-ţi sârguință, vei încerca să prinzi pe 
acel ticălos de Alexandru și pe tovarășii săi, 
şi mi-l vei trimite viu sau mort, și nu-ți va 
lipsi mila noastră. Dacă Dumnezeu atotpu- 
ternicul îmi va fi într'ajutor, voi primi bine 
pe toţi tovarășii lui Alexandru, de vor veni să 
mi se închine. Pe toți îi voi ierta și-i voi 

primi în mila mea. Iar de nu, îndată vor fi 
pedepsiţi. Așa să se ştie. 

Dat în Iaşi, la 30 Noembrie 1561”. 

Din atâtea numiri (Iacob-Eraclide-Basilicu- 
Despotul), când marchizul de Paros se făcu 
„Domn al Moldovei, el își alese un al cincilea 
nume : Jon. De ce, nu ne spune nimeni. Nici 
nu are de altfel vre-o însemnătate. Important 
este că iată-l în sfârșit ajuns Domn, Suve- 
ran, vărul regilor și al împăraţilor ! Căci, deși 
era tributara Porții, Moldova era totuși o ţară 
de sine stătătoare, și a fost întotdeauna privi- 
tă ca atare, chiar în tristele vremuri ale dom- 
niilor fanariote. Ludovic al XIV-lea spunea lui 
Gheorghe Vodă Ștefan „vărul meu iubit”, iar 
când în 1785 Frederic cel Mare trimise o seri- 
soare lui Alexandru Mavrocordat, scriindu-i, 
în mare rege ce era: „Domnule Prinţ al Mol- 
dovei te felicit... etc... și voi căuta toate prile- 
jurile de a-ţi arăta buna mea voinţă” — se- 
cretarul Domnului, contele d'Hauterive, fu 
cuprins de-o nemaipomenită indignare, no- 
tând în amintirile sale:  „„Veritablement, 
quoiqu'un hospodar de Moldavie paye un tri- 
but à La Porte et ne règne pas éternellement 
dans sa province, il règne souverainement 
tout le temps avw'il y règne et la bienveillance 
du roi de Prusse lui est aussi parfaitement 
inutile que celle de l'empereure de Chine“. 
Cancelariile europene dădeau voevodului Mol- 
dovei titlul de „Alteță  Serenissimă”, iar 
Inalta Poartă ea însăși îl numea „Lumina 


www.dacoromanica.ro 


102 | C. GANE 


scânteietoare a celor ce urmează credinţa lui 
Iisus, înalt judecător, cârmuitor puternic al 
'Tării Moldovei”. 

Așa dar, scânteietoarea lumină a lui Iisus, 
Alteța Sa Serenissimă Iacob Eraclide, se in-, 
titulă ca Domn : Ion Voevod! 

Spumegândă apă din Arhipelag trecând 
din val în val până 'n coapsa Siciliei, fugi 
din amintirea Domnului Moldovei ! 

La poarta sufletului, toc-toc, bate Faust 
încheind pactul ! 

Dar orice sar spune, e ceva grandios în 
această carieră, în repeziciunea cu care a fost 
făcută: Saint-Germain, Bruxelles, Wittenberg, 
K6nigsberg, Vilna şi Suceava... nouă ani. 

Grandios ! 

* 

Capitala ţării era Suceava. Insă un obicei, 
nu prea vechi, cerea ca ungerea Domnului să 
se facă la Iași, în biserica Sf. Niculai din 
poarta Curţii, bătrâna ctitorie a lui Ștefan 
cel Mare. Acolo, Grigore Mitropolitul Moldo- 
vei, şi Episcopii Anastasie și Eftimie al Ro- 
manului și al Rădăuțului îi citiră lui Ion 
Vodă molifta de domnie. Acolo, trecând dela 
biserică la Curte, noul voevod, cu coroana 
în cap, se așeză în scaun și începu să împartă 
milele domnești : boerilor drăgătorii, poporu- 
lui mici bani de aramă, și lefegiilor streini 
mândre promisiuni! Apoi îndată, chiar a 
doua zi, trimise la Stambul o seamă de boeri 
pentru a cere dela Poartă confirmarea, dom- 


www.dacoromanica.ro 


FARMECE 103 


niei. „N'am avut alt scop” scria el Padișahu- 
lui, „decât să alung din ţară pe tiranul de 
Alexandru, care fără drept stăpânea ţara 
mea, Moldova. Ş'apoi, nici n'am venit singur; 
m'au chemat boerii și oastea, și poporul. Şi 
voi plăti ca Domnii dinaintea mea, Inălţimei 
Tale, tributul, și sunt gata chiar a-l mări... 
Boerii care duseră această scrisoare mai 
aveau la chimir galbeni de aur pentru a 
polei roțile carului din Stambul, iar răspunsul 
celui ce se intitula „Umbra lui Alah pe pă- 
mânt” se va vedea mai la vale. 

Deocamdată, Ion Vodă porni la Suceava să 
pună stăpânire efectivă pe domnia țării. 
Cine ştie, poate — după cum scrisese el în- 
suşi lui Iacov Bolea — prea puternicul Dum- 
nezeu nu-i va veni în ajutor, şi atunci.. să se 
bucure măcar de câteva săptămâni de mărire 
şi de putere — şi să poată să-şi plătească 
măcar datornicii, cari se ţineau scai de el, 
Laski, Szekely şi toţi mercenarii. Şi, mai în 
umbră, dar totuş mult prea aproape, se mai 
ținea de el fratele Dumitru,principele Doridei, 
gata oricând să amintească neplăcute po- 
vesti de pe vremea când erau ei împreună 
la Bruxela — Doamne fereşte ! 

Oribila viziune se destramă în splendoarea 
serbării din Suceava. Venit cu o zi înainte, 
Mitropolitul Grigore, cu întreaga înaltă preo- 
time a Moldovei, îl întâmpină la poarta ora- 
şului. Trecu apoi Vodă dela rohatcă la palat 
și dela palat la cetate printr'un gard de 

ostași, iar dealungul străzii ce tăia oraşul 
de-a curmezișul, pe Uliţa Tătărască, puse por- 
tarul Sucevei pe cei mai iscusiți maeștri din 
Moldova să zugrăvească, cu mare meșteșug, 
pe pereţii caselor, luptele dintre Vodă Ion și 





loan-Vodă Despot 


Vodă Alexandru și chipurile Domnilor, ale 
boerilor şi ale hatmanilor... „Care zugrăveală, 
cu vremea pe urmă a căzut și s'a șters” 
scria, cam vre-o 150 de ani mai târziu, cu o 
notă de nostalgie a trecutelor vremi, Niculai 
Costin, cronicarul. 

Această strălucită intrare a lui Ion Voevod 
în Suceava trebue să fi avut loc la 3 sau 4 
Decembrie 15611). Urmară serbări la curte, 
înblânziri făcute boerilor, pe care-i întărea 
în nădejdea, de binele ce vor avea în Dom- 
nia lui, și în sfârșit slobozirea armatei mol- 
dovene  „poruncind  de-au strigat să pără- 


1) Toate datele sunt notate după stilul nou. 

sească toți armele, și să meargă cineși pre 
acasă”. (Letopiseţii). 

Divanul și-l întregi cu boerii aduși cu el 
din pribegie: Luca Stroici vel logofăt și Io- 
nașcu Zbierea vornic, precum și din acer 
cari, de la început, la Verbia sau la Huși, 
părăsiseră pe Lăpușneanu, și anume: Ion 
Moţoc vel vornic, Iosif Veveriţă postelnic, 
Dărman căpitanul, Ion Movilă paharnic, stol- 
nicul Bolea, Crăciun, Iațco şi Georges Re- 
velles, fostul secretar al lui Alexandru, pe 
care Despot îl făcu strângător de haraci și, 
alături de Moţoc, omul lui de mare încredere. 

Aceste toate odată ticluite, și desmetecit 
de fumurile primelor mari succese, noul voé- 
vod intra în jocul ocârmuirei, în hora, în 
bătuta ei, obositoare cum poate nu și-o în- 
chipuia. Mai întâi, banii! Nu erau bani. Era 
și visteria secată şi comornicele Domnului 
goale. Lăpușneanu luase cu el aproape toa- 
te bogăţiile lui. Doar un car cu covoare pu- 
tuse captura Ion Vodă, și ceva aur ce găsise 
la Suceava, când venise întâia dată de la 
Verbia. Dar cu galbenii aceștia abia dacă pu- 
tuse astupa, pe foarte scurtă vreme, gura le- 
fegiilor străini. Iar acum urma să facă plata 
întregei armate pe timp de o lună, să gratifi- 
ce pe căpitanii mercenari, să plătească dato- 
ria către Albert Laski—20.000 de galbeni—să 
dea leafa slujitorilor moldoveni, și să căpă- 
tuiască pe fratele Dumitru. Mai fuseseră da- 
rurile trimise la Poartă, și mai erau acele care 

urmau să plece în Ungaria şi în Germania, 
căci înainte de a fi Domn, făgăduise unei 
lumi întregi munți de aur și de argint. Acum, 
de unde să-i scoată ? 

Până la sosirea răspunsului din Stambul, 
își îngădui răgazul unui statu quo. Insă în 
mintea lui începură de pe acum să se fră- 
mânte planuri măreţe, încă nu bine închie- 
gate, poate cucerirea Byzanţului, poate tro- 
nul Poloniei, în cel mai rău caz luarea Ardea- 
lului și a Munteniei. Ţara Românească tre- 
buia, nici vorbă, să fie a lui. Petru Voevod, 
fiul Doamnei Kiajnei, încercase, într'un chip 
foarte neîndemânatec de altfel, să dea ajutor 
Lăpușneanului la Huși. Aceasta nu se ierta. 
Ii va lua Despot scaunul din Târgoviște, iar 
cel din Suaceva la urma urmei, îl putea tre- 
ce fratelui Dumitru. 

Incurcând toate aceste în capul lui, care 
fusese atât de solid până se făcuse Domn, Ion 
Vodă începu să trimită emisari prin ţările ve- 
cine pentru a-și notifica urcarea pe tronui 
Moldovei, și pentru a spune fiecăruia ce i se 
părea mai nemerit în vederea ascunderei a- 
devărului. In această artă era meşter de 
mult, 

Incepu cu prietenii săi cei mai credincioși, 
Ducele Albrecht al Prusiei și protestanții din 
Polonia. La 12 Decembrie înștiința pe „ami- 
cii lui“ că a luat mult râvnita domnie a Mol- 
dovei și că e gata a introduce credința lor în 
„tara sa de baștină“, dar că trebue pentru 

aceasta să trăiască unii cu alţii ca buni ve- 
cini în pace, cerând ca regele Poloniei să-l 
sprijine în toate întreprinderile ce ar voi să 
facă. Răspunsul i-l dete „amicii“ şase săptă- 
mâni mai târziu, trimițând în Moldova pe 
Stanislas Lubomirski pentru a-l împiedeca să 
se arunce în vaste combinaţii politice, atunci 
când ei nu așteptau dela dânsul decât numai 
introducerea Reformei în Moldova ! 

La 14 Decembrie trimise pe Georges Revel- 
les cu o scrisoare către prinţul Ion Sigismund 
al Ardealului pentru a-l înștiința despre urca- 
rea în scaunul Moldovei a lui „,Herakhydes 
Iacob Basilicus, von Gottes Gnaden erbge- 
borener Fuerst zu Samy et caetera und Wey- 
da în Lanndt Molden', asigurându-l de prie- 
tenia sa ; însă voevodul Ardealului care-l știa 
pe Despot omul Nemţților, dușmanii săi de 
moarte, îi răspunse — un an mai târziu — 
că Grecii sunt toţi mincinosi. 

La 15 sau 16 Decembrie scrise Impăratului 
Ferdinand că este supusul său rob, și că, pre- 
cum îi jurase credinţă înainte de a părăsi 
Kesmarkul, astfel se va ţine de jurământul 
său, dar că are nevoe pentru a cuceri Ardea- 
lul (nu spunea pentru cine) de ajutorul îm- 
părătesc. Ferdinand îi răspunse prin trimite- 
rea a doi, să le zicem ambasadori, Belsius și 
Martin Literatus pentru a-i cerceta cu dea- 
mănuntul mișcările şi adevăratele sale gân- 
duri ! 

Numai către Maximilian, regele Boemiei, 

şi-a deschis Ion Vodă sufletul ma pe faţă, 
scriindu-i curat că „după ce a aruncat pe 
Alexandru dincolo de Dunăre, acum a tri- 
mis soli către împăratul turcesc, și destu- 
le i-a făgăduit, şi i-a arătat credință, și a 
impărțit daruri pe la supușii lui, pentru a se 
indoi că aceștia nu-l vor sprijini pe lângă 
împăratul lor. Și m'am înţeles“ zice el mai 
departe „cu boerii Munteniei, care s'au legat 
către mine a da în mânile mele pe Petru, 
Domnul lor, iar eu am de gând să iau dom- 
nia acelei ţări, iar pe acea a Moldovei so 
dau fratelui meu Dumitru“. 

Tocmai la această scrisoare nu cunoaștem 
răspunsul. Dar pentru a judeca pe Despot, 
e deajuns și cât știm. Căci nu trebue uitat 
că toate aceste se întâmplau în cele câteva 
săptămâni dela urcarea lui în scaun, înainte 
chiar de a ști dacă Poarta îi va confirma 
domnia. Iar nesiguranța în care se afla asu- 
pra acestui punct, frica ce avea de răspunsul 
ce urma să i se aducă dela Constantinopol, 
o vădi prin felul cum primi știrea că a sosit 
la Suceava ceaușul Sultanului cu firmanul 
împărătesc, care... care ce-o fi zicând ? 

Ion Vodă se băgă la așternut, făcându-se 
bolnav de moarte. Să-l fi văzut Cavalerii Ne- 
gri dela Renty, ar fi avut ce râde. Dar lui Des- 
pot, în clipa aceia, nu-i era de glumă. Trimi- 
se pe sfetnicul său cel mai de încredere, vor- 
nicul Ion Moţoc, să-i spună lui Ferhat Aga 
ceaușul, că e adânc mâhnit de a nu-l putea 

primi, însă l-au părăsit puterile de parcă 
simte că se sfârșește. Turcul zâmbi. Cunoștea 
el boala aceasta a creștinilor, care sar putea 
numi „boala firmanului“, și care în adevăr 
că se sfârșea uneori cu moartea. El asigură 
pe Moţoc că vine din partea Padișahului să-i 
confirme lui Despot domnia, și ca atare îl- 
roagă să se vindece și să-l primească. Dar 
Despot nimic. Nu-i venea să creadă, și bolea 
mereu. Ferhat Aga intră cu sila în iatacul 
lui Vodă, îi citi firmanul, îi dete tuiurile și-i 
mai înmână din partea Sultanului o sabie de 
aur bătută în briliante. 

Febra scăzu instantaneu și Ion Vodă putu 
părăsi patul. 

Impotriva oricărei așteptări „praeter om- 
nium expectationem“ Poarta, care și pregă- 
tise o armată pentru a alunga pe Despot din 
țară, se arătă deodată încântată de el. Zi- 
ceau unii că nu farmecele lui Despot lucrase 
de data aceasta—nici nu-l cunoștea nimeni la 
Stambul — ci alte descântece, sunătoare, fa- 
tă de care Turcii au fost întotdeauna foarte 
sensibili. Nu numai Turcii, toată lumea ; și'n 
toate vremurile. Dovadă că și ambasadorul 
Franței la Constantinopol, Petremol, după ce 
primi în audienţă pe trimișii lui Ion Vodă, 
stărui pe lângă Sultan în favoarea Domnului 
Moldovei, despre care, fără a-l cunoaște, că- 
pătă subit și el o excelentă părere. „Despot, 
prin rarele sale virtuţi“ scria el lui Boistaille, 
colegul său dela Veneţia „merită să fie spri- 

jinit de oricine, și fiind paşnic stăpân al Mol- 
dovei, el poate fi privit ca mare și puternic 
Domn în acele părţi !“. 

Entusiasmul Sultanului era însă îngrădit 
de o poruncitoare condiţie și de o politică 
prudentă. Intâi: mărirea tributului dela 
30.000 la 50.000 de scuzi pe an. Al doilea, li- 
cențiarea tuturor mercenarilor, cu  învoirea 
numai de a păstra la Suceava, pentru paza 
Domnului, 600 de lefegii, din care jumătate 
din cavalerie și jumătate din infanterie. 

Fără o clipă de șovăire, Despot primi, ple- 
cat, porunca Padișahului. Primi cu atât mai 
ușor să-și concedieze lefegii, cu cât vedea prea 
bine că nu va avea cu ce să-i mai plătească în 
viitor. Ii dărui deci pe toți cu ce putu — cu 
monede bătute de el din argintul policandre- 
lor dela mănăstirea Slatinei — luându-și un 
duios rămas bun dela toţi tovarășii săi de 
arme. Anton Székely, care fusese comandan- 
tul oștirei, primi cele mai bogate daruri : aur, 
argint, haine, blănuri, săbii ferecate, paloșe 
și şei. Albert Laski, capul aventurii, nu putu 
fi plătit până la ultimul ban, în tot cazul nu 
până la saturație. I se restitui cei 10.000 de 
galbeni ce i se datoreau pentru zălogirea mo- 
şiilor, iar pentru rest — cel puţin alţi 10.000 
de galbeni ce cerea — Ion Vodă îi dădu în 
stăpânire cetatea Hotinului (cu veniturile 
ținutului) pe care îl îngădui a o ţine până 
îi va împlini toată datoria. Deocamdată, Las- 
ki păru mulțumit. Numi ispravnic al Hotinu- 

lui pe omul său, polonul Ion Piasowski, strân- 
se prietenește mâna lui Despot și se întoarse 
la Kesmark. 

Cel mai greu se despărți Vodă de căpitanul 
Pierre Rousell, pe care-l rugă chiar să rămâ- 
nă la Suceava, ca comandant al garnizoanei 
Insă mercenarul loren era în slujba împăra- 
tului german. El nu putu rămâne, şi Vodă, 
în semn de deosebită dragoste „l-a petrecut 
singur un conac“ zice cronica, ceia ce înseam- 
nă, în graiul de azi, că l-a întovărășit el în- 
suși până la primul popas. 

Iată-l deci pe Despot rămas singur în Mol- 
dova, în mijlocul unui popor pe care încă 
nu-l cunoştea, păzit numai de 300 de călă- 
reţi, sub comanda lui Martin Farkaş, și de 
300 de infanteriști, sub comanda lui Petru 
Devay — Unguri toți 600. Paza Sucevei fu 
încredințată acestuia din urmă, lui Devay. 

* 
„Visând neatârnarea, voit-am, prin Români, 
„Să dau loviri de moarte osmanilor păgâni 
„Am vrut cu al nostru paloş, frângând 
soarta'ncruntată, 
„Să scol creștinătatea, pe-al ei mormânt 
culcată !“. 1) 

Oare ? Dacă lucrul acesta l-ar fi spus nu- 
mai Alexandri, n’ar fi nimic, căci e sfântul 
drept al poetului să cânte cum îi place, și să 


1) Alexandri: Despot Vodă, legendă istorică, scena 
finală. 

creadă ce-o vrea. Dar l-au crezut și alții. 
L’au crezut contimporanii lui, în deosebi îm- 
păratul Germaniei, și l-au crezut şi urmașii 
săi, până mai deunăzi. Poate o cred unii şi 
azi. 

Totuşi nu se poate. Nici măcar Chilia şı 
Cetatea Albă, Despot n'a cugetat serios să le 
ja înapoi dela Turci. Ah ! că s'o fi gândit, se 
poate. C'a spus-o, de sigur. Dar c'a vrut-o, nu. 
Căci altfel nu-și concedia el lefegii, pentru a 
cuceri apoi Byzanţul cu o armată de Moldo- 
veni, pe care o învinsese el însuși cu 2000 de 
oameni. Nici n'ar fi înștiințat mereu pe Sul- 
tan că Creștinii pregătesc oştiri împotriva lui, 
și că e gata, el Despot, să-și puie sabia în 
slujba stăpânului său Padişahul. Era prea 
inteligent pentru a-și închipui o singură cli- 
pă că s'ar putea măsura cu Turcii. Insă era 
și prea şiret pentru a nu întreţine pe Creștini 
într'o astfel de credinţă. Aceasta e altă trea- 
bă. Și dacă şi-a găsit şmecherul fraierul, cu 
atât mai bine. Mais... tant, va la cruche à 
Veau ! 

Iarăşi nu trebue crezut că unui ambițios 
ca el, mica noastră Moldova putea să-i ajun- 
gă. Nu e deci de mirare, că înainte chiar de 
a ști de rămâne sau de nu rămâne Domn la 
Suceava, el se gândea la o eventuală candi- 
datură la tronul Poloniei, pe care de sigur 
n'a conceput-o decât în rama unui vast plan 
de cuceriri anterioare. La moartea lui Sigis- 
munt August — ultimul Jagelon — se va pre- 

Jos : moneda lui Carol Quintu din 1546 

zinta în faţa Dietei în calitate de puternic 
Domn al Ardealului. Acolo bătea el. Despre 
Tara Românească era sigur că e uşoară de 
cucerit ; iar întru cât privește Transilvania 
va tot purta pe Impăratul Ferdinand cu vor- 
ba că vrea să i-o dea lui, până va căpăta dela 
el o armată destul de puternică pentru a a- 
lunga pe Voevodul Ion Sigismund din Cluj. 
Pe urmă se va pricepe el să și-o păstreze pen- 
tru dânsul. Abia atunci va putea candida la 
coroana Jagelonilor — apoi... apoi... când va 
fi regele Poloniei, prinţul Transilvaniei și 
Voevodul "Ţării Româneşti — atunci, da, o 
cruciată creștină împotriva păgânilor... dar 
numai atunci ! Ce ameţitoare străluciri ! 
* 

Toc, toc, bate Moţoc la uşă! 

— „Ce este, vornice ?“, 

— „Măria Ta, mâne e Boboteaza. De Cră- 
ciun n’a văzut poporul pe Voevodul său la 
biserică. Dar la scoaterea crucei din apa Si- 
retului trebue să fie Măria Ta acolo“. 

— „Poporul poruncește aici, sau eu?“, 

— „Măria Ta, clopotele dela sfânta mână- 
tire a Slatinei le-ai topit, și ai topit și cande- 
Jabrele... 

— „Vornice, vezi să nu-ți stea capul unde-ți 
stau picioarele ! 


Şi abia cinci săptămâni se trecuse de când 
fusese Despot încoronat Domn al Moldovei. 
8 

Mai greu decât planurile politice, a apăsat pe 
umerii lui credința reformată a lui Luther. 

N’a încercat s'o introducă cu sila. Moldova 
a fost scutită de ororile luptelor religioase, 
care au înjosit Europa secolului al XVI-a 
Dar, așa cum a lucrat, pe cale piezișă şi în- 
ceată, încă era mult prea mult pentru pra- 
voslavynicii noştri creştini. 

Cu dibăcia omului inteligent ce era, Des- 
pot, înțelegând că singura cale de a ajunge 
la ţel este de a începe a converti pe catolici 
— cari erau pe atunci încă foarte numeroși 
în Moldova, Secui, Sași şi Poloni răsleţiți prin 
toată ţara — el începu a face propaganda 
printre ei, și-și atrase mulţi preoţi papistaşi, 
care găseau în noua credință o latură foarte 
atrăgătoare : căsătoria. 

In vederea acestei propagande, Ion Vodi 
zidi la Cotnar, orăşel locuit de Sași, o biserică. 
evanghelică și o școală înzestrată cu o bogată 
bibliotecă. Biserica „de șase stângeni de naltă 
o făcu în pomina tătâne-său, iar astăzi zace 
risipită““ spunea cam prin 1700 vornicul Ion 
Neculcea, cronicarul. Și e păcat că n'a mai 
rămas nimic din ea, căci astfel nu putem ști ` 
dacă măcar în altarul Domnului o fi mărtu- 
risit Despot adevăratul nume al părintelui 
său, dacă l-a trecut în pomelnic ca timonier, 
ca marchiz, sau ca voevod. In adevăr, de când 
se urcase în scaun, Ion Vodă își alese un al 
treilea tată, pe care în documentele ce neau 
rămas dela el, îl numea Ștefan, pentru a da 

a înțelege, pese-mi-te, că este ficior din flori 
al lui Stefăniță Vodă al Moldovei, îndreptă- 
tind astfel în ochii contimporanilor și ai pos- 
terităţii usurparea coroanei lui Alexandru 
Lăpușneanu. 

Nu numai zidirea acestei biserici indignă 
adânc pe boerii noștri, nu numai înființarea 
şcoalci, în care se învăța, pe latinește, fel de 
iel de vorbe neadevărate împotriva credinții 
Jor, dar în deosebi se răsvrătiră Moldovenii 
din pricina acelei vivlioțiki, ca și cum de la 
«a ar putea veni pieirea ţărei. Şi această rugi- 
nită mentalitate a unora este cu atât mai 
ciudată, cu cât alţi boeri aveau și ei biblio- 
teci, și încă pline de cărți luterane. Astfel de 
pildă Luca Stroici a cărui vivliotiki se află 
ustăzi la muzeul din Lemberg. Se poate totuși 
«a Stroici să-și fi adunat-o în timpul pribe- 
giei lui acolo şi să nu şi-o fi adus-o niciodată 
în ţară. 

Direcția şcoalei din Cotnar fu încredința- 
tă lui Ionann Sommer, saxon din Pirna lângă 
Dresda, băiat de abia 21 de ani, însă om cu 
carte, fost student la universitatea din Frank- 
furt pe Oder. El sosi în Moldova în Septem- 
brie 1562, și nu avu de fapt alt merit, decât 
de a fi scris mai târziu o bună biografie a 
interesantului său Domn. 

In privinţa acestei școli planurile lui Des- 
pot erau grandioase, ca toate planurile sale, 
EI ar fi vrut să facă din ea un focar de știin- 
să, un fel de universitate, nu numai în vede-: 

rea răspândirei protestantismului, dar în 
deosebi pentru a lumina mințile Molodveni- 
lor, cari urmau și ei cursurile dela Cotnar și 
cari, după ascunsa dorință a Domnului, tre- 
buiau să le urmeze din ce în ce mai des, și 
din ce în ce mai mulţi. Pentru a ajunge deci 
la scopul acesta, el scrise celor mai învăţaţi 
dintre prietenii săi din străinătate, rugându-i 
să, vină în Moldova spre a-l ajuta la răspân- 
direa „adevăratei credinţi“ și la luminarea 
poporului său. Primul la care se adresă fu 
Gaspar Peucer din Wittenberg, ginerele lui 
Meianchton (care era acum de doi ani în lu- 
mea celor drepţi), iar al doilea matematicul 
Iohann Rhaeticus din Cracovia, ambii profe- 
sori universitari. Şi unul și altul, preferând 
catedrele lor dăscăliei din Cotnar, retuzară 
de a veni în Moldova. Despot se gândi atunci 
la cel mai vechi din toţi prietenii săi, acel Jo- 
nas Justus care-l scăpase din încurcătura dela 
Saint-Germain, și care mai trăia încă și a- 
cum tot la Curtea contelui de Mansfeld. Jus- 
tus primi cu plăcere propunerea ce i se făcu, 
însă, ba frica unei călătorii prin ţinuturi ne- 
sigure, ba vechi reumatisme mereu .reînoite, 
îl tot făcură să amâie sosirea, până trebui să 
afle într'o zi că putea rămâne liniștit la Mana 
sfeld, întru cât Despot Vodă, cu gologanu'n 
palmă, trecuse vama lumei. La fel păţiră și 
acel duhovnic Lismanino, despre care s'a vor- 
bit mai sus, și chiar vestitul Hermodor Lestar- 
chus din Chios, primul învăţător al lui Eracli- 

de, care, dacă este adevărat că l-ar fi rugat 
Domnul Moldovei să vină la Cotnar, apoi poa- 
te mai curând din pricina morţii lui, decât 
dintr'a lui Despot, n'a putut el răspunde 
chemărei. 

Totuși, a fost unul care a venit, și chiar 
destul de curând, în Mai 1562, anume preotul 
polon Iohann Lusinski. Deși stabilit la Cot- 
nar, el însă nu fu chemat ca învățător la 
şcoala care în Mai încă nici nu era înființa- 
tă, ci îl aduse Domnul pentru a face din el 
Episcopul Protestanţilor. Sosirea lui în ţară 
stârni un nemai pomenit scandal. Răbdaseră 
Moldovenii să vadă odoarele bisericilor topite 
și prefăcute în monedă, se obişnuiseră, de 
Crăciun, de Bobotează, de Paște, să se lip- 
sească de prezența lui Vodă la dumnezăeștile 
slujbi, ba, se zice chiar, că ar fi răbdat boerii 
să audă pe voevodul lor bătându-și joc, așa 
între patru ochi, sau pe la vreun sfârşit de 
masă, de străvechia, și neclintita lor credință 
ortodoxă ; dar nu puteau îngădui să vadă 
venind în țară „un episcop cu muere“. Asia 
nu se mai pomenise niciodată, și dela început, 
înainte chiar de a-l cunoaște pe acest Lusin- 
ski, prinseră cu toţii a-l uri, 

Pe urmă, toate relele care li se păru lor 
că se năpustesc asupra Moldovei, pe socoteala 
popei le puseră. Şi era, bietul episcop, un om 
de treabă cum nu sunt mulți. A ispășit el, 


cel dintâi, greşeala altuia. 
+ 

Căci a ştiut și Despot să greșească. Poats 
că din prea multă dorintă de bine, dar a 
greșit. Nu era o misiune ușoară, om venit din 
unwersitătile străine, să încerce să civilizeze. 
să schimbe moravurile într’o ţară de oameni 
cari nu știau măcar să se iscălească, decât 
doar unul la o mie. Despot a vrut să încerca 
marea cu degetul. 

Dar, după cum vom vedea, l-a tras vâr tejul 
la fund. 

Urcat în scaun, încă dela început, dm 
Decembrie 1561, el făcu o proclamaţie către 
țară, arătând care erau intenţiile și gânduri- 
le sale, un program de guvernământ, ca să 
zicem aşa : 

„Dorinţa mea nu este alta decât să slobod 
această ţară a mea de tirani și s'o aduc iarăși 
în starea înfloritoare, în care a fost pe vre- 
mea prea luminaţilor mei străbuni (!). V'am 
scăpat de tiranul de neam prost, care nu se 
sătura să verse sângele vostru, să vă ia ave 
rile, să vă facă robi. Sunt departe de gândul 
de a stăpâni astfel. Mai întâi, eu sunt Dom 
nuj vostru cu drept de moștenire (toate în- 
drăznelile !) și nu sunt de neam prost (zău ?) 
și vă iubesc ca pe fii şi ca pe frații mei (pe 
care nu-i avea), şi vreau ca averea voastră, 
să nu fie supărată de nimeni. Creștin sunt, și 
nici odată nu voi avea, plăcere să vărs sange 
de creştin. Nu vreau să plătiţi bir nimănui, 
nici nu voi îngădui să vă asuprească cineva 
Dela voi nu vreu alta decât să-mi fiți cre- 

dincioşi cu toții şi supuşi. Și aceasta va fi 
mântuirea voastră“. i 

E cu putință, e chiar probabil că atunci 
când a făcut Despot această proclamație, să 
fi fost sincer în intenția lui de-a fi Domn în- 
găduitor. Insă nu şi-a ținut cuvântul, fiind- 
că n'a putut. 

„Nu veţi plăti bir“ zicea el. 

Cheltueli cât lumea — lefuri, haraciul, da- 
torii — iar încasări de unde? Exportul era 
pe atunci aproape inexistent, numai boii şi 
porcii dacă mai eșeau peste graniţă. Vămi nu, 
dări nu, de unde să faci plăţile? Le-a făcut 
la început din odoarele Slatinei şi din cande- 
labrele Mitropoliei. Dar când a văzut nemul- 
țumirea obștească ce a pricinuit această 
măsură ce luase, Vodă s'a răsgândit, a lăsat 
bisericile în pace și s'a legat de gospodăriile 
oamenilor : un galben de casă. Sărac, bogat, 
un galben de casă. Aceasta înseamnă a nu 
plăti dări? Poporul sa răsculat. Vom vedea 
mai jos cum s'a priceput Despot să-l potolea- 
scă. 

Alta. „Creştin sunt şi nu voi avea plăcere să 
vărs sânge de creştin !“. 

Dar nu era de șase luni în ţară, c'o făcu 
koacănă de tot. Boerii moldoveni, bisericoși 
dar înfumuraţi, negri şi bărboși, purtând cå- 
te un inel de fiecare deget, brăţare până în 
coate, și lanţuri la brâu, erau, cine ar crede, 
îndrăgostiţi de libertate. Pe atunci—sau de pe 
atunci — căsnicia era doar o formă. Ea se 

desfăcea mai ușor decât se făcea. Ajungea 
ca femeia să jure, fără martori, că bărbatul 
a bătut-o, aşa numai puțin, sau bărbatul să 
spună că i s'a urât de nevasta-sa, pentru ca, 
plătind visteriei a treia parte dintr'un gal- 
ben, căsătoria să fie declarată desfăcută. Cu 
timpul chiar, treimea acea de galben nu se 
mai plătea visteriei, ci soțului părăsit. Se gă- 
seau oameni despărțiți de două-trei ori, iar în 
ținutul Trotușului bunăoară, trăiau într'un 
sat, buni vecini, un bărbat însurat pentru a 
patra oară, a cărui nevastă dintâi fusese și 
ea de patru ori măritată. Fireşte că dela boeri 
obiceiul se răspândise repede în popor, și dela 
creștinii pravoslavnici la papistași și la pro- 
testanţi. Impotriva acestui abuz de nesocotin- 
ță a canoanelor, a încercat să reacționeze e- 
piscopul Lusinski. Insă el neavând ni- 
mic de împăriţt nici cu catolicii, nici cu or- 
todocșii, hotărî numai că luteranilor din Moi- 
dova nu li este îngăduit a se despărți. Totuşi 
țara începu să bâzâe. Vodă Ion, trecând cu 
buretele peste harta Siciliei și uitând şi pe 
Gilette d'Anar6, luă hotărît partea episcopu- 
lui, decretând că divorțul va fi în viitor, în 
tot cuprinsul ţării și pentru fiește cine, desă- 
vârşit oprit, căci potrivit scripturilor, trebu- 
ește omul să nu cunoască în viață decât o 
singură femee. 

Bâzâitul țării se făcu furtună, mai ales a- 
tunci când, amarnic greșind, Vodă își învesti 
hotărîrea cu putere retroactivă, Lusinski, în 

cercul luteranilor săi, dete îndărăt. Domnul 
din potrivă dete înainte. Intr'o singură zi, la 
Trotușul cel libertin, porunci să se omoare 
şapte inși dintr'o dată, învinuiți de bigamie. 

„Sunt creștin, și nu voi vărsa sânge de` 
creştin“. 

Poporul ţinu minte. Bir și sânge. Tinu 
minte. 

Bine, să zicem că în adevăr o uitase pe Gi- 
lette. Să zicem că, om fiind, ţinea o femee cu 
luna și cu anul, o grecoaică frumoasă, pe care 
o știa toată ţara. Dar ce avea cu armencele ? 
Prin casele boerilor, prin cocioabele ţăranilor, 
pe la cârciumi și pe la iarmaroace, se șopteau 
vorbe blestemate despre Ion Vodă și despre 
armencele din Suceava. Și nu doar că-i păsa 
cuiva că erau armence și nu de alt neam. 
Dar de ce să vezi paiul din ochiul altuia, iar 
bpârna... 

Totuși, Vodă se gândea la însurătoare. De 
cum a venit în ţară, s'a gândit la însură- 
toare. 

* 

Unul din biografii contimporani de-ai lui 
Despot, cel despre care se spunea că şi-a scris 
cartea „maiore elegantia quam fide“, vrea să 
ne facă să credem că în Februarie 1562, ade- 
că trei luni după ridicarea sa în scaun, Ion 
Vodă ar fi făcut o nouă proclamaţie către po- 
porul său, în care ar fi spus cam următoa- 
rele : 

„Voi, vitejilor războinici, coborâtori din a- 


www.dacoromanica.ro 


122 C. GANE 


cea Romă care a făcut să tremure lumea.. 
scopul meu nu este altul, decât să fie Dună- 
rea hotar al ţării mele Moldova și să mă lupt 
zi şi noapte cu necredincioșii și blestemaţii 
de Turci. Până acum n'aţi avut Domnul vo- 
stru drept, care să vă ducă la lucruri de cin- 
ste. Cu ajutorul ce-l voi avea dela neînvinsul 
împărat Ferdinand, stăpânul meu cel prea 
milostiv, nădăjduesc să câștig în curând ce- 
tăţile Moldovei mele pe care le stăpânește pă- 
gânul. Și nu numai acele, dar şi Ţara Ro 
mânească şi toată Grecia“. 

Zău ?! 

E de reţinut un lucru, foarte importanţ. 
Că din secolul al 16-a știau Moldovenii, şi 
Despot, și toată lumea, că ţinuturile noastre 
sunt locuite de coborâtorii Romei. In colo, 
vorbele de mai sus nu poate să le fi spus Vo- 
dă poporului, fiindcă, după cum am arătat, 
el ştia prea bine că nu se poate măsura cu 
Turcii, față de cari se arăta prea supus, și 
niciodată n'ar fi îndrăsnit să facă, o astfel de 
declaraţie publică. In schimb, nu ne îndoim 
că ar fi rostit atare cuvinte faţă de intimi 
căi, și în deosebi că le-ar fi scris Habsburgu- 
lui la Viena, Hohenzollernului la KOnigsberg 
şi Jagelonului la Cracovia, 

Ce-i trebuia lui deocamdată, era Muntenia, 
apoi Ardealul, pe urmă Polonia. Și era grăbit. 

In Martie 1562, vreo patru luni după urca- 
rea sa în scaun, își adună vreo câteva mii de 
ostaşi și pomi la hotarele ţării „în lagăr“ 

împotriva Tătarilor, care călcaseră şi prăda- 
scră câteva sate pe Nistru. La 27 ale lunei 
era la Hârlău, la începutul lui April Hanul 
Tătarilor îi şi trimitea scuze şi daruri: un 
cal, un scut, două bice! Ceiace înseamnă că 
micile găinării de frontieră nu îndreptăţise- 
ră strângerea unei oaste, care avea altă me- 
nire decât acea de-a lupta cu Tătarii. Şi în 
adevăr, în loc de-a se înapoia la Suceava, 
Despot, cu armata sa, plecă la Galaţi. 

Dar toate vorbele pe care le răspândise Vo- 
dă despre o cucerire a Munteniei, ajunseseră 
fireşte la urechile tânărului Domn din Târ- 
poviște şi la acele încă mai ascuţite ale vesti- 
tei sale mame, Doamna Chiajna. Aceasta, vă- 
duva lui Mircea Vodă Ciobanul, era fata lui 
Petru Rareș şi sora Doamnei Ruxandra a Lă- 
pușneanului. Avea deci un îndoit cuvânt de 
a uri pe Domnul Moldovei, mai întâi fiindcă 
alungase pe cumnatul ei din scaun, şi al doi- 
lea, fiindcă voia acum să ia locul fiului el. 
Chiajna n'a fost o mamă, a fost o leoaică. Tot 
renumele ei în Istorie a venit din felul cum a 
știut să-şi apere copiii împotriva primejdiilor. 
Acum îndemnă ea pe fiul ei Petru Voevod să 
strângă la iuţeală ce bruma de oştire ar pu- 
tea strânge, și să pornească împotriva lui 
Despot Vodă până n'o intra el în Ţara Ro- 
mânească,. 

Se întâlniră armatele Muntenilor și ale 
Moldovenilor în preajma Galaţilor — pe la 
15 April — și se războiră vreo câteva zile, fă- 

ră ca să se arate vreun sorţ de isbândă nici 
într'o parte, nici într'alta. 

Şi deodată, i se năzări lui Despot o idee 
nouă. Să se împace cu Domnul Munteniei și 
să ceară mâna uneia din surorile lui. Doamna 
Chiajna avea cinci fete, din care trei mărita- 
te și două nu. Să i-o dea pe Dobra sau pe 
Marina, cum o vrea ea, căci în cugetul lui 
Despot o mai nemerită partidă nici că se pu- 
tea. Luând în căsătorie pe o Basarabă, el își 
înfingea rădăcini în ţară și-și legitima astfel 
dreptul său la domnie, nu numai în Moldova, 
dar cu atât mai mult, mai târziu, în Tara 
Românească. 

Chiajna, deşi femee deșteaptă, totuși nu 
pricepu. Din dușmancă, se făcu deodată prie- 
tena lui Despot. Porunci fiului ei să-și retra- 
gă armatele, Vodă Petre se întoarse la Târ- 
goviște, Vodă Ion la Suceava, și tratativele 
de căsătorie începură. De Marina, firește, 
nu putea fi vorbă, fiind ea cea mai mică. O 
propuse pe Dobra, căci era rândul ei să se 
mărite. Lui Despot tot una îi era. Trimise în 
Muntenia pe boerul său cel mai de frunte, pe 
marele vornic Ion Moţoc, întovărășit de pâr- 
călabul Avram, să ceară mâna Domniței și 
să-i ducă din parte-i bogate și frumoase da- 
ruri. Ei se întoarseră la Suceava, prin Iunie 
1562, cun „da“ dela Petre Voevod, cu un i- 
nel de briliante dela Doamna Chiajna, și dela 
Domniţă „cu portretul ei“. 

Nunta fu hotărâtă pentru 15 August. Ser- 

bările ce urmau să aibă loc trebuiau să fie 
asemănătoare cu cele ce văzuse Despot la 
Saint-Germain, când . se măritase fata lui 
Henric al II-a ; iar oaspeții domnești nu pu- 
teau fi, pentru'n Voevod al Moldovei, care era 
și conte palatin și marchiz de Paros şi stră- 
nepotul lui Hercule, decât suverani. Pierzânăd 
noţiunea realităţii, el pofti la nunta sa pe re- 
gele Poloniei și pe Impăratul Germaniei ! 
Dar nunta nu avu loc. E probabil că între 
timp Doamna Chiajna, care veghea, află 
prin spionii ei dela Suceava, că Despot Vodă 
nu fusese sincer când ceruse împăcarea cu 
curtea din Târgoviște, și că umbla tot mereu 
cu gândul la domnia Țării Româneşti, pentru 
el sau pentru frate-său, tot una. Logodna se 
strică și relațiunile dintre ţările vecine, ţările 
surori, se stricară și ele. In toamnă, oștile mol- 
dovene și muntene se ciocniră din nou și iz- 
bânaa fu din partea lui Despot. Dacă nu îna- 
intă el atunci până în capitala lui Petru Vo- 
dă, pricina trebue căutată în complicațiunile 
interne ce le avea. Insă Țara Românească 
fu silită, la 20 Octombrie, să plătească Mol- 
dovei 5000 de galbeni pe an — prețul păcei. 
Rămas fără logodnică și foarte sătul de 
burlăcie, Despot Vodă își trimise boerii peste 
Nistru la, principele Constantin de Ostrog 1), 


1) Constantin de Ostrog era unul din cei mai 
puternici „seniori“ răsăriteni, care făcea lege din 
Baltică în Crimeia. 

să ceară mâna fiicei sale Elisabeta. Dar fu re- 
tuzat, fiindcă fata n'avea decât T ani, 

Ce să facă omul? Se întoarse la grecoaica 
şi la armencile sale. 

Pe străzile Sucevei ilecăreau derbedeii. 

$ 

In tot timpul acesta, din primăvara până 
în toamna 1562, se mai iviseră multe nea- 
junsuri în calea Domnului Moldovei. Dar ele 
nu din afară porniseră, ci din lăuntru, din 
sufletul și din mintea voevodului nesățios. 

Sa spus despre Despot Vodă c'a fost pre- 
cursorul lui Mihai Viteazul, om care ar fi țin- 
tit la unirea tuturor Româniior. 

E greu de crezut că marele nostru Mingi 
să fi avut, în veacul al XVI-a, o clară con- 
cepţie asupra „românismului integral“, însă, 
printr'o șubredă judecată patriotică, să zicem 
c'ar fi avut-o. Nu putea însă, firește, s'o aibă 
străinul. Despot Eraclidul, ale cărui planuri 
politice erau îmboldite numai de-o nemărgi- 
nită ambiţie. E doar la mintea omului că mai 
interesant era pentru el forma Coroanei 
de pe cap, decât soarta Românilor. Visul iui, 
încă nebulos, era tronul Bizanțului, la care, 
până a ajunge, avea nevoie de tronul Polo- 
niei, Iar pentru a fi rege la Varşovia el nu se 
putea prezenta în faţa Dietei nici ca un de- 
posedat marchiz de Paros, și nici măcar ca 
Domnul Moldovei. Insă ca suveranul întruni- 
telor principate ale Moldovei, Munteniei și 
Ardealului, da, putea să se întăţişeze dinain- 

tea mândrilor nobili poloneji. Ținta lui era 
„deci, deocamdată, aceasta. Şi trebuie mărtu- 
sisit că era mai mult decât interesantă. „Des- 
pot Eraclidul, voevodul tuturor Românilor“, 
cine știe ce întorsătură ar fi putut căpăta Is- 
toria noastră naţională. Scopul care ar fi în- 
sufleţit pe Despot war mai fi putut interesa 
pe nimeni; însă urmările unei atare acţiuni, 
dacă ea reușea, ar fi fost transcendente. Au 
mai fost, în cursul veacurilor, voevozi arde 
leni aleși regi ai Poloniei. Unul mai mult, 
unul mai puţin... dece nu!? Voevodul Româ- 
nilor, rege al Poloniei, şi poate împărat al Bi- 
zanţului ! Despot ar fi rămas unele din ma- 
yele figuri ale Istoriei Universale. 
+ 

Aşadar, neputând, deocamdată, pune mâna 
pe domnia Ţării Românești, el își îndreptase 
privirile asupra Transilvaniei. Iar acolo, ca 
intrare în materie, îi trebuia Ciceiul și Ceta- 
iea de Baltă, două castele întărite, care fuse- 
seră dreaptă stăpânire moldovenească în ini- 
ma Ardealului, însă pe care Lăpușneanu le 
restituise de curând lui Ion Sigismund, în 
schimbul ajutorului ce nădăjduise dela aces- 
ia împotriva lui Despot. 

O răscoală a unui magnat ungur, Balassa, 
in contra voevodului Ardealului, fu prilejul 
ce găsi Domnul Moldovei pentru a se amoste- 
ca în trebile vecinului său. Prin Anton Sz6- 
kely, fostul său căpitan — Anton era Secui 
— el intră în înţelegere cu Balassa și izbuti 

să provoace și o răscoală a Secuilor, condusă 
de Szekely el însuși. Mișcarea era să se întin- 
dă și printre Sași, iar Ion Sigismund, om to- 
tuși foarte energic, nu mai știa încotro să a- 
lerge întâi pentru a potoli spiritele, mai ales 
că și granița Nordului era ameninţată de 
Nemţi, gata în totdeauna să recucerească 
pierdutul lor Ardeal. +) 


Hop și Despot. Abia încheiase el pacea cu 
Domnul Munteniei, că-și strânse, la începutul 
lui Mai, 90 de mii de oameni — nouăzeci, e 
sigur, 50.000 de călăreți și 40.000 de infante- 
rişti — și porni înspre granița Săcuimii, chi- 
purile să ajute pe principele Transilvaniei la 
potolirea răscoalei. Dar, nu apucase să intre 
în Ardeal, că-i sosi o poruncă dela Poartă să 
binevoiască a rămâne pe loc, căci Ion Sigis- 
mund va ști să se apere singur. Despot se 
întoarse la Suceava, dar la 23 Mai, ros de ne- 
astâmpăr, își adună iar oștirea, gata să por- 
nească din nou. Iar Sigismund, care se avea 
foarte bine cu Turcii, interveni încă odată la 
Poartă, și, a doua oară, Sultanul trimise răs- 
puns Domnului Moldovei să nu se miște din 
țara lui fără porunca Inaltei Porţi. 

Atât Turcul cât și Ardeleanul pătunseseră 
foarte bine gândurile Voevodului Ion, înţele- 
gând că nu-i ardea lui de potolirea răscoalei, 


1) Dela bătălia de Mohaci, 1526, Ardealul intrase 
în stăpânirea Turcilor, care îl privea nu ca o raia, 
ci ca o ţară tributară, în felul principatelor noastre. 
Domnul Transilvaniei era suveran. 


www.dacoromanica.ro 


FARMECE 129 


ci de cucerirea cetăților. Insă pe când Sulta- 
nul, îmbuibat de noi daruri venite din Sucea- 
va, trecu repede cu buretele peste năsbâţiile 
vasalului său, principele Ardealului din potri- 
vă nu-l mai putu ierta nici odată. Cu atât 
mai puţin, cu cât, dându-și arama pe faţă, 
Despot îi cerea acum, prin repeţite scrisori, 
cetăţile sale moldovenești. Ion Sigismund îi 
răspunse că nu i le va restitui. Despot îi seri- 
se că va merge și le va lua cu sila, chiar „de 
le va ascunde Sigismund în sân“, Exasperat, 
Ardeleanu! îi trimise răspuns „că toţi Grecii 
mint“, 

Ca la parlament ! 

x 

Dar aceasta încă nu era nimic. Nici neîn- 
ţelegerile lui Despot cu Domnul Munteniei, 
nici acele cu voevodul Ardealului, nu-i pericli- 
taseră situația, Sultanul avea încă încredere 
în el, şi la fel împăratul Germaniei. Cu un 
picior pe-un talger și cu ceilalt pe altul, Ion 
Vodă stătea încă drept în cumpănă. 

Pericolul veni de aiurea, dela un prieten: 
Albert Laski din Kesmark. 

Ce-i trăsni acestuia prin minte de vru să 
împace pe Ion Sigismund cu Secuii, numai el 
a ştiut. Dar se înţelege că Despot s'a burzu- 
luit rău. Ii trimise răspuns să stea liniștit la 
moşie, iar acesta îi scrise să binevoiască a-i 
plăti datoria. Aceasta era în Iunie. 

Cei 10.000 de galbeni pe care, în Decem- 


brie 1561, recunoscuse Laski că mai are a-i 
9 

primi dela Despot, se făcură pe urmă, în 
toamna 1562, după noi socoteli, optzeci de mii 
de galbeni. Intru cât Ion Vodă nici nu voi să 
audă vorbind de atare pretenţie, iată că toată 
prietenia cea veche, închegată la Cracovia și 
la Kesmark, toate amintirile ce legau pe foș- 
tii mușchetari, frați întru Luther şi întru 
Faust, se prefăceau acum în dușmănie, 

O dușmănie încă mocnită, dar care foarte 
curând va izbucni ca o flacără. 

In cercul lui de protestanți, Lasky era, cu 
toată ușurința minţii sale, foarte bine văzut. 
Bătrânul său unchi Ion murise, însă mai 
trăia Vergerio care, prin unii și prin alţii, se 
interesa de aproape de soarta lui Despot, fos- 
tul său protejat. Intâlnindu-se amândoi în 
Wiurtenberg, şi vorbind împreună despre 
Domnul Moldovei, Pietro Vergerio întrebă pe 
Albert Lasky dacă nu crede car fi cu putin- 
tă să înduplece pe Despot a introduce în ta- 
ra lui Evanghelia tradusă pe românește, întru 
cât poporul n'o cunoștea, ca să zicem așa, 
decât din auzite, limba oficială a bisericii fi- 
ind în "Ţările Dunărene cea slavonă, pe care 
no înțelegeau decât câţiva cărturari. Verge- 
rio făcuse această întrebare fiindcă acolo, la 
Urach, trăiau doi cunoscuți apostoli ai protes- 
tantismului, Hans Ungnad, baron von Son- 
neg, și Primus Truber, amândoi oameni care 
fuseseră prin părţile noastre, unul în Stiria 
şi Carintia, celălalt în Transilvania, și care 
se interesau prin urmare la introducerea lu- 

teranismului la noi. Ei aveau o tipografie la 
Tübingen, în care tipăriseră biblia pe slavo- 
nește, răspândind-o astfel prin ţările slave. 
Cu aceleași litere cirilice ar fi putut deci ti- 
pări şi o Evanghelie românească. 

La toate aceste Lasky răspunse doar în 
treacăt că el nu mai are încredere în fostul 
lor prieten, astăzi Domnul Moldovei, însă că 
în vederea propagandei lor, încercarea s'ar 
putea face. Vergerio vorbi cu Ungnad, Ung- 
nad cu Truber și Truber cu Wolfgang Schrei- 
ber. Acesta, un ardelean din Cinci Scaune, fu 
deci însărcinat de a merge la Suceava să pi- 
păe pulsul lui Despot Vodă. I se mai încredin- 
tă poate, între altele, și anumite tainice mì- 
siuni, pe care Schreiber a negat însă întot- 
deauna a le fi primit „dela centru“, Pe drum 
între Urach şi Suceava, el se opri o vreme 
destul de îndelungată la Cluj, la principele 
Ardealului. In sfârșit, la 30 Decembrie 1562, 
ajunse în Moldova. 

Sosirea lui în Suceava s'a întâmplat a nu 
fi prielnică bunei voinței Domnului. Acesta 
avea din toate părțile numai plictiseli. Mai 
întâi, poporul prinsese a-l uri, fiindcă nu-i 
ierta lipsa de pravoslavnică, evlavie, nici de- 
cretul împotriva, divorțului, nici omorurile de 
pe Trotuș, nici birul ce apăsa greu pe casele 
oamenilor nevoiași. Al doilea, boeriii, care ve- 
neau în deadreptul şi zilnică legătură cu Vo- 
dă, mai erau poate oarecum sub farmecul 
lui, dar nu ca mai înainte și nu toți. Iar în: 

afară, dusmani : Petru Vodă, Ion Sigismund, 
Lasky, sau nepăsători : regele Poloniei, împă- 
ratul Germaniei. Turcul să trăiască! După 
un an de domnie, învățase Despot ca numai 
la Stambul se poate un Domn moldovean bi- 
zui pe un sprijin adevărat. Ce vroia deci acel 
Lupu Şraibăr — pentru Moldoveni, Wolfgang 
era Lupu — care venea din Germania, tre- 
când pe la curtea lui Ion Sigismund, dușma- 
nul său de moarte? Evanghelie în cirilice? 
Ce, au nebunit foștii lui prieteni? Sau poate 
o fi Lupul acesta vreun spion de-al Ardelea- 
nului ? Pe încercatul Iacob Eraclide nu-l du- 
ce nimeni de nas. 

Mai înainte ca Schreiber să fie primit la 
Curte, Ion Vodă îi trimise la gazdă pe Luca 
Stroici, pe Ion Moţoc — boerii cari știau 
limbi străine — precum și pe doctorul său, 
pentru ca să descoasă pe Neamţ, și să-i citea- 
scă gândurile. Cum ei nu putură afla nimic 
altceva decât c'a venit din partea lui Ungnad 
si a lui Truber într'o misiune evanghelică 
— de altfel cu o scrisoare de recomandaţie de 
la regele Maximilian al Boemiei — boerii 
moldoveni, învăţaţi de stăpânul lor, începură 
a spune lui Schreiber c'ar îi bine ca el, în 
afară de misiunea lui bisericească, să sfă- 
tuiască pe Domnul Moldovei să se însoare cu 
o principesă germană, și să fie credincios îm- 
păratului, să-și ţie o gardă personală și, cu 
ajutorul lui Maximilian, să se hotărască a în- 
treprinde odată cruciata împotriva 'Turcilor, 

pe care o aștepta toată creștinătatea. Schrei- 
ber răspunse că e gata să le spună toate lui 
Vodă, numai să binevoiască acesta a-l primi 
Boerii ziseră că va fi primit fără întârziere, 
dacă Schreiber pune în scris toate aceste lu- 
cruri, într'un memoriu pe care să-l înainteze 
Domnului. Fără a bănui nimic, misionarul 
aștemu pe hârtie cele arătate mai sus, însă 
ca venind dela el și după spusele boerilor, nu 
ca însărcinat al lui Ungnad sau al vreunui 
Neamţ, oarecare. Impotriva acuzărilor c'ar îi 
lucrat din ordin, el sa apărat cu vehemenţă. 
„Am fost trimis în Moldova numai pentru 
chestiuni religioase“ zice el într'o scrisoare 
care ni-a rămas. „Moldovenii m'au rugat să 
le vorbesc şi de altele. Darinnen hab ich mich 
angebotten auf seinen beulch zu dienen. Das 
ist die gantze Handlung was ich mit dem 
Despott hab gehandelt. Und gar nichts 
merers !” 

Cum puse Despot mâna pe memoriul lui 
Schreiber, trimise după acesta, îl ferecă în 
lanţuri şi-l expediă la Stambul. Turcii îl bă- 
gară la închisoare, unde zăcu doi ani de zile, 
ca dușman periculos al Inaltei Porţi, pe când 
Domnul Moldovei deveni dintr'odată marele 
ei prieten, 

Despre Sultan, Ion Vodă putea dormi de- 
acum pe amândouă urechile. Insă ce aranjase 
într'o parte, deranjase într'alta. Cu toate că 
rapoartele trimise de Belsius şi de Literatus, 
ambasadorii Impăratului, la Curtea din Viena, 

spuneau că, Despot avusese dreptate de-a face 
ce-a făcut, întru cât Schreiber sar fi lăudat 
în gura mare că venise în Moldova pentru a 
îndupleca pe Despot de-a lua inițiativa unei 
cruciate împotriva Semilunei, și că atari mă- 
suri se ţin ascunse, nu se trâmbiţă — totuși 
Ferdinand și Maximilian, cari știau prea bine 
că nu ei însărcinaseră pe Schreiber cu o atare 
misiune, descoperiră toată mașinaţia Dom- 
nului Moldovei și rămaseră supăraţi pe el. 
Gata cu prietenia de odinioară. Pietrele din 
cari se lucrase piedestalul tronului se surpau 
încetul cu încetul, una câte una. 

Tânărul Lasky fu cel mai dârz din toți ne- 
prietenii, el care fusese cel mai înflăcărat 
partizan al lui Despot. „Vezi“ spuse el lui Ver- 
gerio „cine ne fu Iacob Eraclide, şi cum se 
pricepu să ne lege pe toţi la gard. Banii, să-mi 
dea banii înapoi, optzeci de miișoare de gal- 
beni“, Intre Kesmark și Suceava umblau sta- 
fetele de zor. Ion Vodă se supără. Auzise — 
zvon încă dubios — că Lasky umbla chiar să-i 
ia domnia. Dar decât să lase ca intenţia să 
devie faptă, o luă el înainte. Strânse 30.000 
de oameni și porni spre Hotin, să ia cetatea 
înapoi din mâinile creditorului său. Ion Pea- 
sovski, leahul pe care-l numise Lasky coman- 
dant al cetăţii, văzând atâta mulțime de oa- 
meni venind asupra lui, trimise răspuns lui 
Vodă că va preda cetatea fără luptă, dacă i se 
îngăduie a eşi din lăuntru cu oamenii săi, 
teferi nevătămaţi. Despot îl lăsă să plece, în- 

sărcinându-l să-i spue lui Lasky că-i pare 
foarte rău de ce-a fost nevoit să facă, însă 
că are numaidecât nevoe de cetatea lui, în- 
tru cât „nu e sigur de Turci“. 

Atari tripticuri nu mai prindeau. Lasky, 
exasperat, începu să umble în dreapta și în 
stânga pentru a-și găsi tovarăși, cu ajutorul 
cărora să alunge din scaun pe nerecunoscă- 
torul de Iacob Eraclide. 

Puriuna încă nu se deslănţuise, dar norii 
erau negri, deși, și ameninţători. 

Hotinul fu luat la 14 Ianuarie 1563. vodă 
numi pârcălabi ai cetăţii pe Ion Movilă și pe 
Avram, şi rămase acolo câteva zile ca să se 
odihnească și să se desfăteze. 

Tatr'o zi — să fi fost pe la 16 sau 17 Ianua- 
rie — eşi la câmp, cu câțiva dintr'ai lui, a- 
gale, pe jos, prin zăpadă, să se plimbe. Dar 
iată că, se pomeni deodată înconjurat de o 
mulțime mare de săteni, din cari unii aveau 
sape, lopeţi și topoare în mână, începând cu 
toţii a striga să li scoată Vodă birul de un gal- 
ben pe casă, că de nu... Pentru a doua oară 
în viață, Despot fu laş. Intâia dată când, la 
Saint Germain, omorâse un om fără a-i da pu- 
tința să se apere, a doua dată acum.. Speriat 
de furia acestei gloate care-l ameninţa, pentru 
a-și scăpa zilele, minţi. El dete toată vina bi- 
rului pe sfetnicii săi Moţoc și Barnovski, 
spunând că din îndemnul lor a fost nevoit să 
asuprească ţara, că-s boeri răi și lacomi, și 
dacă este voia sătenilor, îi va da pe mâna lor 

să-i omoare, iar de nu, se va grăbi el însuşi să 
facă sfârşit vieței lor, căci nu mai poate ră- 
sufla Moldova de răutăţile acestor doi oa- 
meni. 

Pe cât de repede s'aprinde gloata, pe atât 
se potolește de ușor. Lopeţi şi topoare căzură 
din mâni, și smerit, poporul mulțumi lui Vo- 
dă că-i va face dreptate. 

Dar vorbele nebune rostite în pustiul din 
câmpia Hotinului merseră sfoară din gură în 
gură până ajunseră la urechile boerilor Bâr- 
nov și Moţoc. Două cuie rămaseră înfipte în 
două inimi. 

Un al treilea cui se înfipsese în chiar ini- 
ma lui Ion Vodă. După abia un an de dom- 
nie, simţea că se clatină ceva, și în afară și în 
lăuntrul ţării, și nu era destoinic a ști cum 
să se ferească de ocultele mașinaţii care le 
simţea că se apropie, că se strâng laolaltă. 

Dela Hotin, Despot plecă tocmai în cellalt 
capăt al Moldovei, la Galaţi. Făcea un fel de 
„turneu“, pentru a-și da seama prin el însuși 
de spiritul ţării şi de popularitatea de care 
sar bucura. 

Capetele încoronate nu prea au obiceiul 
să facă astfel de anchete personale, căci o 
elementară prudenţă îi ţine înfășuraţi în su- 
verana lor demnitate, din care bine fac să nu 
iasă. Despot, care după cum ţinem minte, nu 
era născut pe treptele unui tron, care-și făcu- 
se viaţa după plac, și singur cioplise la lem- 
nul scaunului său domnesc, se credea îndrep- 

tăţit să facă el însuși cercetările cuvenite în 
vederea aflării unui adevăr, pe care-l întreză- 
rise la Hotin şi de care se înspăimântase. 

Cine vrea să știe, află. Nu-i trebui mult 
voevodului pentru a-și da seama că dacă se 
bucura de ceva în Moldova, apoi era de ne- 
popularitate. La Galaţi — el era acolo cu 
oastea lui de 30.000 de oameni — puse în to- 
iul nopţii să se bată tobele în tabără, pentru 
a vedea cine-i rămâne credincios şi cine nu. 
Toţi Moldovenii, toţi, fugiră în pădure, răs- 
punzând la apel doar lefegii unguri. 

Despot se întoarse la Suceava mai mult 
decât. amărât. Acolo, dete de fețe posomorâte. 
Vomicul Moţoc și hatmanul Barnovski erau 
încruntaţi și nu decleştau buzele. Tomșa, un 
curtean pe care-l lăsase Vodă fără boierie, se 
purtă necuviincios. Stroici el însuși nu mai 
arăta faţă de Domnul său slugarnica bună- 
voinţă cu care se obişnuise Despot din Polo- 
nia și din Ungaria. Era o atmosferă apăsă- 
toare la Curtea din Suceava. 

Nebunul Domnului, „le fou de Son Altesse“, 
„der Hoffnarr seiner Durchlaucht“, cara- 
ghiosul Telegecsi, care-și permitea toate fără 
ca nimeni, nici Vodă, să aibă dreptul să se 
supere, stând într'o zi la masa domnească 
cu stăpânul său, cu Moţoc, cu Stroici, cu 
Barnovski și cu doi episcopi, își scoase deo- 
dată sabia din teacă și se făcu că se repede 
asupra comesenilor, care, înspăimântați, înce- 
pură să fugă. Despot, foarte vesel, îi chemă 


www.dacoromanica.ro 


138 C. GANE 


înapoi, liniștindu-i : era doar o glumă de ne- 
bun. Şi toată lumea începu să râdă, 

Dar noaptea, pe la casele lor, boerii și epis- 
copii se sfătuiră între ei. Fusese oare glumă 
sau ameninţare ? 

Farmecele lui Despot se destrămau în nu 
mai este. 

* 

Colac peste pupăză, îi mai veni lui Vodă 
o veste foarte plictisitoare. Albert Lasky se 
şi răzbunase de luarea Hotinului, trimițând 
Sultanului copia de pe jurământul ce făcuse 
Despot Impăratului Germaniei, când ipără- 
sise Kesmarkul, în toamna anului 1561. Ade- 
vărat că de când trimisese Ion Vodă pe Wolf- 
gang Schreiber legat la Constantinopol, că- 
pătaseră Turcii o atât de mare încredere în 
el, încât nu mai avea dece să-i fie teamă. Iar 
pe de altă parte, mavea decât să asigure 
Poarta că această copie e falsă, o născocire a 
unui rău voitor. Insă altceva neliniştea pe 
Despot. I se spuse că Lasky intrase în înțele- 
gere cu palatinul Ruteniei, Dumitru Viszno- 
wieski, pentru a tăbărî amândoi asupra lui 
să-i scoată domnia. Şi aici nu mai era de 
glumă. 

Acest palatin Dumitru era fiul lui Teodor- 
Bogdan Wisznowieski și al Mariei Mușat, fata 
lui Ştefan cel Mare. Drepturile lui la coroa- 
na Moldovei, așa șubrede cum erau, în tot 
cazul erau mai întemeiate decât ale lui Iacob 
Eraclide Basilicu  Despotul, care, dându-și 

seama de lucrul acesta şi știind că Dumitru 
umblă după domnia Moldovia, îi trimisese 
răspuns în toamna trecută că-i va da singur 
această domnie, atunci când va lua el pe cea 
din Târgoviște. Dar trecuse șase luni, Ion 
Vodă era încă la Suceava, și Wisznowieski 
pierduse răbdarea. Poate singur n'ar fi fost 
atât de periculos, dar fiind acum în tovărășia, 
lui Lasky, Despot simţi că afacerea devine 
gravă. Incepu să acționeze. Pe puncte. 

Intâi, vrând să îmbuneze pe boieri, dădu 
lui Tomșa hătmănia cea mare, general peste 
oștile moldovene, lăsând lui Barnowski numai 
portăria Sucevei. Pe urmă își mări garnizoana 
din Capitală, și garda lui personală, urcând-o 
dela 690 la 1709 de ostași, prin noi angajări 
de mercenari nemți, poloni, turci, greci, 
italieni. Ar fi vrut să aducă din Italia 500 
de instructori, condotieri probabil, însă pla- 
nul acesta nu se înfăptui. A treia și cea mai 
de seamă lovitură ce încercă să dea, fu îm- 
păcarea cu Lasky, de frica lui Wisznowieski. 
Ii trimise ceva bani din vechea lui datorie, 
îi jură că nicodată nu va uita frumoasele 
clipe petrecute împreună și cât de mult îi 
datorește lui situaţia ce o are, și-l rugă să 
mai îngăduie puţin, căci îi va plăti totul 
până la cea din urmă para. Lasky, tot încă 
tânăr și zvăpăiat, crezu. In Martie 1563 îm- 
păcarea lui cu Domnul Moldovei era fapt 
împlinit. 

Tot pe atunci căpătă Despot o nouă satis- 

facţie. La 3 Martie, marele său duşman Ion 
Sigismund al Ardealului îşi trimise amba- 
sadorii la Constantinopol să se tânguiască 
din nou împotriva Domnului Moldovei că nu 
vrea să se lase de gândul de-a recuceri cetă- 
ţile moldovene din Transilvania, şi că, fiind 
prietenul Germaniei, nu al Turciei, să se fe- 
rească Padișahul de el ca de un dușman ce-a 
este. Ali Pașa, ocrotitorul lui Despot — în- 
ghițise mulţi taleri dela el — trimise craiu- 
lui ardelenesc următorul răspuns: Fiul lui 
Ion Zăpolya (acesta era numele voevodului) 
e un tânăr fără experienţă. Cu prilejul in- 
trării lui Despot în Moldova a trimis la Poartă 
multe știri mincinoase şi foarte se miră vi- 
zirul cum de sfetnicii lui, oameni înţelepţi, 
nu-și aduc aminte că înainte vremuri scriau 
asemenea, vorbe despre Lăpușneanul, pe care 
azi îl laudă. Dar că Despot este mai credin- 
cios Inaltei Porţi decât Sigismund, se dove- 
dește prin întemnițarea la Stambul a lui Wolf- 
gang Schreiber, pe care Domnul Moldovei la 
trimis acolo, nu voevodul Ardealului, care to- 
tuși avea cunoștință de misiunea acestui 
Neamţ, de oarece trecuse pe la Cluj pentru a 
merge la Suceava ! 

Ion Sigismund înghiți hapul, iar Despot 
Vodă își frecă mânile. Dar nu-și dădu seama 
că tot ce se drege la Stambul, se destramă 


aiurea. 

Vasăzică, înlăuntru țării, după părerea lui 

Vodă, era pace acum, iar în afară, dacă era 
Lasky împăcat și vizirul mulțumit, toate mer- 
geau strună. Pentru a încorona această o- 
peră, înfăptuită în așa scurtă vreme — dela 
răscoala din Hotin şi dezertarea din Galaţi 
până la aceste din urmă lucruri, abia două 
luni — Ion Vodă, Domnul Moldovei, hotărî, 
pentru a treia oară, să se însoare. Cu mun- 
teanca și cu rusoaica nu se putuse, va lua 
o poloneză. Şi pe cine ar putea el mai bine 
să peţiască, decât pe-o fată pe care o şi cu- 
noștea de mult, de când era mică, şi el era 
prieten cu tatăl și fraţii ei, pe Christiana a 
lui Martin Zborowski, fostul mușchetar din 
Camenița. O atare căsătorie ar mai putea fi 
de folos Domnului Moldovei şi din punct de 
vedere al influenţei ce ştia că are viitorul 
socru în cercul magnaţilor poloni. Dacă sar 
mai burzului Lasky, Zborowski ar şti să-l 
ție în frâu, iar dacă Wisznowieski ar vrea 
cu tot dinadinsul să năvălească în Moldova, 
ar strânge socrul acolo o armată cu care să 
vină în ajutorul ginerului. 

In Aprilie 1563 boierii moldoveni porniră 
peste graniţă să ceară mâna Christianei, și, 
întorși cu un răspuns binevoitor, se făcu în 
Mai o mare logodnă la Suceava, fără mi- 
reasă fireşte, dar cu soli de-ai socrului, poate 
chiar cu fraţii Zborowski, viitorii cumnați. 
Nunta fu hotărită pentru sfârșitul lunei Au- 
gust. La acea logodnă desfășură Ion Vodă 
un lux, cum se deprinsese a cunoaște pe la 

curțile apusene, faţă de care nu voia cu nici 
un preț să se lase mai pe jos. Bătrâna cro- 
nică moldovenească zice că au fost atunci 
„cheltueli adunate, cât nu numai de tot omul, 
de tot felul de bucate, ci și păsări, vânat și 
pește, și feluri la cheltueli de bucate, cu 
mare lipsă și nevoe bieţilor locuitori ai ţării ; 
și cu aceasta și-au atras din zi în zi mai mare 
ură asupră-și Despot Vodă”. 

Unde sunt vremile când zăpăcea el o lume 
întreagă, când prin puterea privirii şi a vor- 
bei făcea ori unde ori ce-i plăcea? Aceste 
farmece ale lui Iacob Eraclide trebuesc puse 
însă mult pe socoteala învățăturii sale, cu 
care atrăsese desigur pe mulţi apuseni, dar 
cu care nu avea ce face în meleagurile noas- 
tre, în care oamenii erau încă, să nu le zicem 
sălbatici, dar rudimentari. Abia câţiva boieri, 
purtaţi prin Polonia, dacă se ridicau dea- 
supra ignoranței generale, și aceștia, precum 
văzurăm cazul cu Luca Stroici, căzuseră dela 
început în sfera influenței învățatului şi gu- 
ralivului Despot. Ceilalţi, precum se ameţi- 
seră, astfel se desmeticiră. Iar poporul, care-şi 
cunoaşte stăpânul doar din auzite, îl judecă 
după fapte, nu după vorbe. Şi asftel... la 
steaua care a răsărit, lumina ce s'aprinse era 
pe cale să se stingă. 

* 

In vara 1563, pe la sfârșitul lui Iulie, Des- 
pot Vodă merse din nou la Galaţi, nu atât 
pentru a-și cerceta granițele, cât pentru a 

vedea progresele realizate acolo de protestan- 
tism. 

Episcopul Lusinsky îl întovărășia, precum, 
firește, şi toată curtea lui, care mergea în- 
totdeauna buluc după Vodă, ori când şi on 
unde. 

La masa domnească — paharnic era Mihai 
Malai — după ce episcopul închină în sănă- 
tatea lui Vodă, deodată, simțind niște tăieturi 
la inimă şi o sfârșială în tot trupul, sfinţia 
sa se rugă de Vodă să fie iertat, şi sculâni- 
du-se în grabă de la ospăț, merse acasă, unde 
abia, ajuns, își dete sufletul în groaza unor 
nesuferite dureri.  Doftorii împotriva otrăvii 
nu purta popa cu sine — dovadă că nu era 
om serios — iar pe Aval medicul Curți, nici 
mapucase Vodă să i-l trimită, că Lusinsky 
se şi grăbise să plece în lumea în care-l aş- 
tepta Martin Luther. 

Despot n'a bănuit o clipă că iubitul său 
episcop fusese otrăvit de boeri... Şi iată dece: 

Sfetnicii Domnului erau împărţiţi în două 
tabere, unii, care-i rămăseseră credincioși, ca 
Bolea postelnicul, comisul Pascu, viestiernicul 
Danciu, pârcălabii de Roman Andreică și Ni- 
coară, iar alții care-l  dușmăneau, Moţoc, 
Stroici, Veveriţă, Movilă, Barnovski, Spancioc 
și Tomşa. Nici minciuna pe care o spusese 
Despot la Hotin pe socoteala lor pentru a 
scăpa de furia mulțimei nu i-o puteau ierta, 
nici gluma făcută de ghidușul Telegecsi, şi 
nici pe sfetnicii săi străini nu-i puteau suferi, 

în deosebi pe Georges Revelles, strângătorul 
haraciului, pe Dionisie Aval, medicul Dom- 
nului, și pe bietul de Lusinski, pe care-l bă- 
nuia că e capul tuturor răutăţilor și că din 
pricina, lui nu se mai puteau acum despărţi 
bărbaţii de muierile lor. Insă pentru ca acești 
boeri, răsvrătiţi în suflet, să poată ajunge și 
la o răsvrătire de fapt, ei trebuiau să se 
poarte cu multă băgare de seamă, pentru a 
înlătura orice bănuială a boierilor rămaşi 
credincioși, a sfetnicilor străini şi a lui Vodă 
el însuși. Din posomoriţi ce se arătaseră ei 
în iarnă, se făcuseră acum zâmbitori, dulcegi, 
gata la toate poruncile, iar Vodă Ion nu pri- 
cepu șiretlicul. A malin, malin et demi. In- 
fundase el pe mulți, dar cu boerii moldoveni, 
care întotdeauna au trecut drept foarte şi- 
reți, i se Înfundase lui acum, bietului Iacob 
Eraclide Despotul. 

Şi mai era ceva, care supăra grozav toată 
țara. Nunta care urma să aibă loc în curând, 
și care însemna pentru țărani noui dări, iar 
pentru boeri o desăvârșită înstrăinare a voe- 
vodului lor, care și fără asta, nici nevoile țării 
nu arătase a le cunoaște, nici Român nu era 
şi nici pravoslavnic. 

Pe şoptite, în puterea întunericului, se 
strânseseră boerii cu episcopul laolaltă, și 
hotărîră scoaterea din scaun a veneticului pe 
care prea se grăbiseră ei înșiși a și-l face Domn 
înainte de a-l cunoște bine. Intru înfăptuirea 

acestei hotărtri, paharnicul Malai fusese în- 

sărcinat să otrăvească, la Galaţi, pe Lusinski, 
Dar cum se prefăcură cu toții a rămâne trăs- 
niți de mirare şi de durere la auzul morții 
sfântului episcop luteran, Ion Vodă nu putu 
bănui pe niciunul din ei că i-ar fi otrăvit 
Duhovnicul. Și-o fi spus c'a fost o boală de 
inimă, și mâhnit adânc, merse el însuși cu 
văduva lui Lusinski până la Iași, unde-l în- 
gropă, cu simplicitatea înmormântărilor lu- 
terane, afară de oraș, în câmp — fiindcă bi- 
serică protestantă nu era încă acolo. 

Apoi plecară cu toţii la Suceava. Era cam 
pe la întâi August. Pe la 2—3 ale lunei sosi 
deodată vestea că Dumitru Wisznowieski e 
ia granița Nistrului, gata să tăbărască în 
tară cu o foarte numeroasă armată, și că 
pe de altă parte, Lasky se îndatorise şi el 
a-i veni în ajutor cu o oaste de mercenari 
poloni pentru a scoate domnia lui Despot. 

Vodă rămase buimac şi se arătă în această 
împrejurare mult mai lipsit de duh decât 
boerii săi, care pricepură situaţia într'o clipă, 
şi care, profitând de ea, se puseră fără ză- 
bavă pe lucru. Ei sfătuiră pe Despot să scrie 
socrului Zborowski pentru a-l ruga să îndu- 
plece pe Lasky să se lase de poftele sale răz- 
boinice, căci îi va plăti în curând întreaga 
sumă ce îi datorește. Un călăreț plecă de zor 
la Camenița cu această scrisoare, dar altul 
sosi, în aceiași zi, din sudul Basarabiei cu 
vestea că Tătarii, îndemnați de Wisznowieski, 
erau gata și ei să încalce hotarul Moldovei. 

10 

Tomșa, comandantul oștirei, ceru lui Vodă 
să-i dea o parte din garnizoana sa de lefegii 
pentru a respinge pe Tătari, înainte ca Wisz- 
nowski să fi trecut şi el Nistrul. 

Avea Despot pe lângă el un Neamţ de mare 
credință, Wolfgang — alias Lupu — cel 
care-i bătea monezile la Suceava, de-i făcea 
pe-o parte chipul lui, în zale, cu spada în 
mână și coroana în cap, și pe cealaltă parte 
bourul Moldovei, înconjurat de toate fante- 
zistele arme ale Eraclizilor, lei, turnuri, pești, 
de toate 1). Bărbatul acesta, Lupu Sasul, știa 
bine românește, și fiind om mai din popor, 
umbla și el prin toate părțile, pe la cârciumi, 
la hore, la bâlciuri, în casele oamenilor mai 
nevoiaşi, slugi boerești. Află astfel ciulind 
urechea, că boerii Tomșa, Moţoc și Barnovski 
îşi puseseră gând rău asupra lui Vodă, și că 
omul care venise să spuie că au năvălit Tă- 
tarii în ţară, era un mincinos, pus la cale de 
hatmanul Tomșa, nu se știe în ce scop. Wolf- 
gang alergă la Curte să spună Domnului ce 
auzise prin oraș, dar Vodă îi răspunse că nu 
se poate ţine socoteală de clevetirile prostimii, 
şi că el avea deplină încredere în boerii lui. 
Drept dovadă, luă 400 din lefegii săi călări, 
din cari 350 Unguri și 50 Sârbi, și-i dădu hat- 
manului Tomșa și căpitanului Dărman, pen- 
tru a-i duce la Nistru, împreună cu vre-o 


1) Moneda lui Despot este vădit copiată după o 
medalie de-a lui Carol Quintu, după cum se poaie 
vedea de pe Blăturata ilustrație. 

două mii de infanteriști moldoveni, ca să res- 
pingă pe Tătari. Ii mai dădu și patru tunuri, 
luate din cetate. 

Pe dată oastea porni, la 4 August 1563. 

Insă Lupul Sasul auzise el bine ce auzise. 
Toate erau numai o punere la cale a lui Mo- 
toc, Barnovski şi Tomșa, pentru a lipsi pe 
Vodă de cât mai mulţi din lefegii săi. O gro- 
zavă lucrătură și foarte bine combinată. Boe- 
rii moldoveni trimiseră o delegaţie dintr'ai 
lor — firește că fără știnţa lui Despot — să 
spună lui Wisznowieski că ei sau hotărit a-l 
aleagă Domn pe el, şi-l rugau deci să vină la 
Iași pentru a fi uns voevod al Moldovei, însă 
să binevoiască a-şi lăsa armata dincolo de 
Nistru, căci nu mai avea nevoie de ea, de 
oare ce îl chiamă ţara acum. Il mai îndem- 
nau să vină cât de curând, înainte de sosirea 
lui Lasky în Moldova, căci, ziceau ei, acesta 
este nesincer și vânează și el domnia Moldo- 
vei. Gândul boerilor era însă altul decât cel 
pe care-l arătau  palatinului Ruteniei. Ei 
voiau numai să-l atragă într'o cursă, pentru 
ca omorându-l, să scape de dânsul, și să 
aleagă apoi Domn pe unul din ei, pe oricare, 
probabil pe Tomșa. 

Iar ce voiau dincolo, cu lefegii lui Vodă, 
iată : A 
Merseră Tomșa și Dărman cu oastea până 
la Frăţileni, unde trecură Prutul, de se așe- 
zară apoi în tabără la Săpoteni. 

Acolo, în ziua de 7 August, hatmanul se 

arătă deodată în mijlocul ostașilor săi, și cu 
o înfățișare foarte veselă, li spuse că tocmai 
i se adusese vestea că Tătarii, văzând mulți- 
mea de Moldoveni ce vin asupra lor, își făcu- 
seră calea întoarsă și plecaseră din nou în Bu- 
geacul lor. Surle, tobe, băutură, chef. Tomsa 
avu grijă să îmbete bine pe cei 400 de lefegii 
ai lui Despot, și când îi văzu turtă, porunci 
Moldovenilor să se arunce asupra lor și să-i 
măcelărească. 

Muriră toţi, toţi. In curtea unui sătean se 
întăriseră vre-o 50 din ei și-și apăraseră viaţa, 
luptând de după gard, însă căpitanul Dărman 
puse să se îndrepte tunurile asupra lor şi-i 
nimici până la unul. Apoi veni rândul tuna- 
rilor, lefegii și ei, din care scăpă unul singur, 
Christofor, căpetenia lor, pe care Tomșa îl 
cruţă, fiindcă mai avea nevoie de el. 

Astfel scoaseră boerii din uz 400 din mer- 
cenarii lui Vodă. Mai mult nu putuseră, căci 
de-ar fi putut, i-ar fi suprimat evident pe 
toți. Cât despre Tătari, ei nici nu se mişca- 
seră din ţara lor. Totul fusese numai o năs- 
cocire de-a lui 'Tomșa. 

Acum, repede, fără a mai pierde vremea, 
oastea Moldovenilor porni pe Siret în sus 
până se împreună cu boerii veniţi în toată 
graba, Moţoc, Barnovski, Stroici, să-și aleagă 
cu arma în mână un alt voevod. 

Patriarhală și pitorească era pe acele vre- 
muri alegerea Domnului Moldovei. Fără bu- 
Jetine de vot și fără jandarmi, în măreția 

sălbatecii naturi, o câmpie cu zare întinsă, o 
poiană într'un codru, o dumbravă pe-un mal 
de râu, orice loc era bun pentru bărboșii 
boeri, analfabeți dar inimoși, care, nesocotind 
atotputernicia musafirilor din Stambul, își 
exercitau dreptul lor bătrânesc de-a fi cârma- 
cii acestei ţări și de-ași alege căpetenia după 
voia, şi placul lor. 

In ziua aceia de 10 August 1563, pe malui 
Siretului, sfatul boerilor hotărî că Tomss hat- 
manul le va fi Domn. Ii deteră numele de 
Ştefan Vodă și porniră să cucerească țara. 

In timpul acesta, la Suceava, Despot încă 
nu știa nimic de răsvrătirea boeriior săi. El 
se închisese în cetate, mutându-și acolo banii 
şi odoarele, dar nu de frica celor pe care nu-i 
ştia „a fi în viclenie”, ci de grija oastei lui 
Wisznowiesky. Pricepu acum, însfârșit, că rău 
făcuse să slobode lefegii, că prea erau puțini 
cei rămași în preajma lui, și că armata ţărei : 
numeroasă şi vitează, era prea prost înarmată 
pentru a se putea sprijini pe ea. 

In grea cumpănă aflându-se, Ion Vodă ho- 
tări a scrie lui Wisznowiesky pentru a-i fă- 
gădui 12.000 de galbeni, cai și boi fără număr, 
și câte toate încă, dacă o vrea să renunte la 
coroana Moldovei.  Scrise și lui Laski încă 
odată, și socrului Zobrowski, rugându-l fier- 
binte să-l scoată din încurcătura în care se 
afla. Iar până la sosirea răspunsurilor, ră- 
mase închis în cetate, așteptând cu înfrigu- 
rare desfăşurarea evenimentelor, care în ade- 

văr că se îmbulzeau, dar nu de unde îi era lui 
teamă, nu din afară, ci din lăuntrul țărei. 
Alegerea dela Siret fusese semnalul unei 
deslănţuiri de patimi, de omoruri, de inu- 
tile orori. Ștefan Vodă Tomșa, cu oastea lui 
de Moldoveni, se năpusti întâi asupra cetăţii 
Neamţului, în care Despot ţinca o mică gar- 
nizoană de Silezieni, sub comanda lui Ioa- 
chim Klug din Glogau, latinizat Prudentius, 
acel Prudentius care era acum de vre-o cinci 
ani nedespărțit de stăpânul său, pe care-l cu- 
noscuse la, Kesmark. Când sosi Tomșa acolo, 
căpitanul se afla, spre norocul lui, afară din 
cetate. Oamenii săi nebănuind nimic, lăsară 
podul peste gârlă, deschiseră poarta castelu: 
lui, și Moldovenii pătrunseră înlăuntru, cmo- 
rându-i pe toţi, până la unul, cum făcuseră la 
Săpoteni cu lefegii unguri. Apoi, pătrunzând 
în orășelul Neamţului, începură a ucide pe 
toţi cei ce nu vorbeau bine româneşte, Nemţi, 
Unguri, Armeni, toate neamurile străine. 
Ioachim Klug scăpă cu fuga. Dintr'o în- 
iinsoare ajunse, până în seară, la Suceava. 
Dela un Silezian a trebuit să audă Domnul 
Moldovei că bosrii lui îl vicleniseră, că-și ale- 
scseră alt voevod, și că, răsculându-se ţara 
împotrivă-i, veneau gloatele acum să-l alunge 
peste hotare. Eroul dela Renty și din Livonia 
nu-și pierdu cumpătul. Scrâșnind din dinţi, 
închise porţile cetăţii, și-şi puse oamenii să 
sape șanțuri împrejur. Merinde erau destule, 
curajul nu lipsea nimănui; vie Tomşa să-i 

asedieze ! Totuși, trimise de zor doi curieri în 
Ardeal, unul la Anton Szekely, celalt la 
Francisc Zay, cerându-le ajutor. Pe urmă, 
cum o da Dumnezeu! 

Dincolo, oamenii lui Tomșa parcă înebu- 
niseră. In toate părţile, la Roman, la Iași, la 
Cotnar, se repetară, scenele dela Târgu-Nemțţ. 
Fură omoriți negustorii și meseriașii străini, 
nevestele și copiii lefegiilor lui Vodă, Armeni 
și Armence — poporul ține minte — și vã- 
duva lui Lusinski, biata episcopeasă, care ce 
vină, avea ea și ale cui păcate ispășea ? Şcoala 
din Cotnar fu dărâmată, iar directorul «ei, 
Sommer, putându-se  îurișa printre ucigași, 
rătăci luni de zile prin păduri, până găsi în 
sfârşit o potecă ce ducea peste graniță, în 
Ardeal. Firește, au ars boerii și blestemata de 
„Vivliotiki”, talpa iadului. 

In Iași — dece în Iași nu se știe — locuia 
frumoasa Grecoaică, iubita lui Vodă. Şi avea 
sărmana un copilaș în leagăn, o fetiță de 
câteva luni, care când se uita, micuța, cu 
ochii ei frumoși la mamă-sa, parcă se uita 
Iacob fraclide. O uciseră şi pe ea. 

Pe Grecoaică o trimiseră la mânăstire. œo 
mai fi fost vre-un boer s'o pofteascâ. nar 
se vede treaba că ea n'a vrut, căci fu omorită 
mai târziu și dânsa. Se rupe pojghiţa veacu- 
rilor, și gorilul scoate capul prin gaură. Când 
se deșteaptă în om străbunul pliocen, îl tre- 
bueşte sânge. 

Iar acum că toate fuseseră împlinite can 

trâmbițatul Apocalism... spre Suceava! Bum, 
bum, tere-te-te, merse oastea la asediu ! 


* 
Imprejurul lui Despot Vodă nu era un sin- 
gur boer moldovean. Chiar dintre străini prea 
puţini se întâmplaseră a fi cu el în acele clipe 





Suceava !) 


de răstriște. Duhovnicul îi fusese otrăvit, 
George Revelles prins și omorît și el, Iohann 
Sommer fugar prin păduri. Rămăseseră pe 
lângă Vodă doctorul Dionisie Aval, și încă 
vre-o 3—4 credincioși : Ioachim Klug — Pru- 
dentius — care după fuga dela Neamţ nu 
mai plecă din Suceava, diacul Mateiaş, mae- 
strul plătitor, Mihai Fiizy, argatul, și Stanciu, 
servitorul Domnului, cel care după însuși 
mărturisirea lui, „a fost ziua și noaptea cu 
Măria Sa Despot, căci i-a fost aprod, adecă a 
fost într'o casă cu el și a slujit Măriei Sale”. 





1) După o acuarelă de F, Knapp, în Romsdorffer, 

Mai era fireşte acolo Dumitru Diasorinus, 
fratele vitreg, care nedespărțit a fost de Des- 
pot în tot timpul domniei acestuia, nădăj- 
duind mereu că va ajunge și el voevod, fie 
al Moldovei, fie al 'Țărei Românești. 

Iar garnizoana era compusă cam din 1300 
de oameni, și anume: călărime ungurească 
400, sub comanda lui Martin Farcaș, și infan- 
terie ungurească 300, sub comanda lui Ştefan 
Horwat, acelaş căpitan care comandase în 
armata lui Despot, când își cucerise el scau- 
nul cu doi ani în urmă. Ceilalţi 600 de ostași 
erau o strânsură de toate neamurile, lefegii 
nemți, poloni, ruteni, turci, greci, italieni și 
o seamă de moldoveni, puși cu toții sub co- 
manda lui Toma Călăbăneanu. Mai mare 
peste întreaga infanterie și comandant al ce- 
tății era Petre Devay — adică Petru din 
Deva — acel pe care-l lăsase în Moldova An- 
ton Szekely, ca fiind om de ispravă și de în- 
credere, ceiace, cu preţul vieţii lui, a dovedit 
sărmanul că era. 

Puţini, dar aleşi. 

In schimb, dincolo, în lagărul lui Tomșa, 
erau mulți — vre-o câteva mii — însă rău 
înarmaţi şi lipsiţi cu totul de experiență. Ha- 
bar n'aveau Moldovenii ce înseamnă a asedia 
o cetate. Lefegii lui Despot se jucau cu ei ca 
pisica cu șoarecii. De câte ori le venea chef, 
eşeau pe poartă afară, pe poarta mare din 
faţă, şi mergeau în oraș după cumpărături. 
Chemau aceasta „a face năvală”. Despre în- 

tărituri, nici vorbă. Cum încercau Moldove- 
nii să sape la șanțuri, începea din cetate un 
bombardament, care-i punea pe toţi pe fugă. 

In zilele din urmă ale lui August sosiră în 
sfârșit și cele patru tunuri pe care i le dăduse 
Despot lui Tomşa împotriva 'Tătarilor. Moldo- 
venii le îndreptară asupra porţii celei mari 
dela intrare, pentru a o sparge și a pătrunde 
pe acolo înlăuntru. Insă comanda acestei ar- 
tilerii o avea Cristofor, omul lui Despot, 
care-și văzuse toți tovarășii asasinați la Să- 
poteni, și care pentru a-și răzbuna, îndrepta 
țeava tunurilor ba la dreapta, ba la stânga, 
ba în pământ, ba în cer, dar numai în poartă 
nu. Moldovenii se minunau, dar șmecheria 
n'o pricepură. Când iată că într'o zi, ce-i trecu 
lui Despot în cap, să facă iar năvală în afară 
de ziduri, pentru a pune mâna pe tunuri și 
a le trage în cetate. Incepură a se încăera 
oamenii, de ajunseră să tragă cu mâinile de 
tunuri, unii într'o parte, alții într'alta. Zice 
cronica, întrun stil foarte pitoresc, cum că: 
„făcut-au din toată tabăra năvală mare să 
nu lase tunurile să intre în cetate. Ceia să 
le ia, ceştia să nu le dea. Ci dela o vreme, 
aruncând din cetate  cumbarele, rămaseră 
biruiţi Moldovenii Tomșii“ și tunurile fură 
duse în cetate. 

Muriră în această luptă numai 7 Unguri, 
iar Moldoveni 300, printre cari și căpitanul 
Dărman, care-și lua astfel, dela început, răs- 
plata pentru trădarea Domnului său. 

Rămași fără tunuri, neputând împiedecă 
zilnicele ieșiri ale asediaților, boerii lui Tomşa 
se hotărîră a scrie lui Ion Sigismund, voe- 
vodul Ardealului, pentru ai cere ajutor: oa- 
meni, muniții și ingineri. Pe de altă parte, 
Despot trimitea şi el stafete peste stafete, 
ba în Ucraina la Wisznowieski, ba în Polonia 
la Zborowsky, pentru a cere unui împăcare, 
celuilalt ajutoare. 

Pe la 5—6 Septembrie sosi în sfârșit de 
peste Nistru o veste îmbucurătoare. Văzând 
că boerii moldoveni aleseseră domn pe 'Tomșa 
și că prin urmare își bătuseră joc de el când 
îl chemaseră în ţară pentru a-l face voevodul 
lor, Dumitru Wisznowiesky scrise lui Despot 
că e gata nu numai a se împăca cu el, dar 
a-i da chiar sprijinul său împotriva lui 
Tomşa, cerând în schimb dela Ion Vodă doar 
numai 25.000 de galbeni, imediat, plus un 
tribut anual de alți 12.000 de galbeni. 

Strâmtorat cum era, Despot ar fi trebuit să 
primească, fără șovăire, or ce condițiune. Dar 
el nădăjduia în ajutorul lui socru-său, și chiar 
într'al lui Lasky, care, pentru a mai salva 
ce şar putea salva din banii cei se da- 
torau, făgăduise şi el că va veni în ajutorul 
lui Despot. Ca atare, Ion Vodă tărăgănă răs- 
punsul către Wisznowiesky, până, ce va vedea 
ce se va alege din promisiunile care-i veneau 
din Polonia. 

In lagărul asediaţilor vestea că cneazul 
Dumitru era pe cale de-a se împăca cu Despot 

și a năvăli asupra lor, făcu o nemaipomenită 
impresie. Se sfătuiră cu toţii cum să facă pen- 
tru a scăpa de încurcătură, şi după matură 
chibzuinţă, își aleseră, firește, ca armă de 
luptă, șiretlicul. 

Moţoc, Barnovski, Veveriţă şi Spancioc tri- 
miseră o delegaţie la Nistru să spuie lui 
Wisznowiesky că Ştefan Tomșa se alesese voe- 
vod cu sila, că ei nu-l vor, şi că, răsculân- 
du-se împotriva lui, roagă pe Polon să vină 
cât mai repede în Moldova, căci îl așteaptă 
toată boerimea pentru a-l unge Domn. Dar 
îl sfătuiau că înainte de a veni el însuși, să 
trimită o parte din armata sa pentru a-i 
prinde pe Tomșa. Scopul lor era să răslățea- 
scă oastea Polonului, cum o răslăţise înainte 
pe a lui Despot. Aceste mici amănunte dove- 
desc că firea ageră și șmecheră a Moldovea- 
nului nu datează de azi de ieri. 

Wisznowiesky, ale cărui meninge par a fi 
fost slăbuţe, se încrezu şi acum, deși expe- 
riența lui din urmă cu boerii moldoveni era 
de o dată recentă. El scrise lui Despot că 
întrucât n'a primit încă un răspuns hotărît 
dela dânsul, rupe orice tratative de împăcare. 
Pe de altă parte dislocându-și armata, trimise 
în Moldova 500 de Cazaci să prindă, chipurile, 
pe Tomşa. Insă acesta, cu toată oastea lui, 
pândea de după niște tufișuri, sosirea dușma- 
nului. La podul dela Verișcani, când să 
treacă Cazacii apa, eşiră Moldovenii din as- 
cunzători și-i măcelăriră pe toți. Zece Sep- 

tembrie 1563 — o lună după măcelul dela 
Săpoteni. 

Deși bolnav, Wisznovwiesky urmase totuși, 
cu o parte din armata lui, avangarda sa de 
Cazaci. Mergând agale în caretă, sosi, la 12 
ale lunei, pe locul dezastrului, găsind podul, 
apa, malurile pline de cadavrele ostașilor 
săi. Işi puse pe dată soldaţii în linie de bă- 
tae, atacând pe Moldoveni, care se aflau încă 
în împrejurimi. Bătălia ţinu toată ziua, în- 
dârjită şi amarnică. Tomșa luase cu el și 
câteva „puşti“ — tunuri — găsite nu se 
ştie unde. Christofor tunarul începu și aici 
manopera dela Suceava; trăgea peste cape- 
tele Cazacilor, până prinseră în sfârşit Mol- 
dovenii de veste că e numai șmecherie la 
mijloc, și-i sburară creierii. Armata lui Tomșa 
fiind însă mult mai numeroasă de cât a Po- 
lonului, către seară izbânda fu a ei. Pieriră 
în acele lupte mulţi Moldoveni, însă Dumi- 
tru Wisznowicsky, bolnav de-și târa abia pi- 
cioarele, fu prins, legat, și trimis la Stambul 
plocon Padișahului. Muri acolo, măcelărit, 
și astfel scăpă Moldova de un nou preten- 
dent. De acum, rămânea răfuiala dintre 
Tomșa şi Despot. 

In timpul acestei bătălii, cetatea Sucevei 
fu despresurată. Ion Vodă ar fi putut fugi, 
luând cu el și toate comorile sale, căci nu 
mai era în preajma capitalei picior de ostaș 
dușman. Totuși rămase; zic unii că după sfa- 
tul medicului său Dionisie Aval. Dar era 

Despot prea deştept pentru a asculta de sfa- 
turi proaste. El rămase, fiindcă nădăjduia 
în ajutorul lui Laski şi al lui Zborowsky, cu 
care să poată înfrânge pe răsvrătiţii săi 
boeri. 

Folosindu-se de răgazul ce i-l dădură ase- 
dianții, el își aprovizionă cetatea cu muniții 
și provizii, grâu, orz, vite, vin. Iar când văzu 
armata lui Tomșa întorcându-se la Suceava, 
închise iar porţile și aşteptă. 

15 Septembrie 1653. Al doilea asediu. 

Insă Tomșa primise între timp ajutorul ce 
i-l făgăduise voevodul Ardealului, 400 de sol- 
daţi călări și 300 de pușcași, toţi Unguri, 
puși sub comanda unor pricepuţi căpitani, 
Ladislau Rădâk, Mihai Racz și Francisc Nya- 
kazo, acesta din urmă Român probabil: Nă- 
cazul. Ei veniseră cu meșteri de-ai lor, înţe- 
legături în arta asediilor, și cu multe muni- 
ţii şi praf de pușcă. Cum sosiră în faţa zidu- 
rilor, începură lucrările: săpare de șanțuri 
prin galerii sub pământ, ridicări de tranşee 
împrejurul cetăţii, ajungând până la poarta 
cea mare, a cărei punte — le pont-levis — o 
nimiciră. Ascdiaţii rămaseră închiși în ceta- 
te, nemai putând eşi afară, ca mai înainte, 
după aprovizionări. Ei făcură o poartă as- 
cunsă în latura apuseană a zidurilor, însă se 
strecurau pe acolo cu mare anevoie, fiindcă 
asedianţii băteau mereu cetatea „cu tot fe- 
lul de meşteşuguri“ zic Letopiseţii. 

Timpul trecea, ajutorul lui Lasky nu mai 

venea. Despot începu să-și piardă răbdarea. 

Hotări deci să încerce iar „o năvală mare“, 
doar o putea înfrânge și risipi pe dușman, 
ca să poată despresura cetatea. Pe poarta 
ascunsă, prin cea mare cu podul dărâmat, 
poate peste meterezurile zidurilor, eșiră puş- 
cașii toți afară și năpustindu-se asupra oas- 
tei lui Tomşa, începu o luptă înverșunată „cu 
multă vărsare de sânge în ambe părțile“ zi- 
ce cronicarul Nicolae Costin. Insă toată vi- 
tejia aceasta fu zadarnică. Deşi muri în nă- 
vală hatmanul Barnovski, aprigul dușman al 
lui Despot, Moldovenii şi Ardelenii lui Tomșa 
respinseră totuși pe lefegiii străini, care a- 
mărâţi, intrară din nou în cetate. Au urmat 
de atunci numai luptele dela distanţă, cu 
puști şi cu tunuri. 

Vremea trecea, fără ca nimeni să poată 
înțelege când și cum se va isprăvi joaca a- 
cestui asediu. La 15 Octombrie Ràdàk trimi- 
se din nou în Ardeal după muniții, dar la 1 
Noembrie asediaţii, care de 6 săptămâni nu 
mai eșşiseră din cetate, păreau încă foarte 
bine aprovizionaţi. Tomşa nădăjduia în înfo- 
metarea dușmanului său, dar acesta, între 
zidurile sale, părea a mânca și a bea bine. Pe 
de altă parte Despot, tremurând de nerăb- 
dare, aștepta oastea lui Lasky să-l scape de 
bucluc, iar acesta tărăgăna mereu, căci îi 
lipseau banii trebuincioși pentru angajare de 
lefegii. Şi pentru unii și pentru alţii, situația 
devenea intolerabilă. 

Dar când nu pot face oamenii ispravă, a- 
jută soarta, cu tainicile ei mijloace, la des- 
legarea problemelor. 

* 

Un neamț, profesor de psihologie, care 
trăia pe la începutul veacului trecut, își des- 
chisese cursul cu următoarele cuvinte: 

„Știut este că omul se compune din trup 
și din sufiet“, ceiace avu darul să exaspe- 
reze pe Goethe, care spunea că dacă este 
ceva care nu se știe, e tocmai esența omu- 
lui, acel amestec de materie și de psihic, ale 
căror granițe se confundă și se contopesc. 

Imbinarea lor e în adevăr ciudată. Drep- 
tul pumnului și Liga Naţiunilor au zăcut 
întotdeauna în cutele inimei și ale creerului 
omenesc. Intâi dai la cap, pe urmă îţi vine 
să săruţi. Nu mai târziu decât în anii 1914— 
1919. Furia aceasta de-a pupa, n'o au nu- 
mai oamenii dela Geneva. Am avut-o şi noi 
pe front când după aprige lupte, venea o 
vreme de acalmie, şi începeam dela tranșee 
să ne aruncăm vorbe prietenești, ironice une- 
ori și alte ori sentimentale. 

Astfel se întâmplă și la Suceava, în anul 
1563, pe la sfârșitul lui Octombrie. Cu atât 
mai mult, cu cât și înlăuntrul zidurilor, şi 
în afară, stăteau oameni de-un sânge și de-o 
limbă. După trei luni de asediu, după năva- 
le, după lupte și bombordamente, după o a- 
calmie care ţinu câteva săptămâni, urmă o 
camaraderie, un fel de prietenie chiar între 

asediați și asedianţi, în deosebi, fireşte, între 
Unguri. Incepură să-și strige unii altora fel 
de fel de glume peste metereze: ce mai faci, 
vere? cât o să mai stăm aici? ducă-se dracu- 
lui de asediu și terem-te-te ! 

Lui Despot glumele acestea nu-i plăcură. 
Se puteau uşor transforma în altceva, într'o 
înțelegere intre ostașii ambelor tabere. El 
porunci, sub pedeapsă de moarte, încetarea 
comunicărilor dintre beligeranți. Intru exe- 
cutarea acestui ordin numi pe Martin Far- 
caș comandant suprem al cetăţii, cu putere 
discreţională asupra întregei garnizoane. 

De aici a pornit tot buclucul. Drama fi- 
nală îşi trage origina din lipsă de discernă- 
mânt psihologic, care de altfel era una din 
caracteristicile lui Despot. El, învățatul, ora- 
torul, viteazul Iacob Eraclide, nu cunoștea 
oamenii. Era bun la inimă și prea lesne în- 
crezător. Ori cine îi jura credință sau îl lin- 
guşea, era pentru el un om de ispravă: Gi- 
teta, Stroici şi Tomşa, Martin Farcaș. 

Era acest Farcaș, în care-și pusese Vodă 
toată încrederea, un om ambițios, lacom și 
las. Cum se văzu învestit cu puteri discre- 
tionale, începură să mijească în mintea lui 
planuri de trădare. Scopul: comorile lui Des- 
pot. Iar mijlocul de executare: perfidia şi la- 
șitatea. Născocirile lui și îndemânarea cu 
care a lucrat sunt în adevăr uimitoare. El 
știa prea bine că nu-și va putea executa pla- 
nul de trădare, atâta vreme cât în mijlocul 

11 

lor trăia un om de treabă și cinstit, Petre 
Devay, căpitanul infanteriei si fostul coman- 
dant al cetăţii. Pe acest ofițer îl iubeau toți 
ostașii, din cuvântul lui nu eșeau, iar Far- 
caș nu puteau avea vreo nădejde să înduple- 
ce pe un astfel de om a-şi trăda voevodul. 
Deci, trebuia suprimat. 

Dușmănia dintre ei era de altfel mai ve- 
chie şi pornise dela o glumă rău înțeleasă, 
Pe la începutul lui Octombrie, într'o seară, 
stând de vorbă amândoi la vreun păhărel de 
vin și tânguindu-se de plictisitorul asediu ce 
erau nevoiţi să-l înfrunte, Martin Farcaș zise 
lui Petru Devay: 

— „Fac prinsoare cu tine şi-mi pun capul 
că până în trei săptămâni va sosi Lasky cu 
armata lui să ne despresoare“. 

— „Hai că nu“ zise Devay. 

Iar cela: „Hai că da!“ Şi făcură prinsoare. 

Dar trecură trei săptămâni, şi nimic. Far- 
caş de colo, faţă de multă lume, se apucă 
să zică iar: „Să-mi tăiați capul, de nu vine 
ajutorul până în trei zile“. Devay începu să 
râdă: „Farcaș dragă“ zise „tu wai cap, că ţi 
l-am câstigat eu!“ 

In afară că nici pe atunci nu era îngăduit 
unui pifan să glumească astfel cun cavale- 
rist, dar ce fu mai trist, e că Farcaș luă glu- 
ma drept o amenințare. Şi de atunci, dușmă- 
nie de moarte. 

Acum că era el mare și tare, că râvnea la 
averea, celui ce-l înăltase, şi că Devay deve- 

nea o piedică la înfăptuirea planurilor sale, 
se hotărî deci să se desfacă de acest om in- 
comod. Insă nu avu curajul să lucreze pe 
față. 

— „Devay“ zise el într'o zi „deşi nu în- 
găduie Vodă să mai vorbim cu conaţionalii 
noștri din șanțuri, dar eu cred că ar fi bine 
să le spui... cutare, nu se știe anume ce. 

Căpitanul răspunse că nu poate înfrânge 
porunca, domnească, însă Farcaș îl făcu să 
înțeleagă că fiind el numit de Vodă cel mai 
mare peste toți și înlocţiitorul lui, e ca și 
cum porunca ar fi dată de Despot însuși. Lui 
Devay cuvintele acestea i se părură înțelepte, 
şi urcându-se pe ziduri, vorbi pe ungurește 
cu asedianţii din tranșee. 

Pe dată, Farcaş merse la Vodă. 

— „Măria Ta, zise, Petre Devay, în dispre- 
țul poruncei pe care a-i dat-o, sa urcat pe 
ziduri și a vorbit cu dușmanul. L-au auzit 
toți ostașii. Nu știu ce vrea omul acesta, dar 
e periculos. Ar trebui suprimat“. 

Vodă, bănuitor, dar nehotărit, nu știa ce 
să răspundă. Insă Farcaș îi spuse că Devay 
trebuie neapărat să fie ucis, dar că având în 
vedere marea popularitate de care se bucură 
acesta, printre soldaţi, va trebui, în caz că ei 
sar răzvrăti, să ia Domnul, cu autoritatea 
ce are, omorul asupra lui. Convins de această 
necesitate, Despot făgădui că așa va face şi 
trimise îndată să cheme pe Devay la el în 

cameră. Era în ziua de 5 Noembrie, dimi- 
peata. 

Acuma, topografia locului și aşezarea per- 
sonagiilor: In cetatea Sucevei, cum intrai, 
prin partea de răsărit, în curtea din lăuntru 
era, la stânga porţii, paraclisul domnesc, și 
la dreapta ei palatul (înspre miază-noapte) 
ale cărui ferestre dădeau parte în curte şi 
parte în afară, cu vederea asupra orașu- 
lui. Despot stătea la etaj, în trei odăi 
numai, dormitor, cameră de locuit și sufra- 
geria. Pe urmă veneau, jos și sus, toate încă- 
perile Curţii. In camera de locuit se aflau, 
în clipa aceia, Vodă, care stătea în mijlocul 
încăperii, având în spatele lui pe credinciosul 
său servitor Stanciu. Intrunul din colțuri, 
mai la întuneric, se ţinea comandantul Mar- 
tin Farcaș, iar ascuns după ușă, un maur, 
slugă domnească, o namilă de om care ţinea 
un buzdugan în mână. Dincolo, în dormitor, 
era Ştefan Horwath, căpitanul pedestrimei. 
li poruncise domnul să aștepte acolo până 
va fi chemat, însă ușa dintre amândouă odăi 
fusese încuiată. 

Petre Devay, chemat de stăpânul său, intră 
în odaie. Cum pătrunse înlăuntru, maurul 
îi repezi două lovituri de buzdugan în cap. 
Căpitanul, om puternic și sprinten, îi smulse 
bâta din mână și începu să se lupte cu el, 
Atunci sări din colțul său Martin Farcaș, şi 
repezindu-se asupra lui Devay, îl străpunse 
cu spada. Un țipăt de groază şi de durere 


www.dacoromanica.ro 


FARMECE 185 


străbătu prin odăile palatului, prin toată ce- 
tatea, până dincolo, în lagărul duşman. 

Petru Devay căzu mort, 

Din dormitor, Ştefan Horwath, auzind 
strigătul acesta, vru să pătrundă în camera 
domnească. Găsind ușa încuiată, vru s'o 
spargă, însă nu izbuti. Și deodată, auzi cheia 
cum se întoarce în broscă, ușa se deschise, 
şi înaintea lui se arată Despot Vodă cu o lan- 
cie în mână, strigându-i: „Blestematul de 
Petre Devay a vrut să mă răpună cu sabia“. 

Intrară amândoi în odaie. Cadavrul lui 
Devay era întins pe jos, iar Stanciu, în ge- 
nunchi, ștergea sângele de pe podea. Maurul 
şi Farcaş nu mai erau acolo. Afară, sub fe- 
restrele Domnului, se auzia gălăgie. Soldaţii, 
care în ţipătul ce străbătuse aerul recunos- 
cuseră glasul căpitanului lor, voiau să intre 
în palat. Atunci Stanciu și cu alt servitor 
ridicară repede trupul mortului și-l ascunse- 
ră întrun dulap. Şi abia isprăviră treaba 
asta, că iată, ostașii sparseră uşile, dând nă- 
vală în camera domnească. 

— „Unde este căpitanul nostru? unde e 
Devay?“ răcniră ei. Şi zărind pe Horwath a- 
colo, se năpustiră asupra lui: „Stai, Ștefan 
Horwath! Tu l-ai ucis, tu, care nu plăteai 
nici a zecea parte cât el!“ 

L'ar fi omorît pe bietul om, acolo pe loc, 
dacă Despot nu săria în ajutorul lui: „Tăia- 
ţi-mă pe mine, înainte de a ucide pe Hor- 
wath. El nu e vinovat. Eu, eu Domnul vos- 

tru, cu mâna mea, am străpuns pe Devay, 
care voia, să mă, omoare!“ 

Despot își rescumpără astfel minciuna dela 
Hotin, și omorul de la Saint-Germain, și toa- 
te greșelile lui, Iar din clipa aceia, din clipa 
când pentru a-și ține cuvântul dat lui Far- 
caș, luă asupra lui un omor pe care nu-l fă- 
cuse, păși deodată Iacob Eraclide pe-o cale 
de purificare, de demnitate, de panaș, care 
făcu din el, în ceasul morţii, un erou! 

* 

Soldații părăsiră palatul, dar ajunși în 
curte începură din nou a striga și a ame- 
ninţa. Folosindu-se de aceste neorândueli, 
Farcaș porunci căpitanilor săi Ion Sydo, Va- 
lentin Nagy și Ioan Horwath — altul decât 
Ştefan, poate frate-său — să se furișeze prin 
deschizătură și să meargă în lagărul dușman 
pentru a trata acolo predarea cetăţii. Iar el, 
mergând în mijlocul ostașilor, le spuse că 
Despot Vodă a omorât fără nici o vină pe 
Devay şi ațâţându-i la răsvrătire, îi sfătui 
să prade comorile Domnului, căci apoi, dând 
cetatea pe mâna dușmanului, vor rămânea 
cu toţii oameni înstăriți. Spiritele crau prea 
înflăcărate pentru ca astfel de vorbe să nu 
prindă. Se năpustiră cu toţii asupra visteriei 
domnești, sparseră lacătele, și furară tot ce 
găsiră înlăuntru, aur, argint, scule, șei, frâ- 
ne. Partea leului și-o făcu Martin Farcaș, a 
tigrului un prieten de-al său, căpitanul Petre 
Sechel, iar cei mici luară fiecare ce putu 

apuca. Aceste lăudabile fapte numai Ungurii 
le făcură. Ceilalți, în deosebi Grecii şi Mol- 
dovenii, se ţinură deoparte, rămânând cre- 
dincioşi lui Despot. | 

Pe urmă se întruniră din nou toţi Ungurii, 
aleseră pe Farcaș căpetenia lor și-i jurară că 
vor crede în vorbele lui ca în Sfânta Scrip- 
tură. Merseră apoi în apartamentele lui Du- 
mitru Diasorinus, fratele lui Despot, și în- 
trale doftorului Dionisie Aval, luară și de a- 
colo tot ce găsiră mai de preţ, și însfârșit, 
trecură în beciuri, desfundară butoaiele de 
vin şi se puseră pe chef. 

Inchis în camere sale, Despot, care vedea 
forfoteala și auzia gălăgia, nu știa totuși 
bine ce se petrecea. Se hotări în sfârşit să 
trimită pe-un credincios de-al său printre 
răsvrătiţi pentru a asculta ce spun. Şi aces- 
ta îl prinse pe Martin Farcaș tocmai când 
vorbia oamenilor săi astfel: „Acum cam pră- 
dat averile lui Despot, dacă va izbuti el să 
scape, vom pieri toți, până la unul. Să lu- 
crăm deci să nu scape, altfel suntem pier- 
duţi, fiindcă peste două-trei zile va sosi Las- 
ky cu ajutor". 

Ion Vodă fu lămurit. Ce s'o fi petrecut în 
sufletul lui, numai el stic. 

Un ceas mai târziu căpitanii se întoarseră 
din lagărul dușman, spunând lui Farcaș că 
nu isbutiseră la nici o înțelegere, fiindcă 
Tomșa cerea capul lui Despot, iar ei nu fu- 
seseră însărcinaţi de a-l făgădui. 

Luând cu el pe Sechel, pe Nagy şi pe Ion 
Horwath, Martin Farcaş merse atunci el în- 
suși să se înțeleagă cu duşmanul. Tiptil după 
ei şi fără a fi băgat în seamă, se strecură 
prin deschizătură și Ștefan Horwath, mult 
credinciosul căpitan al lui Despot. Ce auzi 
nu-l putu bucura nici pe el, nici pe Vodă, 
când i se făcu raportul. Şi anume, ci-că Mar- 
tin Farcaș spunea în gura mare asedianţilor 
că va preda cetatea peste 12 ceasuri, dacă li 
se garantează că nu vor fi despoiaţi de co- 
morile ce furaseră, însă întrucât privește pe 
Despot, nu-l pot preda, nefiind el în cetate. 
La auzul acestor vorbe Ladislas Radak, ge- 
neralul lui Ion Sigismund, se supără atât de 
mult, în cât Farcaş fu nevoit s'o dreagă, zi- 
când: „Mă mir că dumneavoastră, oameni 
vechi în slujbă, nu mă înțelegeți“, și spu- 
nând aceste, făcea cu ochiu pentru a da a 
înţelege că Despot e în cetate și că-l va pre- 
da. Radak răspunse: „Pentru avutul prosti- 
mei aceleia eu nu iau răspunderea; destul că 
le vom cruța viața și că vă vom lăsa lui Se- 
chel și ţie comorile furate. Dar Tomşa vrea 
înainte de toate să i-l dați pe Despot, aţi în- 
teles?“ 

Intorși în cetate, Despot află din gura lui' 
Horwath adevărul, iar ostașii, dintr'a lui Far- 
caş, minciuni. Li spuse anume că s'a înțeles 
cu asedianţii de a le preda cetatea, că se va 
desfunda poarta mare, se va repara podul, 
şi că eşind cu toţii pe acolo, dușmanul se va 

6, Intrarea principală cu podul 
peste şanţ. 

13, 17, 19 porţi de intrare. 

14, 18 curți interioare 

49. odaia gărzilor 

48 şi 41 paraclisul (care venea la 
etaj). 

54. cisterna. 

50. monetăria lui Despot Vodă. 

46. camera mortuoară. în care s-a 
descoperit scheletul lui Petru 
Devay. 

12, 29. 52, 85 erau încăperi pentru 
soldaţi. 

44. 45, 47, 48, 49 precum și etajul 
de deasupra eruu încaperi pentru 
curteni. 

Palatul lui Despot venea la Nord 
lipit de zidul 20, din care azi nu 
mai rămâne nimic 

Poarta mica, prin cure a egit Des- 
pot. la locul însemnat cu X, zi- 

retrage dincolo de oraș, lăsându-i pe toți să 
plece cu avutul lor, iar pe Despot îl va da pe 
mâna unui ceauș turc, care-l va duce la 
Constantinopol, viu nevătămat. 

Ostașii fură mulțumiți de acest rezultat, 
care li se păru lor avantajos și demn, însă 
ofițerii nu erau toți din partea lui Farcaș. 
Nicolae Sabo, care zăcând bolnav în pat nu 
putuse lua parte la sfaturile căpeteniilor, se 
pomenise cu Farcaș în odaia lui, întrebân- 
du-l: „Dragă prietene, ce-i de făcut?“ Iar el 
îi răspunse: „E de făcut că atâta vreme cât 
avem provizii, nu trebue să ne dăm. Carne de 
cal avem destulă și alimente de tot felul. 
Dacă ni se vor isprăvi proviziile, vom face 
năvală cu armele. Cine va avea noroc de la 
Dumnezeu să scape, va scăpa, dar să nu poa- 
tă zice nimeni c'am fost vânzătorii stăpânu- 
lui nostru“. Dar Farcaș nu-l ascultase. Şi a- 
cum, venind din lagărul duşman, intră iar 
în odaia, lui, zicându-i: „Tovarășe, am ispră- 
vit bine totul“. Şi-i spuse şi lui minciuna pe 
care o spusese soldaților. Dar Sabo răspun- 
zându-i că nu este bine ce-a făcut, și mai 
mulți ofițeri fiind de aceias părere, Martin 
Parcaș se supără, zicând că el poruncește în 
cetate, și ce vrea el trebuie să se întâmple, 
căci este cel mai mare peste toți. Apoi, pen- 
tru a mai înbuna lucrurile, scoase două scri- 
sori, arătându-le fără a le deschide, şi spu- 
nând că sunt una de la principele Ardealu- 
lui și cealaltă de la Voevodul Ştefan Tomșa, 

prin care jură amândoi că de vor preda Un- 
gurii cetatea, vor putea pleca toți neatinși cu 
comorile lor, iar lui Despot nu i se va întâm- 
pla nimic rău. 

De la soldați și de la ofițeri, Farcaș merse 
la Vodă. Lui, ar fi vrut să nu-i spună o vor- 
bă despre nimic. Insă îl găsi stând la fereas- 
tră, de unde se vedea o parte din oraş. Şi 
cum intră, Ion Vodă îl întrebă: 

— „Doar aţi predat cetatea, Martin Far- 
caş ?“ 

— „Dece, Măria Ta?“ 

— „Fiindcă văd umblând ostași unguri şi 
moldoveni slobozi pe uliţeie Sucevei şi vin 
până pe sub zidurile cetăţii, și nimeni nu 
trage în ei. 

— „Zău, aşa e Măria Ta“ răspunse Farcaș, 
uitându-se pe geam „Cetatea pare a fi pre- 
dată, dar nu stiu de cine“. 

— „Apoi du-te de vezi cine a făcut asta 
fără ştirea mea, şi porunceste să împuște 
ostașii asupra dușmanului!“ 

Farcaș eși din cămara domnească, şi întor- 
cându-se în curând, spuse lui Vodă că ni- 
meni nu vrea să mărturisească nimic, ci a- 
runcă vina unii asupra altora. Insă Despot 
ştia acum prea bine cine e vinovatul. Liniş- 
tita lui întrebare, spusă pe-un ton care ar 
pare naiv: „Doar aţi predat cetatea, Martin 
Farcaș?“ ia o înfățișare de ironie, care se 
înalţă până la măreție. 

Totuși, el încă nu se credea pierdut. In 

clipa aceasta, supremă, se potoliseră, patimi- 
le, și numai judecata mai lucra. Se gândea 
cum ar face și ar drege, doar o eși din în- 
curcătură. Lasky nu putea fi departe de Su- 
ceava. Primise vestea mai deunăzi că o ar- 
mată de mercenari fusese strânsă și că por- 
nise din Polonia. Peste trei-patru zile ea ar 
putea fi sub zidurile cetăţii. Situaţia lui era 
în funcţie de timp. Neapărat, trebuia să în- 
duplece pe fiara aceasta de Farcaș, să-i cea- 
ră un răgaz, să-i făgăduiască, dacă o vrea să 
amâne predarea cetăţii, toate onorurile, toa- 
te situaţiile, toate averile din lume. Prodi- 
galitatea. lui Despot în materie de promisiuni 
era fără margini. Insă lui Farcaș nu-i mai 
era îngăduit să dea îndărăt. Sosirea lui Las- 
ky ar însemna despresurarea, cetăţii și moar- 
tei lui sigură. El asigură pe Vodă că nu știe 
nimic, dar dacă crede Măria Sa de cuviinţă, 
va merge în lagărul dușman să vorbească 
el, comandantul cetăţii, cu comandantul oş- 
tirei lui Tomşa. 

— „Mergi, zise Despot. Dacă ați săvârșit 
lucrul acesta fără ştirea mea, mântuiţi și via- 
ţa mea împreună cu a voastră. Săraci în că- 
măşi să rămâneţi, dar cinstiţi. Cu ajutorul 
lui Dumnezeu și a prietenilor mei, vi se vor 
întoarce toate pagubele. Dar dacă vreți să 
mă daţi pe mâna dușmanului să mă taie, 
am să strig sus și tare că fără voia mea aţi 
predat cetatea şi Impăratul vă va pedepsi, şi 

vă va pedepsi și Dumnezeu până într'a şap- 
tea viță și seminţie“. 

Şi Farcaş răspunse: 

— „lată mă duc, Măria Ta, şi voi isprăvi 
totul cu bine“. 

A doua oară merse trădătorul în lagărul 
Tomșii. Când se întoarse, arătând o faţă vo- 
ioasă, el zise voevodului: 

— „N'ai să te temi Măria Ta de nimeni. 
Am pregătit totul în chipul cel mai potrivit. 
După ce se va lucra podul, vom eşi cu toţii 
pe poarta cea mare, și pentru mai deplină 
încredere, oștirea duşmană se va depărta trei 
mile de oraș. Un ceauș ture va veni să ducă 
pe Măria Ta la Poartă, iar eu te voi însoţi. 
Să nu-i fie teamă Măriei Sale. Să n'aibă Mă- 
ria Ta nici o grijă!“ 

Măria Ta, Măria Sa, nici o teamă, nici o 
grijă! Măria Sa înţelese că e pierdută. 

Ea nu mai vorbi acestui om decât în vorbe 
scurte şi poruncitoare: 

— „Vreau să vorbesc cu ceaușul preamă- 
ritului Imoărat!“ 

— „Când vom eşi din cetate, Măria Ta, 
când vom eși din cetate. Ceaușul va veni şi 
ne va lua în Drimire“. 

— „Egi afară!“ 

Martin Farcaş eşi. 

Ion Vodă chemă pe Stanciu, poruncindu-i 
să adune în camera lui, cât mai în grabă, pe 
toţi cei ce-i rămăseseră credincioși: fratele 

Dumitru, doctorul Aval, Prudentius, Mateiaș, 
vre-o şaisprezece oameni. 

Când se adunară cu toţii acolo, Vodă le 
spuse că situaţia este desperată, că lau vân- 
dut trădătorii, și că singurul mijloc de scă- 
pare e fuga. Cine vrea să împartă soarta lui, 
să vie cu el. Vor eşi prin deschizătură, în 
puterea nopții, și vor merge unde-i vor duce 
ochii, doar îi va scăpa Dumnezeu din mâi- 
nile dușmanilor. — „Cine vine cu mine?“ 

Șaisprezece câţi erau, șaisprezece jurară: 

— „Venim cu tine, Măria Ta!“ 

Era seara, mult după asfinţit. Şi începură 
pregătirile. Dar, pe la grajduri, afacerea se 
vântură. Martin Farcaș prinse de veste, și 
uite-l căn miezul nopţii urcă scările pala- 
tului. Şi nici destul de viteaz nu era ca să 
vie singur. Luă cu el pe Sechel, pe Ion Hor- 
wath, pe Sabo, pe Christofor Polyak, toţi că- 
pitani, oamenii lui. 

Vodă, firește, era treaz. Umbla de ici colea, 
dela ușă la fereastră şi dela fereastră la ușă. 

Cum întră în odaie, Farcaș, cu ochii hol- 
baţi, îl întrebă: 

— „Unde mergi, Măria Ta?“ 

— „Unde o vrea Dumnezeu!“ 

Incepură atunci întâi rugăminți, lingușeli, 
jurăminte. Să nu plece Măria Sa, căci va fi 
prinsă şi omorâtă. Peste trei zile, peste două, 
vom eşi cu toţii și va fi atunci spre binele 
obştesc. Să nu creadă Măria Sa, să... 

— „Plec!“ 

In fața acestei hotăriri, deodată, se ridică 
ca un zid hotărîrea cealaltă: 

— „Decât să piară atâţia oameni, mai bine 
moară unul singur!“ 

Gata. Sentința era dată! 

Martin Farcaș, comandantul suprem al ce- 
tății, își fulgeră poruncile: santinele la ușa 
cămarei domnești, santinele la scara cea 
mare, santinele la toate ferestrele. Nimeni 
nu intră în palat, nimeni nu esă din el. 

După aceste acte de reciprocă energie, 
unul vrând să plece, cellalt împiedicându-l, 
se întâmplă o ciudată schimbare de senti- 
mente, o slăbire a bălămălilor psihice în am- 
bele tabere beligerante. 

Vodă (ne-ar fi plăcut să n'o mai spunem) 
căzu în genunchi în faţa trădătorului, ru- 
gându-l să-l lase să-și ia lumea în cap, sau 
atunci să-l omoare, acolo, pe dată, dar să nu-l 
dea pe mâna lui Tomşa. 

Farcaș (drept dovadă de vechimea liche- 
lismului în omenire) îşi stropea capul cu apă 
şi se făcea nebun. 

Situaţia aceasta era lipsită de orice urmă 
de eleganţă. Dar cât de omenească era ea! 

Pe urmă, Farcaș merse să se culce, iar 
Despot rămase să vegheze. 

Ce noapte! Ce stafii aiurea pornite din 
undele albastre ale Arhinelagului, ce umbre 
rătăcite prin coridoarele pustii ale sufletelor 
încărcate, ce plânsete de copil sub povara 
unui dulap, ce vaete de durere în margină de 

şanţuri lângă Saint-Germain, ce ironice rå- 
suri printre lacheii din Bruxelles, ce chipuri 
de domniţe deziluzionate, ce apă roșie în 
matca bătrânului Trotuș. 

Păzește, Doamne, pe robul tău! 

* 

Când bătu soarele în geamuri — poate 
dormise, poate nu — dar dimineaţa îl prinse 
gata pocăit, și foarte mare. Mare cum nu 
fusese încă nici odată. Mare, cum singur war 
fi bănuit c'ar putea să ajungă. Majestatea 
Morţii îi măturase urâtul şi-i răscolise în su- 
flet tot ce avea el frumos: bunătatea, vite- 
jia, mândria! 

Porni la biserică. In clipa supremă credin- 
tele se contopesc într'Unul Dumnezeu. Des- 
pot ascultă slujba slavonă într'o biserică 
moldovenească, și, provoslavnic, mâncă din 
trupul lui Christos şi bău din sângele Lui. 

Când eși pe ușa paraclisului afară, toată 
garnizoana era acolo, adunată în curtea din 
lăuntru. Nu se miră. Deși predarea cetăţii ar 
fi urmat să aibă loc abia peste două zile, pre- 
simţise, știuse, că ea se va face acum. Roti 
deci ochii în prejur, — ultima privire a ge- 
neralului care îmbrățișează o situaţie — și, 
fulgerător, prinse o impoderabilă șovăire în 
nu se știe ce din înfățișarea mulţimei, în 
prea dilatate pupile, poate. 

Nici mar fi fost om, de nu încerca să spe- 
culeze cea din urmă șansă de scăpare ce i se 
oferea. 


www.dacoromanica.ro 


176 C. GANE 


Cu o mişcare, poate teatrală, dar pentru 
clipa aceia, frumoasă, își rupse gulerul și 
arătând gloatei gâtul, pieptul său gol, răcni: 

— „Tăiaţi-mă! Nu fiţi laşi! Scăpaţi-mă de 
rușinea de a mă preda. Cine mă taie? Tă- 
iați-mă!“ 

Trecu în mulțime un zumzet de aprobare. 

— „Da“ zise unul: „Era vorba să eşim pe 
poarta cea mare!“ 

Iar altui: 

— „Şi nici nu sa început lucrarea. Vom 
eşi prin deschizătură. Nu ne-a fost vorba 
asa!“ 

Un al treilea: 

— „Dacă lucram la desfundarea porții, nu 
isprăveam până în trei zile. Poate, până a- 
tunci, venea Lasky să ne despresureze“. 

Al patrulea: 

— „Şi nu mai era nevoie să predăm ceta- 
tea. Scăpam cu toții, şi voevodul scăpa cu 
noi. Acum, cine-l tae, noi sau Tomşa?" 

Martin Farcaș alerga nebun dela unul la 
altul: 

— „Nu-l tae nimeni. Va merge la Stambul, 
căci astfel a jurat duşmanul, că vom fi toți 
nevătămaţi. Dar am jurat și eu, că până la 
amiază voi preda cetatea. Nu-mi faceţi părul 
meu cărunt de râs. Peste un ceas trebue 
să eşim. 

Veniţi-vă în fire; nu-l tae nimeni!“ 

: Diacul Mateiaș, cu duhul omului simplu, 
zise: 


www.dacoromanica.ro 


FARMECE 177 


— „Domnule Martin, toţi ne jucăm cu 
viața! De aceia, hai să citim scrisorile care 
spui că le ai de la Radak și dela Tomșa! Să 
le vedem şi noi!“ 

— „Ce grijă ai d-ta de asta?“ răcni Farcaș, 
scos din fire. Când te-oi lovi cu bâta în cap, 
fecior de lele nebună ce-mi eşti, îndată te ia 
dracul! Sunt eu sau nu sunt căpitanul 
vostru?“ 

Bietul diac Mateiaş a început a plânge—și 
toți au înțeles trădarea. Dar furia căpitanu- 
lui fusese comunicativă. O mişcare de ener- 
gie, și trupa stătu drepți! 

Intorcându-se către Despot, Farcaş po- 
runci: 

— „Mergi de te îmbracă!“ 

Și Despot merse să se îmbrace. 

Când, un ceas mai târziu, Ion Vodă se a- 
răta pe treapta de sus a scărei domnești, el 
era îmbrăcat în cea mai frumoasă, în cea 
mai scumpă haină ce avea. Ca pe monedele 
sale, purta zale strălucitoare și coroană de 
aur pe cap. Jos aștepta calul, înșeuat în ne- 
stemate. Dintr'o săritură Despot fu pe spi- 
narea lui, și porni apoi domnește în capul 
alaiului — domneşte! 

In spatele lui călărea Martin Farcaș. Ur- 
mau apoi căpitanii şi credincioșii lui Despot 
şi oastea. Astfel eșiră esediați din curtea din 
lăuntru în curtea din afară, îndreptându-se 
înspre deschizătură. 
; E 12 

Aplecându-se înainte, Farcaș şopti rugător 
la urechea lui Despot: 

— „Stai o clipă, Măria Ta! Dă-mi o scri- 
soare, cum că toate după voia Măriei Tale s'a 
întâmplat!“ 

Despot clătină din cap în semn că nu vrea 
şi fără a spune un cuvânt, fără a se întoarce 
măcar, trase din dârlogi și merse mai departe. 

Gestul acesta, clătinatul din cap și mersul 
mai departe, desprețul de zădarnice vorbe în 
supreme clipe, justifică și absolvă. 

Acum că Farcaș nu mai avea nimic de 
aşteptat de la fostul său voevod pe care ştia 
că-l duce la moarte, el fu cuprins de-o fră- 
mântată nerăbdare, care făcu dintr'insul un 
nemernic călău. I se părea că Despot înainta 
prea încet şi începu a-l goni de la spate, 
ghiontindu-l. Dar acesta se făcea că nici nu 
bagă în seamă. Atât era de departe de mici- 
mile lumei, el care pășea în veșnicie, atât 
de mândru şi de mare eși prin deschizătura 
prea joasă a zidului, încât se lovi cu capul 
de pragul de sus... 

* 

In câmp, până ocoliră cetatea, până tre- 
cură gârla care o despărţea de Suceava, până, 
intrară în oraș, ostașii putură crede că Far- 
cag nu-i minţise. Nicăeri, nici picior de duș- 
man: se retrăseseră cu toții. Numai Despot 
mergea la sigur, numai el știa că undeva, pe 
acolo, nu departe, moartea îl pândea. 

Ajunși în capătul orașului, îi eșiră deodată 


www.dacoromanica.ro 


FARMECE 119 


înainte ostașii armaţi ai lui Radak şi ai lui 
Tomșa, despărțind ceata foștilor luptători în 
două. O parte, ungurimea și ceilalţi lefegii 
străini, fu închisă în casele locuitorilor de 
prin marginea orașului, unde oamenii fură, 
despoiați de toate averile ce luaseră din co- 
morile lui Despot Vodă. Numai Farcaș şi Se- 
chel, conform înţelegerei, rămaseră cu aurul 
şi argintul furat. Cealaltă parte, Grecii și 
Moldovenii, cu cei 16 tovarăși ai lui Despot și 
cu voevodul în frunte, fu îndreptată înspre 
învecinatul sat Areni, lagărul lui Ștefan 
Tomșa, ` 

Oricât am încerca noi azi, în biata noastră 
limbă neologistic înmiezmată, să dăm stilu- 
lui vigoarea imperios cerută de-un simţimânt 
sau de-o situaţie, nu putem ajunge a îmbrăca 
frumos decât cel mult idei. Partea sufletului 
e dreapta stăpânire a limbii bătrâne — fiind- 
că, desbrăcată de artificiu, este, ca și ea, nu- 
mai naivitate, numai simplicitate și numai 
măreție, 

Pentru a putea simţi cum a murit Despot, 
să dăm deci cuvântul cronicarilor moldoveni 
Grigore Ureche și Niculai Costin: 

„Venit-a poruncă de la Tomșa Vodă, de-au 
descăleca Despot de pe cal, și-au mers pe jos 
la Tomşa unde era. Şi stând Despot înaintea 
Tomșei, şi în vederea tuturor, l-au mustrat 
Tomșa cu multe cuvinte, aducându-i aminte 
de lucrurile fără de lege ce făcea, că nu 
numai țara au pătimit, ci și bisericile le des- 

brăca și de lege își râdea. Cu aceste cuvinte 
mustrându-l Tomșa, l-au lovit cu buzduga- 
nul de mai multe ori, până a căzut la pă- 
mânt, și îndată oastea toată s'a lăsat asupra 
lui, unde, acoperindu-l mulţimea, cu multe 
răni i-au pătruns trupul. Şi i-au tăiat un 
Tătar capul, şi despuindu-i pielea, o au um- 
plut de paie și o au trimis în Țarigrad la 
Impărăţie! De aici, în pedestrime s'au lăsat, 
si i-au bătut și i-au snopit, și i-au tăiat nasu- 
rile și urechile. Şi așa au fost sfârșitul lui 
Despot Vodă, și era de ani 40, și au domnit 
aproape de trei ani. Trupul lui a fost îngro- 
pat acolo, în câmp“. ` 

Şi iată, s'a sfârșit. 

Numai că din spusele cronicei, trei lucruri 
nu sunt adevărate: căci el, nu că n'a domnit 
nici trei ani, dar n'a domnit nici doi; și nu 
era de 40, ci de 37 de ani; şi capul lui n'a 
fost trimis la Stambul, ci la Cluj, unde pri- 
mindu-l Ion Sigismund, a strigat că se bucură 
mai mult decât dacă l-ar vedea pe însuşi Sul- 
tanul. i-ar mai fi zis ca smuls cea mai fru- 
moasă pană a Impăratului Germaniei. 

Prin aceste vorbe, panegiricul lui Despot îl 
făcu deci voevodul Ardealului el însuși ! 

* 

La mormântul lui Iacob Eraclide tresăriră 
Eumenidele. 

In chiar ziua când fu omorât Despot, ne- 
norocitul de Lasky trecca Nistrul cu o ar- 
mată de 14.000 de lefegii. Tomșa îi trimise 

după o stampă a epocel 
(din Sommer: Vita Iacobi Despotae. 1587). 

pe unul din Moldovenii cei fără nas şi urechi, 
să-i spună că Despot a pierit, și dacă vrea să 
i se întâmple acelaș lucru, să poitească la 
Suceava. Ce era bietul om să mai facă? Ră- 
mas păgubaș, se întoarse la Kesmark. Uriașe 
alambicuri și magice formuli, atât îi mai ră- 
mânea nebunaticului tânăr *). 

Lui Tomșa nu-i merse mai bine. Ba-i merse 
mai rău. Aventura lui şi-o plăti cu viața, căci 
după trei luni de domnie, Lăpuşneanu se în- 
toarse în Moldova cu un puternic ajutor tur- 
cesc și-l goni în Polonia, unde regele Sigis- 
mund August puse să i se tae capul. 

Şi însfârşit fratele Dumitru își găsi și el 
moartea în chipul cel mai tragic. Oprit la 
închisoare sub domnia Tomşei, când veni 
Lăpuşneanu la Suceava îl trimise plocon cum- 
natei sale Kiajnei la București. Leoaicei — 


Totuşi Albert Lasky nu dispare din Istorie. El e 
cel — bănuim — care 9 ani mai târziu fu trimisin 
Franţa cu ambasada însărcinată să aducă dela 
Paris la Cracovia pe Henric de Anjou, noul rege al 
Poloniei, cari deveni mai târziu şi regele Franţei 
sub numele de Henric III-a Brantôme, în „Les vies 
des femmes illustres“ ne vorbeşte de el, numindu-l 
Lasqui, și ni istorisește următoarea plăcută anecdotă: 


„Pour apporter quelques exemples à manifester 
combien la beauté de ceste reyne a este admirée 
et tenue pour rare (e vorba de Margareta, nevasta 
lui Enric al IV-a), je me souviens encore, lors que 
les ambassadeurs polonois vindrent en France por 
annoncer à nostre roy Henry son élection du ro- 
yaume de Pologne, et lui en rendre l'hommage et 
Pobédience, aprés qu'ils eurent fait la révérence 
au roy Charles et à la reyne mère (Catherine de 
Médicis) et ă leur roy, ils la firent aussi particu- 

de altfel o femee de treabă — i se răscoliră 
în suflet atavice porniri, când auzi că-i că- 
zuse în mâini omul care ar fi dorit să alunge 
din scaun pe fiul ei. Iacob, Dumitru, Despot, 
Diasorinus, tot una pentru ea. Nepoată, la 
propriu, a Domnilor moldoveni, și, la figura- 
tiv, a regilor saharieni, i se deșteptă în a- 
dâncurile eului pofta de sânge și de carne. 
Ea porunci ca prizonierul să fie încuiat în 
beciurile palatului, și în aceiaș seară, pe când 
benchetuia cu boerii la masă, i se aduse, 
pe-un talger de argint, capul lui Dumitru, 
frate de cruce al lui Despot, fiu de rege, fiu 
de sclav, cine poate spune al cui fiu era. 
Curgea din el sângele încă proaspăt şi cald, 
când Kiajna cea grozavă îl luă în mâinele 
ei subţiri și albe şi-l scuipă drept în față. 
Apoi, aruncându-l pe masă, capul se rostogoli 


lèirement, et par divers jours, à Monsieur, au roy 
et à la reyne de Navarre. Mais le jour venu qu'ils 
la firent à la dicte reyne de Navarre (Marguerite), 
elle leur parut si belle et si superbement et riche- 
ment parée et accoustrée, avecques și grande ma- 
jesté et grace, que tous demeurerent perdus d'une 
telle beauté. Et entre autres, il y eut le Lasqui, 
Pun des principaux de Pambassade. à qui je vis 
dire en se retirant, perdu de cette beauté: Non, 
je ne veux rien voir après telle beauté. Volontiers 
je ferois comme font aucuns Turcs, pélerins de la 
Mecque, où est la sépulture de leur profhéte Ma- 
homet, qui demeurent si aises, si esperdus, si 
ravis et si transis d'avoir vu une si belle et si su- 
perbe mosquée, qu’ils ne veulent plus rien voir apres, 
et se font brusler les yeux par des bassins d'airain 
ardans, qu’ils en perdent la vue, tant subtilement 
scavent-ils faire. disant qu’aprés cela ny ne veulent 
plus rien voir aprés !“ 

între blidele de argint și paharele de cristal. 

Umbra lui Despot fu de patru ori răzbu- 
nată. Căci şi dincolo, în Ardeal, ostașii înşe- 
lați făcură gălăgie. 

Li se spusese că vor eși pe poarta cea mare, 
încărcaţi de aur. Eșiseră pe din dos, despoiaț 
până la piele. 

Ei juraseră că vor crede în vorbele lui 
Farcaș ca 'n Sfânta Scriptură... nu mai cre- 
deau în nimic, 

Răzvrătite murmure răslețe se înmănun- 
chiară într'o hotărită învinuire: Despot a pie- 
rit din mişelia lui Farcaș, trădătorul său că- 
pitan. Să se facă o judecată. Şi în potriva 
voinţii lui Ion Sigismund, judecata se făcu, 
la Bistrița Ardealului, în chiar anul care 
urmă, 1564. 

Arhivele sunt în ființă după aproape 400 
de ani. Le-a desgropat un cercetător mai dău- 
năzi, dând la iveală depunerea martorilor: 

„Noi, Simion și Martin Nagy, fost argaţi ai 
lui Christofor Polyo, care am fost în cetatea 
Sucevei cu nenorocitul Despot, tot ce-am 
văzut, auzit, şi ştim, mărturisim aici după 
credința noastră, căci ziua și noaptea am fost 
împreună și toate aceste le-am trăit laolaltă. 
Ştim că Martin Farcaș a fost cel întâi po- 
runcitor după bietul Despot, şi că pe Petru 
Devay, Farcaș l’a ucis... După ce a fost tăiat 
bietul Despot, a zis Mihai Racz, căpitanul 
oastei dușmane, către Martin Farcaș: Rău ai 
făcut, Martine, că l-ai trădat pe Despot! Zău, 

n'aș fi crezut că ești în sare să faci aşa ceva. 
De nu mă temeam de Moldoveni, îl trimi- 
team eu înapoi. Trei zile dacă mai țineaţi ce- 
tatea, venea Laski cu ajutor, și bietul Despot 
ar mai fi trăit. Iar Farcaş a răspuns: Văd că 
n'am făcut bine. Nu știu, dracul mi-a furat 
mințile, sau cine...“ 

„Bu, Nicolae Sabo, căpitan... știu că Mar- 
tin Farcaș e singur vinovat de moartea bie- 
tului Despot...“ 

„Eu, Mihai Fuzo, argatul lui Despot, știu 
că bietul Despot a numit pe Martin Farcaș 
iocţiitorul său ,că după Domn, de el ascul- 
tau toţi... Ca un călău mâna dindărăt Martin 
Farcaș pe bietul Despot“. 

„Eu Stanciu, care am fost aprod Măriei 
Sale Despot... știu că Ungurii au luat vasele 
de aur și de argint ale bietului Despot...“ 

Toţi, într'un glas: bietul, bietul, bietul !. 

Dar nu bietul! 

Când Despot Vodă, pentru care toate por- 
ție vieţii fuseseră prea joase, când Iacob 
Eraclide Basilicu Despotul, senior de Samos, 
marchiz de Paros, conte palatin şi Domn al 
Moldovei eşea pe poarta de din dos a cetăţii 
Sucevei, lovindu-se cu capul de pragul de sus 
— el intra, cu ştiinţă, pe poarta cea mare, în 
vastul domeniu al Istoriei ! 

